
TRADIZIONI 

POPOLARI VENEZIANE 

LEGGENDE, RACCONTI, . 

NOVELLE. 


I cinque brazzi do tela. 

Glie giera San Piero e 1 Signor, e i gaveva el co¬ 
stume d’ andar a caminar per le strade. ’Na sera fra le 
altre i s à trova torà de casa che giera ora tarda, e 
glie dise San Piero al Signor : — « Senti, Signor, do- 

varessimo andar a dormir qua in sta casa. » _ Dise 

el Signor : — « Ben, andemo pur. * — I Late, e salta 
fora ’na dona, e i glie dise a sta dona : — « Gavaressi 
da farne un piacer, de darne da dormir per sta note, 
che semo do viagiatori che s’avemo ciapà per sta strada 
a sta ora? » — Sta dona ghe risponde: — « Ben ben, 
se volè comodarve come che posso, mi ve dago da' 
dormir volentiera ; ma savarè che leti mi no glie n’ ò 
e no go altro che un poca de pagia e cinque brazzi de 
tela che i m à porta propio ancuò e che ve la destirarò 
a uso mnziol. » — « Ben ben (i ghe dise), fe’ come che 
podè.. basta che ne comodò. » — Alora sta dona ghe 
fa suso sto cuzzo, e sti do ghe dà la felice note e i se 
buta a dormir. 

Co’ xe a la matina bonora sii do se alza suso e i 
va da basso per andar via e i trova sta dona che giera 
levada suso e la fasseva la polenta. Ghe dise sta dona : 
— « I se podaria fermar un pocheto che lazzo la po¬ 
lenta e i ghe ne podaria magnar anca lori un poca, »_ 

« No, no (i ghe dise), ve ringraziemo, bona dona, del 
piacer che n’ avè fato de darne da dormir, e per sto 
piacer che n’ avè fato ve lassemo che la prima cossa che 
fare, la farè per tuto el di. » — « Ben (la dise), va 
ben. » — E lori va via. 

Resta la dona sola e la dise: — « Oh, andarò a 
tirar via quela poca de pagia adesso. » — E cussi la 
fa : La va a desfar sto cuzzo, ma prima de la pagia ghe 
xc la tela, ah! dunque la va per tirar zoso la tela, e 
tira zo, tira zo, tira zo, mai più no la finiva de tirar 
zoso tela. Intanto va a casa so mario per vedar se giera 
fato el disnar, e eia ghe dise : — « Oh, che disnar ! 
xe da sta matina che so qua a far suso tela, che quei 
che gavemo dà da dormir, co i xe andai via, i m’ à 
dito, che la prima cossa che farò la farò tuto quanto el 
di, e mi, per destrigar prima sto cuzzo, m’ ò messo a 
tirar zoso la tela, e so’ ancora drio a tirar zoso tela. s — 
Sto so mario, tuto contento, el ciapa suso e ’l va fora 
de la porta e ’l cata so comare, e ’l ghe dise : — a Saveu 
cossa che v’ ò da dir, comare? che mia mugier xe da 
sta matina che la xe a drio a far suso tela, chè quei 
che gavemo dà da dormir, prima d’andar via, i ga dito 
che quela cossa che la farà prima, la la farà tuto el dì, 
e cussi xe sta che la ga fato su la tela, e la xe ancora 

drio a far suso tela. » — « Corpo de diana (dise sta 
dona), se' ben fortunai! magari che quei che xe stà 
da vu i me capitasse anca da mi. s — E cussi questa 
qua va via. Per diana che co’ xe stà sera ghe capita 
sti do viagiatori ! — «Ne faressi, bona dona (i ghe dise), 
el piacer de dame da dormir per sta note'/ » — E eia, 
che s’ aveva incorto che i gera quei do de la tela, la 
ghe risponde : — « Mi per darve da dormir no me xe 
gnente, basta che ve comodò come che posso, parchè 
leti no ghe n’ ò : ve butarò un poca de pagia e cinque 
brazzi de tela che i me xe stai portai propio ancuò. » 
Alora el Signor ghe risponde : — « Bona dona, se anca 
no ne butè la tela no fa gnente, ne basta la pagia. » — 
Ma eia che saveva che se no la ghe butava la tela, no 
la gaveva che pagia, la ghe dise : — « No, no, che posto 
che la go, ve la buto. » — E cussi la ga fato : la buta 
la tela, la ghe dà la felice note, e la va a dormir. 

Co’ xe la matina, eia, pronta, se alza, e la va de 
longo in cusina per pareciarghe la polenta. Intanto sti 
viagiatori i vien da basso, e eia, che li vede, la ghe va 
incontro e la ghe dise : — « No podaressi fermarve un 
momento, boni omeni, che magnaressi un poca de po¬ 
lenta co mi? » — No, no (i ghe dise), ne basta la carità 
che n’ avè fato de darne da dormir per sta note, e per 
sta carità che n’ avè fato ve lassemo che la prima cossa 
che farò ancuò, la fé’ tuto el di. » — E là i va via. 

Alora sta dona, tuta contenta, la ciapa suso e la va 
per tirar zoso la tela, ma nel momento stesso ghe 
scampa da pissar, e la dise : — « Speta, speta che prima 

vaga a pissar, che cussi podarò star quieta e far suso 
tela tuto el di. » E cussi la fa : la va a pissar : e 
pissa e pissa e pissa, la ga pissà tuto quanto el zorno, 
e invece de far suso tela, la ga lassà in tei orto buele’ 
panza e tuto. 

Co’ xe stà la matina a drio, ghe xe capita el Signor, 
e eia, nel primo vèdarlo, la ghe core incontro e la ghe 
dise : — « Bravo ! dopo che mi v’ ò fato la carità de 
darve da dormir, vu me gavè ricompensa cussi ben. > — 
Al ora el Signor ga dito: — « La zente che fa per in- 
taresse va ben che sia castigada come vu, parchè vu no 
m'avè dà da dormir per far la carità, ma m’arè dà 
da dormir parchè gavè sentio che a vostra comare 
go lassà de far suso tela tuto quanto el di ; e vu gavè 
dito. « Cussi sarà anca de mi d; e cussi invege se’ 
stada castigada, e questo ve serva de regola, che no 
se fa mai carità per intaresse, parchè la carità per 
intaresse no vai gnente. » — E dite ste parole, l’è 
andà via. 


El giusto. 

’Na volta ghe gera un contadin che el gaveva so 
mugier che la gera gravia. Dunque sto contadin un 
zorno ghe dise a so mugier, che lu no ’l voi dar a 
batizar sta creatura co no ’l cata per compare uno che 
sia giusto. Da là a un pochi de giorni sta dona fa un 
putelo, e alora elo el ciapa sto bambin in brazzo e el 
se mete a andar per la strada a vedar de catar sto omo 

giusto. Camina e camina e el cata uno, che gera el 
Signor, e el ghe dise : — « Go sto fio da batizar, ma 
mi no lo vogio dar che a uno che sia giusto : seu giu¬ 
sto vu? » — Ghe risponde ’l Signor: — « Ma . . . mi 
no so se sia giusto. » _ E alora sto conladin el va 
avanti e ’l trova ’na dona, che gera la Madona, e el 
ghe dise : — « Mi go sto fio da batizar e no lo vogio 
dar a mssun co no cato uno che sia giusto : xela giusta 
eia . » « No so (dise la Madona), ma andè avanti che 

trovare chi xe giusto. » _ Donca questo qua va avanti 
e 1 trova un’ altra dona, che giera la morte, e el ghe 
dise . «Ima manda da eia, chè i m’ à dito che la 
xe giusta, parchè mi go sto fio da batizar e no lo vo¬ 
gio dai che a chi xe giusto : xela giusta eia ?» — « Mi 
sì (dise la morte) che credo d’ esser giusta !... bati- 

zaremo el bambin e dopo ve mostrare» se so giusta. »_ 

Là i ga batizà sto fio, e alora sta dona la ga menà sto 
contadin in t’ una gran sala longa longa, in dove che 
ghe giera tanti lumini impizzai : — « Comare (dise sto 
omo, maravegià de vedar luti sti lumini), cossa xe tuti 
sii lumini ?» — Dise la morte : — « Queste xe tute le 
lume de tute le aneme che ghe xe al mondo. Volò ve¬ 
dar, compare ? questa xe la vostra e questa xe quela 
de vostro fio. » — E sto contadin, che vede che la soa 
la gera per morir, ghe dise : — « E quando che no 
ghe xe più ogio, comare ?» — « Alora (ghe risponde 
la morte) ve toca a vegnir co mi, parchè mi so la 
morte. » — « Oh per carità (dise sto contadin), lassè 
almanco che ghe ne cava un poco de ogio da la lume 

de mio fio e glie lo mela in le la mia !» _ « No no, 
compare (dise la morte), no fazzo minga de sle robe 
mi ... un giusto avè volesto catar, e un giusto ave 
trovà. E adesso andè a casa e fé’ le vostre cose, che 
mi ve speto. » 


Come xe nata la nazion dei Furiant. 

Un giorno nostro Signor 1’ andava a spasso a cavalo 
co San Piero, e San Piero, cussi a discorando, el ghe 
dise al Signor : — « Vu, Signor, avè fato de tute le 
sorte de nazion, che va ben, ma no gavè fato la nazion 
dei Furlani. » — Ghe risponde ’1 Signor : — « Ma cessa 
VU sto che fazza la nazion dei Furlani, che la xe ’na na¬ 
zion cativa, che no i fa altro che biastemar !... vusto 
vedar (el dise) se xe vero? » - E ’l desmonta da ca¬ 
valo, e là ghe giera un stronzo granfio granfio de can, 
e el’ ghe dà ’na peada a sto stronzo, e salta fora un 
l'urlan : — « Pofardio (el dise sto furlan), so’ qua ancia 

i 5 „ _ El Signor alora ghe dise a San Piero — 

* Asta visto se xe vero che i biastema? . Ben, zà che 
i ghe xe, che i ghe staga anca lori. » - E cussi xe 
nata la nazion dei Furlani. 


Slropo de barcazza la frevc descazza. 

Ghe gera uno che gera tanti mesi che el gaveva 
’na gran °freve, e no ghe gera miedego che ghe la fa¬ 
cesse andar via. Dunque un zorno va un so anngo a 







catarie, e ’l ghe domanda come eh’ el sta, e lu ghe dise 
che el sta mal e che el ga tolto de tuto, ma che no 
ghe xe caso che sta freve ghe vaga via. Sto so amigo 
ghe dise : — « Senti, amigo, lol un mio parer : varda 
de trovarte uno, che sia fedel, che el vaga in dove che 
ghe xe el legno de la erose de nostro Signor, e co un 
sgarugio che el ghe ne cava un tocheto e eh’ el le lo 
porta ; e co ’l te l’à porta, metilo in t’ una pignatela 
che el bogia, e fate un siropo, e sta sicuro che ti gua¬ 
rirà. Za ti ghe n’ à speso tanti, e ti poi spendar anca 
questi. » — « Oh magari ! (dise sto malà), magari tro¬ 
vasse sta persona ... lo faria volentiera. » — Questo 
che sente cussi, el dise : — <r Dame a mi i soldi del 
viagio, che mi andarò a tortelo. » — Sto amala alora 
mete la man a la casseta e el ghe conta tanti bei se¬ 
chini : — « Ciapa (el ghe dise), quelo che ti spendarà, 
ti spendarà. » — « Adesso (dise st’ altro) ghe vago su¬ 
bito ; » — el lo saluda e el va via. Co el xe fora de la 
porta eh’ el se vede in man quele quatro robe, el dise : 
— « Oh mi no vago a spendar tuli sti soldi a andar 
in fin là ! xe megio che me li tegna mi. » — Alora 
el sta sconto un pochi de zorni e po el ciapa suzo el 
va in t’ un squero e la prima barcazza eh’ el vede el 
ghe ne cava via un tocheto, e pò l’incarta sto tocheto 
de barcazza e el va a casa da sto malà, e là el ghe fa 
vedar eli’ el xe andà propio a torghelo là in dove che 
ghe xe sta Santa Crose. Dunque sto povaro amalà basa 
sto toco de legno, presto presto el se fa far sto siropo 
e là el se lo beve de longo. Chi ga fede, se dise, lassa 

le crossole, e xe vero : infati sto cristian, pareliè el ga- 
veva tanta fede in sto siropo, Idio ga dà la grazia, e 
la freve ghe xe andada via ; e cussi se dise che el si¬ 
ropo de barcazza la freve descazza. 


San Querin. 

’Na volta ghe gera un piovan e sto piovan vedeva 
che i so vilani gera tanti ani che no i ghe portava più 
gnente. El protetor de quel vilagio gera San Querin, 
e lu, sto piovan, el ga ciapà sto San Querin e el lo ga 
sconto in t’ un campo in mezo del tormento. Alora, co 
xe sta la domenega, che tuli sti vilani giera in ciesa, xe 
andà sul pulpito, e là el ga dito a sti vilani che San 
Querin, stufo de lori parchè no i ghe portava più fava, 
nè farina, nè fasioi, el giera scampà via. Alora tuti 
quanti sti vilani s’ à messo a pregar sto piovan, che per 
carità el lo fazza tornar, che lori ghe portarà fava, fa¬ 
rina e anca fasioi. — « Ben (el piovan ga dito), andemo 
tuti quanti in professioni a cercarlo. » — Dunque i xe 
andai tuti in prof.ession in cerca de sto San Querin a 
cantando : 

« Sante Querine vegnite qua con noi, 

Che ve daremo la fava, la farina e anca i fasioi. » 
Là, dopo che i ga ben caminà, i xe rivai in sto campo 
e in mezo del formento i lo ga catà. Alora, tuti contenti, 
i 1’ à portà in ciesa, e i 1’ à messo su 1’ aitar in dove 
eh’ el gera ; e i ga fato ’na gran funzion, e i ga mandà 
al piovan la fava, la farina e anca i fasioi. 

Vigna era © Vlgua son. 

Na volta ghe gera un re, e sto re no ’l voleva che 
el so magiordomo se sposasse, come no ’l se sposava 
gnanca elo. Dunque un zorno sto magiordomo vede 'na 
belissima zovene, e el s’ à inamorà in eia e el se la ga 
sposada. Sta zovene se ciamava Vigna ; e so mario, 
parchè el re no se ne incorzesse, la tegniva sempre 
serada in te la so camara. Dopo tanto tempo ghe xe 
andà a recia del re che sto magiordomo xe tnaridà, e 
alora elo per vedar se xe vero, el lo ga clama con l'uria 
che el vaga subito a portar ’na letara a un altro re. 
E sto magiordomo ga tocà andar, e da la premura el 
s’à desmentegà de serar la camara in dove che ghe 
giera la so sposa. Co 1’ è sta via, el re xe andà a vedar 
se xe vero : el xe intra in camara, e el vede sta be¬ 
lissima zovene che xe in leto che dorme. Vedendola 
scoverta in nel peto, ga parso a elo de doverla coverzar, 
parchè no la se vergogna quando la se svegia. Intanto 
xe vegnuo el mario, e el re, da la furia de scampar 
via, el ga lassa sul leto el guanto eh’ el s’aveva cava. 
Sto so mario vede sto guanto e el lo rancura, e no ’l 
dise gnente, ma no ’l ghe fa più a so mugier i trati 
d’ amor che el ghe fasseva prima, credendo d’ esser sta 
tradio da eia. Eia po no saveva par che rason so mario 
ghe fasse sta difarenza, e, povareta, la giera villa. 

Un zorno el re, desideroso de vedar ancora sta be¬ 
lissima zovene, 1’ ordena un pranzo, e ’l voi che tuti 

porta la so sposa, e el ghe dise a sto magiordomo : — 
« Ti portarà anca ti la toa. » — Elo dise che la no ga 
sposa, e el re ghe dise, che el deve portarla parchè a 
lu no T ghe poi negar. Infati, co’ xe sta quel zorno, 
sto magiordomo ga portà anca lu sta so sposa. 

Al pranzo tuti parlava e diseva la soa, e questa no 
parlava mai : alora el re ghe domanda par che rason 
che no la parla, e eia ghe dise : 

— « Vigna era e Vigna son, 

Amata era e più non son ; 

E non so per qual cagion, 

Che la vigna à perso la so stagion. » — 

El mario, che sente cussi, dise : 

— « Vigna eri e Vigna sei, 

Amata eri e più non sei : 

Per la branca del leon 

La Vigna à perso la so stagion. » — 

Alora el re, che el s’ à incorto de quelo che lori vo¬ 
leva dir, el dise : 

— « Ne la vigna io son inlrato, 

Di quei pampani ghe n’ ò tocato ; 

Ma lo giuro per la corona che porto in capo, 
Che de quel fruto no ghe n’ ò gustato. » — 
Alora, parchè el magiordomo ga capio che so mugier 
la giera morente, sti do sposi ga fato la pase e i ga 
vivesto sempre telisi e contenti. 



I Or foro il!. 


A un tempo ghe giera qua in Venezia mario e rau- 
gier, e sta mugier no gaveva mai fato fioi ; onde, tra- 
tandose che i giera soli, dise un zorno sto mario a so 
mugier : — « Ti vegnarà in trabacolo co’ mi. » — I 
fa un cargo, e lori deve portar sto cargo in t’ un’ isola, 
in dove che se ritrovava quei omeni orfaroni, che i giera 
omeni salvadeghi e tuti coverti-pieni de pelo. Avanti de 
rivar in sta isola, ghe dise sto mario a so mugier, parchè 
giera el primo viagio che la fava : — « Arecordite de 
no andar in tera, sastu ? parchè se ti va, i te porta via 
subito. » — E sta dona ghe impromete de no andar. 

Apena rivai, i omeni de sto trabacolo ghe toca andar 
distante assae a portar el genere, e ghe toca andar via 
anca sto mario; e el lassa la mugier sola. Se sa che 
le done tute xe curiose, e questa qua, povareta, la ga¬ 
veva anca eia la so curiosità. Quando che la ga visto 
che so mario xe un toco lontan, la salta fora del portelo 
e la se fa in piè su la pope per vardar sta isola. La 
varda e la vede a la lontana un bel papavaro de quei 
dopi, e la dise : — « Varda che bel fior che xe là ! Deboto 
me lo vago a tor. » — Sicome che la giera ’na dona 
spiritosa e coragiosa, la va e la fa quel ponte che i 
mete per andar in tera, e la lo ga passa, e la xe andada 
in tera, e la xe andada a torse sto papavaro. Sul destacar 
sto papavaro, la se vede saltar suso da un portelo, eh’ el 
giera come ’na rebalta, uno de sti omeni cussi bruti. 



— u — 


Sto omo senza dirghe gnente, ciapa sta dona, e el se 
la porta su la so tana. Sta dona, ispiritada, la se mete 
a sigar: — « Ah, povareta mi! per carità! so’ mor¬ 
ta! » — Là, bravissimamente ghe va atorno tanti de 
sti omeni e i se mele a parlarghe, ma eia, cazza, no 
la capiva gnente. Lori i giera tuti amorosi per sta dona 
e i ghe voleva un ben de vita, ma no i saveva cossa 
darghe da magnar, parchè gnente ghe piaseva, parchè 
lori magnava nome che erbe, e basta, e eia, povareta, 
no podeva datarse a quei vivari. Dunque, co 1’ andar 
del tempo, la s’ à tanto usà e tanto usa che la viveva 
de quel che i magnava lori. E co 1’ andar del tempo 
la gaveva anca imparà el so lenguagio, e la capiva tuto 
quelo che i diseva lori. I ghe voleva un ben e tanto 
un ben, che i giera tuti morti per eia; ma, soratuti, 
ghe ne gera uno eh’ el l’amava ancora de più ; e eia 
po’ in ferto modo la gaveva ciapà più afeto, seben eh’ el 
gera cussi mostroso. Dunque, andemo che sta dona 
la resta gravia e la fa un putelo, inezo senza pelo, com¬ 
pagno de eia, e mezo col pelo, compagno de lu. Ma 
sicome che i giera uniti, tuti ghe voleva ben a sto putelo, 
ma nissun saveva qualo fusse el pare, ma bensì eia, che 
saveva d’ aver più afeto per quelo, la gaveva sempre 
pensa eh’ el fusse nome de quelo che eia amava de più. 
Co 1’ andar del tempo po, la ghe n’ à fato altri do ne 
l’istessa forma, come che gera ’l primo. Sti orfaroni 
se la governava da parto e i se tirava suso i so fioi ; 
e i l’à ciapada tanto in pratica, che in dove che i la 
molava mai fora de sta tana, i s’ à azardà de molarla, 

parchè l’andasse a darghe respiro a sti putei. Un zorno, 
in cao a tanti gran ani, la vede un trabacolo a la riva : 
cossa fala eia ? La va in tana e la varda in che posizion 
che xe sti orfaroni, e la vede che i xe là che i ciassa 
e i ride co sti putei, e la dise in tra de eia : — « Questo 
xe el megio momento de scampar via. » — La vien 
fora de sta tana, e lori stà quieti drento, parchè mai 
più i se pensava che la ghe scampasse. Sta dona no la 
vedeva 1’ ora de rivar a la riva per montar in sto tra¬ 
bacolo, e la se mete a corer tuta ansiosa e tuta piena 
de paura, e la vede che ghe xe in sto trabacolo so cugnà, 
che gera el fradelo de so mario, e la dise: — «. So’ 
to cugnada .. per carità .. agiutime ! » — Sto so cugnà, 
che vede sta povara infelisse, el se mete anca lu a si- 
gar : — « Cugnada, vien qua .. presto .. vien qua ! » — 
E el ghe core incontra, e ’l la ciapa a cavaloto su le 
spale, e ’l fa el so ponte e ’l se la porta in trabacolo. 
La gera nua, parchè, cazza, là vestiti no ghe ne giera, 
e i viveva come le bestie : dunque so cugnà ghe mete 
un par de braghesse e ’na camisa per no darghe scan- 
dolo ai omeni che giera in trabacolo. Dopo el cava el 
ponte e ’l se slontana da la riva, e, co’ ’l xe un toco 
lontan, el fa che sta so cugnada la monta a pope de 
sto trabacolo co tuti i so cavei su le spale come che 
la giera prima, e ’l la fa star là montada, parchè se i 
vien fora, i la veda. 

Andemo da questi, adesso, che i vede che no la vien 
più in tana. Dise quelo che l’amava de più : — « Vago 
a vedar cossa che xe, che no la vien più in tana. » — 



— IG¬ 
EI va a vedar e, varda de qua, varda de là, no ’l vede 
nissun, e el dise : — « Che la sia scampada ? » — E1 
vede che ghe xe un trabacolo poco distante da la riva 
e ’l va su la riva e, cazza, el la vede su sto trabacolo. 
Alora el se mete a sigar in te ’l so linguagio : — « Oh, 
vien per carità in tera ! vien, che ti sa quanto che te 

amo! vien per carità, che ti ga tre creature! » _ E 

eia glie risponde nel so medesimo lenguagio : — « No 
ghe ne vogio più saver.. tientele co ti le to bestie.. 
go patio bastanza, e no vogio più saverghene altro ! » — 
Questo, che sente el cativo pensar de la dona, el dise : 
— « Adesso mi ! » — El va in sta tana, e ’l dise a tuti i 
altri omeni : — « Ah, per carità, che ne xe scampà la 
nostra dona ! » — Scampa fora tuti, e chi co un putelo 
e chi co un altro, i va a la riva co sti putei e i sco- 
minzia tuti a pregarla e a suplicarla che la vegna in 
tera, che lori za i ghe vorà ben istesso, se anca la ga 
fato questo. Ma eia, gnente.. no la ghe ne voi saver. 
Alora, tuti invelenai, ciapa sti putei uno per una gamba 
e uno per st’altra, tagili in do pezzi e butili in aqua 
tuti tre. E pò i se mete tanto a pianzer e tanto a pianzer ; 
e co questo la barca xe andada via, e sta dona la li ga 
lassai impiantai, e la xe vegnua a Venezia. 

Se se poi imaginar so marìo co’ ’l 1’ à visi a in quel 
stato, che no la pareva più ’ua creatura ! El ghe dimanda 
come che la xe stada, e eia ghe conta, e la ghe dise 
che quel papavaro xe stà deboto la so morte, e la ghe 
dise la vita che la ga passò co quei orfaroni, ma no 
la ghe dise gnente dei tre Goi che la ga fato per paura 

eh’ el la bandonasse. Dise so raarìo : — « Ben, no sarà 
mai più possibile che le porla via altro. » — Sta dona 
infati no la ga più abandonà Venezia, ma dopo un poco 
de tempo, a considerando la fin che ga fato i so fioi, 
la ga ciapà ’na grandissima passion e la xe morta. 


Co gerinio vivi. 

Ghe gera un paesan eh’ el gaveva un orto pien de 
fruti. Gera el tempo dei fighi, e sto paesan un giorno 
va per tor de sii fighi, e no ’l ghe ne cala gnanca uno, 
parchè i ladri li gaveva portai via tuti. — « Corpo de 
1’ ostaria (dise sto paesan), luti i me li ga robai ! spetè 
mi, adesso !» — E luto invelenà el core a casa, se tol 
suso un s’ciopo e da magnar, e po el torna su sto orto 
e ’l resta là zorno e note. 

I ladri se n’ à incorto lori che sto paesan gera 
sempre de guardia su sto orto, e cossa s’ ali pensà de 
far ? I s’ à tolto un ninziol par omo, e i ga spetà che 
sto paesan dorma, e, note che gera, i xe andai drento 
a pian pianin su sto orto, e là i s’ à messo a spassizar 
sigando co gran vose : 

« Co’ gerimo vivi 

Magnevimo de sti fighi ; 

E adesso che semo morti, 

Spassizemo per sti orti. » 

Sto paesan alora s’ à svegià, e apena eh’ el ga visto 
ste brute fantasme, el ga ciapà tanta e tanta paura che 

/ 4 

el xe scampà subito a casa, e el ga lassa s’ciopo, fighi, 
orto e tuto in abandon. 


I tre fradet. 

’Na volta ghe gera tre fradei, do nui e uno senza 
camisa, e gera un tempo cativo che mai, e i s’à pensa 
d’andar a trar. I se tol suso tre s’ciopi, do gera roti 
e uno senza caneta, e i camina e i camina, e finamente 
i riva in t’ un prà : i vede un lievro, e i se ghe mete 
a trar, e no i lo poi ciapar: — « Corpo de bio (dise 
uno de lori), adesso cossa gavemo da far? » — I se 
pensa che là a vh;in ghe stà ’na so santola; e i va a 
bater a la porta de sta so santola, e i ghe dimanda se 
la ghe imprestasse un antian o ’na tecia da cusinar sto 
lievro, che no i ga ciapà. La santola no la ghe gera 
a casa, ma eontutofiò la ghe risponde : — « Sentì, tioi : 
andè in spazzacusina, che là ghe xe tre antiani, do xe 
roti e uno xe senza fondo ; tolè quelo che volè. » — 
« Ben, grazie, santola !» — I va in spazzacusina, e là 
i se scieglie quelo senza fondo, e i mete a cusinar sto 
lievro. — Intanto che sto lievro se cusina (dise imo) 
domandemoghe a nostra santola se la gavesse qualcossa 
in tei so orto. » — E i ghe domanda, e eia ghe dise : 
— « Si, sì, fìoi! go tre noseleri, do xe morti e uno no 
ga mai fato nosele : batè quelo che volè. » — Uno de 
questi bate ’l noseler che no ghe n’à mai fato e ghe 
casca ’na nosela sul capelo e la ghe rompe un calca- 

gno. Là, i tol suso ste nosele e i va a torse sto lievro, 
che intanto se giera cusinà, e i dise : — « Cossa gavemo 
da far de tanta roba ? » — Ben ! I va in tei vilagio, che 
ghe gera tanti amalai, e i mete fora un cartelo per 
le strade che, chi volesse, vaga in tei tal logo, che i 
ghe farà la carità de darghe del brodo. Tuti i andava 
a torse de sto brodo, e i andava a torselo col cestelo 
de la salata, e i ghe lo dava cola cazza da spiumar. 
Uno che no gera de quel vilagio, a forza de bevar de 
sto brodo e de sto brodo, ga ciapà tanto mal e tanto 
mal che el xe stà a morte. Alora i ga manda a damar 
tre mediai: uno giera orbo, uno sordo e uno muto. Va 
drento l’orbo e el dise: — « Che veda le orine. » — 
Va drento el sordo, e el ghe domanda: — « Come 
slastu ?» — Va drento el muto, e el dise: — « Zente, 
deme un toco de carta e caramal. » — I ghe dà sta 
carta e ’l caramal, e lu ghe dise: 

— « Andè dal spissier, 

Ch’el ga arte e mistier; 

Toleghe do soldi de mi no sò che, 

Meteghelo dove che vu volè: 

El guarirà, mi no sò quando, 

Mi no vago, e ve lo racomando. » — 

USI. 


La festa de San Martin. 

A un tempo, qua a Venezia in te le case, la sera 
de San Martin se costumava far ’na gran alegria co 
maroni e vin. Alora no i cusinava i inaroni su la far- 
sora, come che i fa adesso: i faceva un fogo grando, 
i cavava le bronze e i meteva i maroni su la penare 
calda, coverti ; e cussi, a scotadeo, i li magnava. Intanto 
che quei che faceva sta alegria magnava e beveva, se 
compagnava soto i so balconi tre, quatro o cinque done 
morbinose, e le glie cantava (in perta maniera parchè i 
ghe dasse qualcossa) ste canzon qua : 

Questa xe la sera bela 
Che se stà in canton del fogo 
Coi maroni atomo atomo, 

E co un bon bozzoli de vin, 

Farghe viva a San Martin. 

Benedelo sia quel santo 
Che ne vien 'na volta V ano 
Co ’l so tabariel de pano, 

Co 'na rosa damaschili: 

Viva, viva, San Martin! 

Sior Francesco mio giocondo. 

Nomina per tuta ’l mondo 
E da richi e da mercanti 




E da nobili ziganti 
Per la sua gran bontà, 

Dio ghe daga sanità. 

In sta casa ghe xe ’na sposa 
Pregarono el Signor Idio, 

E un altro ano da sta rosa 
Nassarà un bel mas’do fio ; 

E col nostro sachetin 
Viva, viva, San Marlin. 

Vu, Rosina, se’ molto bela: 
In mezo ’l pelo portò ’na stela 
E parche ve l’ ave meritada, 
Sior Antonio ve l’à regalada. 
E col nostro sachetin 
Viva, viva, San Martin. 

In sla casa ghe xe tre pute, 
Tute tre da mandar; 

Lore ga la gran belezza, 

Lore ga la gran richezza, 

Lore ga la gran bontà : 

Dio ghe daga sanità. 

In sta casa ghe xe ’na fia 
Tuta a rizzi alonwvia: 
Pregaremo ’l Signor Idio, 

Che ’l ghe daga un bon mario. 

Oh, che odori da brisiole! 

Le xe grasse che le cola ; 

E le cola soto ’l camiti: 

Viva, viva San Martin! 

Oh . che odori da pigliata ! 

Se magne , bon prò ve fazza ; 

Se ne dè de quel bon vin, 
Cantaremo San Martin. 

In sta casa gh’ è de tuto, 

Del salame e del parsuto, 

Del formagio piasentin: 

Viva, viva San Marlin! 

San Martin, San Martinelo, 
Senza vin sul care telo. 

Senza bezzi in saclietin : 

Viva, viva San Martin ! 

San Marlin n’ à manda qua, 
Parche ne fe’ la carità: 

Anca lu, co' ’l glie n' aveva, 
Carità ghe ne faceva. 

Sìora Marieta la ga nome, 

No me credo de falar ; 

L’ ò sentia damar per nome : 
Siora Marieta la ga nome. 

Siora Marieta, la fazza presto, 
Chè la luna ne dà adosso ; 

La ne dà sul bocassin: 

Viva, viva San Martin! 

Se gavè da mandar qualcossa 
No mandò per la musserà, 

Chè la ga le man de f era ; 

E de fera ingerarà : 

Dio ve daga sanità. 

Se no avè da darne gnente, 

Ma disèlo prestamente, 

Che andaremo via de qua: 

Dio ve daga sanità. 

Benedeti quei penini 
Che vien zo da sii scalini! 

I rie porta dei maroni, 

I ne porta de le castagne: 

Via, fe’ presto, governo fame! 

E co questo la ringraziemo 
Del bon animo e del bon cuor; 

Un altro ano ritomaremo, 

Se ghe piase al bon Signor. 

Se po no i ghe dava gnente, alora le ghe cantava 
cussi : 

Tanti dodi gli’ è in sta porta, 

Tanti diavoli che ve porta; 

Tanti dodi gli' è in sto muro, 

Tanti bruschi che ve vegna sul culo. 

La lllarantega. 

La sera de la vizilia de la Pefanìa i putei e le putele 
i taca ’na calzela a la caena del fogher, parchè la Ma- 
rantega glie porta qualcossa. 

Sta Marantega la xe ’na veda che la stà sempre su 
la napa del camin, e la xe seca e longa de hgura, e 
no la vien zozo che ’na volta 1’ ano, la note de la Pe- 
fania, che la xe la so note. 

I putei, dopo che i ga tacà la calzeta a la caena, i 
parecia sul fogher ’na tola co de le robe da magnar, 
e quando che i xe per andar in leto, i va soto ’l ca¬ 
min e i dise : 

Marantega baro la, 

T ò parecià la tola ; 

Adesso vago in leto, 

Xe un ano che te speto : 

Go messo qua la calzeta mia, 

Impenissimela de bone cose e po scampa via. 

E sta Marantega al punto de la meza note la vien 
zo, e ai putei che xe boni la ghe porta dei bomboni e 
tante bele robe, e a quei che xe calivi la ghe porta 
dela penare, dei carboni e un legno. 


La Formicola. 

I putei, co’ i se cava qualche dente, i ciapa sto 
dente, i lo incarta pulito, e i ghe lo mete a la Formi- 
gola o sul fogher o sul balcon. Sta Formigola no la se 


* 

fa mai vedar da nissun, e cussi, quando la sa che ghe 
xe de sti denti, la spela clic sia note, e alora la va e 
la se li porta via, e in cambio po la ghe mete dei bezzi, o 
dei bonboni o qualcossa altro, conforme che anca eia poi. 


CANTI. 


Fra Francesco. 

La Nineta andando in piazza 
Co do gesti su le spale 
Va sigando per le cale : 

— Late e pana, chi ne voi? — 
Mentre un frate giera in gela, 

A sentir sigar sta vose, 

Presto lu se fa la erose: 

— Oè, del late? vegni qual 
— Dime ’l vero, o vilanela: 

Sto to late xelo fresco? — 

— Ve lo giuro, fra Frangesco: 
Sto mio late xe d’ ancuò. — 

— Sto to late e sta to pana 
Xela fresca e xela sana? — 

— La xe fresca e la xe sana 
Forse ancora più de vu. — 

— Ma va là, bela putela! 

Ti xe molto spiritosa, 

Ti dovressi far ’na cosa 
Vegnir drento qua co mi. 

Vo’ mostrarte la mia fela: 
Dove dormo, eco la stanza : 

Nina mia, se ti à creanza, 
Vegnir devi qua con mi. — 

— Come vorlo mai che fazza, 
Che là drento gli’ è clusura I 
Mi del diavolo go paura: 

No, no fazzo sto pecà. — 

— No temer, o viianela, 

Che qua drento el papa stesso 
Una grazia el m’ à confesso 
Far intrar chi vogio mi. 

Go un baston de ciocolata, 

Lo metemo in cogometa: 
Froleremo in freta in freta 
Co quel late che xe là. — 

Cossa mai eli’ el gabia fato 
El bon frate a sta vilana ! 

S’à sentìo la meridiana, 

La vilana gera là. 


Tamburin ebe (nnilmravn. 

« 

Tamburin che tamburava, 

Lu pianzeva e sospirava; 

’Na signora ghe domandava: 

— Cossa gastu, tamburin? — 

— Oh signora, se la volesse 
Che le scarpe mi ghe cavesse! — 
— Cavile, cavile, tamburin; 

Cavile, cavile, dolze mio ben! — 
Mentre lu ghe le cavava, 

Lu pianzeva e sospirava; 

La signora ghe domandava: 

— Cossa gastu, tamburin? — 

— Oh signora, se la volesse 
Che le cotole mi ghe cavesse ! — 
— Cavile, cavile, tamburin; 

Cavile, cavile, dolze mio ben! — 
Mentre lu ghe le cavava, 

Lu pianzeva e sospirava; 

La signora ghe domandava: 

— Cossa gastu, tamburin? — 

— Oh signora, se la volesse 
Che la camisa mi ghe cavesse! — 
— Cavila, cavila, tamburin, 

Cavila, cavila, dolze mio ben ! — 
Mentre lu ghe la cavava, 

Lu pianzeva e sospirava ; 

La signora ghe domandava: 

— Cossa gastu, tamburin? — 

— Oh signora, se la volesse 
Che in tei loto mi ghe vegnisse ! — 
— Vieni, vieni, tamburin, 

Vieni, vieni, (Jolze mio ben ! — 

Clil batc a la ulta porta. 

— Chi Late a la mia porta, 

Chi Late al mio porton? — 

La bela va ad aprir; 

No riconosse ’l so mari. 

— Diseme un po’, mia bela: 

Dov’ è vostro mari ? — 

— Lo mio marito è andato in Franzia, 
E prego ’l fiel noi vegna più. — 
Lui si cavò la mascara: 

La bela riconosse suo mari. 

— Perdon, perdon dimando, 

Se feci torto a mio mari. — 

— No ghe perdono a done 

Che ghe fa torto ai so mari. — 

Tirò fori la soa gran spada, 

La testa ghe tagliò. 


Oli Cattila, Calinola. 

— Oh Catina, Calmela, 
Inamorato son di te ! 

Voria prendar ’na licenzia 
De vegnirte a ritrovar. — 

— La licenzia è bel che data : 
Vieni pur quando ti voi. — 

— Vignaró sabo de sera 
Da le quatro o finque in sù. — 

Co xe sta sabo de sera, 

E1 galante riva là ; 

El dà un pugno a la portela 
Dindo : bela, vieni a aprir, 

— So descalza, in camisiola, 

Dame tempo al mio vestir, 

Che me meta el busto in bianco 
La traversa de lanchin. — 

— No, no conta, el busto in bianco ; 
Vieni a aprir come ti xe. — 

Co ’na man apri la porta, 

Con quel altra l’abrazziò : 

L’ abrazziò cussi ben streta, 

Che la marna si svegliò : 

Si svegliò con gran paura 
Dindo : Bela, cossa è stà ? 

— Xe ’1 forner de la contrada, 

L’ è venuto a comandar. — 

— No xe queste minga 1’ ore 
De vegnirne a disturbar. — 

— Mania mia, lassò eh’ el vegna, 

Ch’ el m’insegna a fare el pan. — 

— Oh barona de Catina, 

Tuto ’l mondo dirà di te ! 

— Lassò pur eh’el mondo dica, 

Vogio amar chi m’ ama me ; 

Vogio amar quel zovenoto, 

Quel zovenoto che ama me. — 





La setlmaua del soldal. 

El lunedi de guardia, 

E1 martedì in quartier, 

E1 mercore in servizio, 

E1 giovedì rancier; 

El venare santissimo 
Ne toca lo bersal, 

E tuto el santo sabato 
Revista i ne fa far. 

Venendo la domenega 
Credea da riposar : 

Pensando a la mia bela, 

Me sento ’l cuor mancar ! 

El caporal de guardia 
’L sergente d’ispezion, 

Mi go manca 1’ apelo, 

Im’à mandà in preson. 

E mi so’ consegna, 

So consegnà in quartier : 

Se passa la mia bela, 

No posso la veder. 


INDOVINELLI. 

Dio no la vede mai, 
El re qualche volta, 

El contadin sempre. 

2. Dio no poi, 

E1 papa manco, 

Ei re se ’l voi. 

3. Mi go un ?estelo de galantarie 
Fate col culo e senza porcarie. 

4. So santa, ma no vago in cielo, 
Porto la capa, e no go mantelo: 

So bela, florida e feconda, 

E no vago nè a contraria nè a seconda. 

5. Mi go ’na roba tonda 
Come un ocio de colomba, 

I omeni la usa 

Per butarghe su ’na busa. 

6. — Bela puta, fate arente, 

Che te li meto qua al presente: 

Bela puta, te fazzo mal? — 

— No me fe’ nè mal nè dogia, 

Chè glie n’ aveva proprio vogia. — 

7. Indovina, indovinar 
Quante ale poi svolar 

In latin, in talian, in todesco: 
Indovina cossa che xe questo. 

8. Gravida me sento 
De fioi cinquecento : 

Fare no li sò, 

Parchè busi no ghe n’ ò. 

9. Rodolin che rodolava 

Senza gambe ’l cambiava, 

Senza culo lu sedeva: 

Come diavolo faceva? 

10. Rastelin. va al basso, 

Rastelin torna tosto, 

Rastelin mena tanti: 

E1 ne mena no so quanti. 

11. So pichela, so morela; 

No so bruta, no so bela, 

Co le ale passo i monti; 

Vago a tola anca dai re : 

Clie volete più da me? 

12. Mi go un prà 
De pevare semenà, 

Pevare noi xe : 

Indovina cossa xe. 

13. So’ restio e no fazzo el sartor, 

No go pele, nè ossi, nè cuor; 

Vardeme, co belo: 

Do culi e un buelo! 

SPIEGAZIONE. 

1. Eni persona ile r.ompigia. — S. Ceder el so posto. — S. I Tori — i. U «pi¬ 
anta. — S. Il botoli. — 6. I rodili. — 7. le letire. — 8. la nei. — 9. Il gemo. — 
19. II petene. — 11. li mosci. — 12. Il fido co le stele. — 18. Il salirne. 

TRADIZIONI 


POPOLARI VENEZIANE 


Puntata Seconda. 


CANTI. 



La bela Marioli» 


— 0 Mariotin, bela Mariotin! ' 

Dov’è el figliuol che ti gavevi V ~f '->• 

— 0 cara marna mia ! 

Lo go butà in Angeri (1). — 


— 0 figlia mia, ti à fato mal ! 


Ti à fato mal botarlo via, 

Che adesso la giustizia 
La vignarti menade via. — 

— O marna mia, parlè un po’ pian! 

Parie un po’ pian ariò nissun no senta, 
Che go la pulizia 
Che me tormenta. — 

Mentre faceva sti bei discorsi, 

Se sente a dar el piè a la porla; 

La bela Mariotin 
La casca in tera morta. 


(I) Aligeri sarà un canal, o un fosso, parche <1 iiamhin la Ioga 
hutà in aqua; ma se no va ben, ci scriva cussi Lo go bulà via geli • 
che za xe istcsso. 


fri, 

Va drenlo in casa un nfizial, 

U:: ufizial de l’alla pulizia : 

La bela Mariotin 
Se voi portare via. 

Se la ciapò, se la ligo, 

Se la ligò ben strela e dura 
E poi se la menò 
Ne la prigion più scura. 

Quando passava un bel cavalieri 
— Fame vedèr sta bela prigioniera, 
Chè luto el mondo dise 
L’ è tanto e tanto bela. — 

— 0 marna mia, portò del pan ! 

Portò del pan, del vin, de la vivanda. 
Che la melanconia 

Me vaga da la banda. 

0 marna mia, portò l’arzan 1 
Portò 1’ arzan, de la moneta : 

Cento cinquanta scudi 
Per liberar Marieta ! — 

— 0 liglia mia, no go l’arzan ! 

No go l’arzan e nè moneta; 

E chi ga fato el mal- 

Fazza la penitenza. — 

Chi l’à composta sta canzon, 

E l’à composta e l’à cantada, 

La bela Mariotin 
Che sta su la feriada. 

Chi l’à composta sta canzon, 

La ga composta in di de festa 
Co la cadena ai piè 
E un gran dolor de testa. 


E la tornita è preparata. 

E la tomba è preparala, 

Go un pugnale in mezo ’l peto; 

Don, don! 

Go un pugnale in mezo ’l peto, 

Za me toca, za me tocarà morir. 

Don, don ! 

Le campane via le sona, 

Sonaran la mia angonia ; 

Don, don! 

Sonaran la mia angonia, 

Za me toca, za me tocarà morir. 

Don, don! 

Mile preti a bassa vose 

Cantaran el miserere; 

Don, don! 

Cantaran el miserere, 

Za me toca, za me tocarà morir. 

Don, don! 

Me ne vago apresso 1’ orto, 

E sarà 1’ ultima volta ; 

Don, don! 

E sarà 1’ ultima volta, 

Za me toca, za me toca là restar. 

Don, don! 

fiil l*efie§Tiaj. 

Fnegrin che vien da Roma 
Per andare a Montebèl, 

Co 1’ é stato a meza strada, 
Pelegrin fa mal a un piè. 
Carninò su un osteria 
Domandando da alogiar. 

— No go pagia, no go fien : 
No ve posso comodar. 

Go ’na sola camarela 
In doe dorme mia raugier; 

Ma se fussi un galantomo 
Ve metaria co la mugier. — 

— Son andà per luto el mondo, 
Un galantomo so’ sempre stài ■ 
— Metarem ’na pagia in mezo 
Che nissun se tocarà. — 

Co’ xè stato a la matina, 

La pagieta giera ai piè: 

— 0 baron d’un pelegrin, 
fi à tradito mia mugier! _ 

— Mi, no no, no 1’ò tradita! 

No go dato che un basin. — 

— Se campassi tregent’ani, 

Mai più alogio pelegrin! — 

£1 Frali». 

— Va là, vilan, va a cà, 

Ti trovarà el fratini — 

Vilan, vilan, va a cà, 

El trova el frate in t’ un stanzili. 

— E cossa fastu qua, fratin? — 

— Confesso la tua clona. — 

— Confessila pur ben, 

Che te darò la paga. — 

— Da che mi fazzo el frate, 

No ò mai tira la paga. — 

— E ini te la darò, 

Ti te 1’ à meritada. — 

Vilan tol su un baston, 

E tinf e tonf lo paga. 

El frate va in convento 
Co la cerega insanguinada. 

— E cossa gastu là, fratin? 

La testa insanguinada? — 

— Sonando la campana, 

M’ ò roto la ceregada. — 

Clii baie a la mia porla (1). 

— Chi bate a la mia porta, 

Chi bate al mio porlon? — 

(1) È uno variante più completa del Canto ila me pubblicato nella 
prima puntata di queste Tradizioni a pag. 28. 




— L’ è ’l capitan de Londra, 

E1 vostro servitori — 

La bela in camisiola 
La porta ghe va a apri. 

— Diseme un po’ mia bela: 

Dov’ è vostro mari? — 

— Lo mio marito è andato in Franza 
E prego el ciel noi vegna pi. — 
La bela dà uno sguardo, 

E riconosce suo mari. 

— Perdon, perdon, dimando 
Se feci torto a mio mari. — 

— No ghe perdono a done 
Che ghe fa torto ai so mari. — 

Primo colpo de spada 
La testa ghe va jì. 

Cussi castiga Idio 

Le done che fa mal ai so mari ! 


Giovanili». 

La Giovanina ga tolto un vecieto 
Per non aver mai un’ ora di ben : 
Tuta la note dorme roncheto 
E mai se pensa del caro amor; 

1 uta la note la luna luseva 
El vocio credeva che fusse di. 

— 0 suzo, o suzo, cara sposina, 

Che filaremo un fuselo o do. — 

La Giovanina se leva suzo, 

E dal suo padre la se ne andò. 

— Chi xe che baie a la mia porta? — 
— La vostra figlia mal maridà. — 

— Se xe mia figlia, la vaga a casa, 

La vaga a casa del caro amor. — 

— In dove seu stada, cara sposina, 
Forse a trovarve un altro amalor? — 
— Se fussi stada, no vignaria, 

No vignaria dirvelo a vu: 

Gnanca li pessi che xe nel mare 
No i xe mai tuti d’un pescaor, 

Gnanca li uceli che xe nel bosco 
No i xe mai tuti d’un cazzialor, 
Gnanca le done mal maridate 
No xe mai tute de un omo sol. — 


Risaliamo belo e Rimmonda bela. 

E1 sior Conte ’na figlia sola aveva, 

Dodese servitori la serviva, 

E sul più belo che in tola portava, 

Rismonda bela se inamorava. 

— Risguardo belo, voglio che ti me ami! — 

— Rismonda bela, no te posso amare 
Parche el tuo padre vignarà a sapere, 

E in t’ una prigion me farà morire. — 

E lo suo padre xe vegnuo sapere, 

In t’ una prigion l’à falò metère. 

In cao a quindese dì che drento el giera. 

Uno dei suoi compagni trovarlo andava; 

In cao a trenta dì che drento el giera, 

El cuor fora del peto el ghe cavava. 

— Qua, Rismonda bela, sto bel piato 
El cuor de Risguardo belo inamorato! 

Qua, Rismonda bela, sto bel flore: 

Risguardo belo, el tuo primo amore ! — 
Rismonda bela se ne leva su di tola 
Andando in camarela a sospirare; 

El suo padre ghe va drio per consolare. 

— Vatene via de qua, padre crudele, 

Aver ’na figlia sola e no volerla contentare! — 

— Se te pare che t’ abia fato torto. 

Prendi sta spada e cazzimela nel corpo; 

Se te pare che t’ abia fato dolore, 

Prendi sta spada e càzzimela nel core! _ 

— No no, sior paure i questo no lo voglio tare ; 
e l lesse morto lu, me voria ajutare. 

Voglio far scrivar ’na letara de oro: 

Morto Risguardo belo, è morto ’l mio tesoro; 
Voglio far scrivar ’na letara d’argento: 

Morto Risguardo belo, morto el mio contento; 
Voglio far scrivar ’na letara ingranata: 

Per el mio ben, vogio morir danata! — 




— 41 — 


E1 Orilo e la Formicola. 

’Na volta un grilo 
Filava el lin, 

Passa ’na formi gola 
Ghe ne domanda un fil. 

Dise lo grilo: 

— Cossa ne vusto fare? — 
Risponde la formi gola: 

— La dota a mandare. — 

Dise lo grilo: 

— Ma me torastu mi? — 
Risponde la formigola: 

— L’ è quel volea dir mi. — 
Quando che el grilo 
Xe andà per dar 1’ anelo, 

Cascò in drio copa 
E se spacò el cervelo. 

E dise la formigola: 

— Cossa farogio mi? 

Apena maridada 
Restar senza mari! — 

E subito per subito 
La xe montada in leto 
E co i zenoci 
La s’ à spacato el peto. 


Secondo una variante, la formigola prona di coro- 

pieve il sagri/lcio, piangendo lo sposo troppo presto 
perduto, ne tesseva le lodi cosi: 

Grilo, bel Grilo, 

Ti gieri molto bel 
Quando portevi 
La piuma sul capei! 

Grilo, bel Grilo, 

Ti gieri molto bon 
Quando portevi 
La spada col galon! 

Grilo, bel Grilo, 

Ti gieri molto fin 
Quando ti andevi 
Vestito d’ arlechin ! 

Grilo, bel Grilo, 

Ti gieri molto car 
Quando ti stevi 
Su 1’ alboro a cantar ! 


Baraclieco (1). 

Questi xe ferii remi 
De forti barcarioi, 

Che andando a caragoi, 

Xe restai in seco. 


(1) » La se cantava, sta canzon dai barcarioi, de note, longo el 
Canalazzo. lino de lori stava su ’na riva e un altro su l'altra, e i se 
dava bota e risposta a uso del Tasso e del Giardin dei (lori. » 

Questo xe Baracheco 
Che xe cascao in canale, 

Per no saver nuare 

E1 s’ à negao. 

Mi 1’ ò recuperao, 

Lo go messo qua drento 
Per darghe spasso al tempo 
E al carnevale. 

No 1’ à volesto stare, 

L’ à volesto andar via, 

E se ’l se perdarà, 

Sarà so dano. 

A revederse un altro ano, 
Adesso basta questo, 

E po ve dirò el resto, 

E1 resto in paf,e. 

Mi go de le fugazze, 

De quele de Malghera: 

Go caminà par tera 

Fin a Fusina. 

So andà dal trasto a la sinlina 
Su un batelin da s’ciopo, 
Che andava de galopo 
A la Zueca: 

Go visto tuta la Zeca 
Con luta la pescaria; 

E me ne so’ andà via 
Par el siroco. 

Go visto Malamoco 

Co tuto quanto Lio; 

Go dà la pope in drio 
Ai do Castei. 

Go visto 1’ Orto dei ebrei 
Co tute le Vignole; 

Al fin de le Vignole 

Me so reduto. 

Go caminà par luto; 

Go visto un buranelo, 

L’ aveva un bel pestelo, 

E el me l’à moslrao. 

E via me ne so’ andao 
Li doe che i l'ava i goti, 
Sonando la spineta 

A sti galioti ; 

E via me ne so andao 

In doe che i fava i bozzoni, 
Sonando la spineta 

A sti bufoni; 

E via me ne so andao 
In doe che i fava i piati, 
Sonarglic la spineta 

A sti pagiazzi; 

E via me ne so andao 

In doe che i fava le scuòle, 
Sonando la spineta 

A ste putcle. 



I mesi (le l’ano 


E mi so’ Genaro fredo, 

Che dal fredo so’ irabià; 

Tra l’inverno e tra 1’ istà 
E1 xe un mese che lo temo: 

E mi so’ Genaro fredo! 

De Febraro no se parla! 

E1 xe un mese tanto fin 
E che el sà da brustolin, 

E se poi ciapar ’na calda: 

De Febraro no se parla! 

E mi so’ Marzo che intenzo 
’Na pelizza m’ ò erompa, 

E mia mare giera là, 

Ma doman mi ghe la vendo: 
E mi so’ Marzo che intenzo! 

E mi son Aprii pulito, 

Quel che fa fiorir le tere 
De salate e erbete bele, 

E fa ogni alboro fiorito: 

E mi son Aprii pulito ! 

E mi so’ Magio dei fiori, 
Parche porto la ghirlanda 
Rose e bocoli a la banda 
E che sà da mile odori: 

E mi so’ Magio dei fiori! 

E mi so’ Zugno che tagio, 
Parche tagio in la campagna 
E1 tormento e la segala, 

E mi posso più de magio: 

E mi so’ Zugno che tagio t 

E mi so’ Lugio che baio, 
Parchè bato in mezo l’era 
Da matina in sin la sera, 

E dal sol devento mato: 

E mi so’ Lugio che bato! 

E mi so’ Agosto che pescai 
A la pesca mi so stà, 

Luzzi e tenche go ciapà, 

Ghe n’ ò piena za sta sesta : 

E mi so’ Agosto che pesca! 

E mi so Selembre mese, 
Quel che fa schiolar le tine 
D’uve bianche e marzemine. 
De quel gusto che se beve: 

E mi so’ Setembre mesel 

E mi son Otobre stracol 
A la cazza mi so’ stà 
E un bel lievro go ciapà, 

Ma lo go ciapà spelato: 

E mi son Otobre sbraco! 

E mi so’ Novembre belo, 
Quel che sposa le novizze 

E ghe fa passar le crizze 
Col so mato bastonaselo : 

E mi so’ Novembre belo! 

E mi so’ De?embre vecio, 
Che me piase star al fogo. 
Del bon vin e un bravo cogo 
Co ’na zovene per spedo: 

E mi so’ Decembre vecio! 


El Spazzacaini» (1). 

Son parli da la montagna 
Per vegnir a sta cita: 

Via, spicieve, o care done, 

Se el camin volè a spazzar! 

Tegno qua la mia bissaca, 

El raspcto e ’l manarin, 

E gridando me ne vago : 

Done, ò qua el spazzacamin ! 

Da ’na dona vedovela 

Già me sento a richiamar : 

Vegni in casa, o galantomo, 

Se ’l camin volè a spazzar, 

Intro drento ’na saleta, 

Melo i piedi a pian-pianin, 

E poi suso monto in freta, 

Montai su per el camin. 

(i) « Questo xe el spazzacamin a la veda, e quel cbc i canta 
adesso el xe un altro, ma 1* è massa sporco e po el xe stampà. » 

El camiti è za pillilo, 

Tegno ancora el mio respiri 
Cara Nina, favorite, 

’Na parola v’ ò da dir : 

Se so’ brulo, sporco, intento, 

El color za no xe quel, 

L’ arte mia me lo richiede. 

Ma de solo son più bel. 

Andarò a casa mia, 

E de novo me vestirò; 

E co 1’ aqua e col savone 
Da capo a piò me lavarò: 

Quando poi sarò pulito 
Da vu, bela, tornerò: 

Cara Nina favorite, 

Rispondete o sì o no! 

Vu sarò la mia Nineta, 

Mi sarò el vostro Tonin; 

E me ciamarè per sposo, 

E mai più spazzacamini 

Benedeto sia quel zorno 
Che in Venezia son riva, 

Che un amante tanto bela 
Mai più al mondo non se dà! 


Passa Inni e passa marti. 

Passa luni e passa marti, 

Passa mercore matiua; 






La se dà ’na giradina, 

E i rizzoli la se fa. 

I rizzoti a pampanoti 
E le drezze a l’italiana ; 

La va via come ’na dama, 

E la dorme sul pagion. 

Sul pagion e su la pagia, 

Come un povaro cagnolo, 

Co ’na strazza de ninziolo 
Tuto roto e taconà. 

Varda là! la passa adesso 
Co quel abito de seda, 

La lo ciapa, la lo sbrega, 

La lo buta su un canton. 

Varda là! la passa adesso 
Co quel abito canela; 

E1 ghe costa ’na ilorela, 

E1 sior conte 1’ à pagà. 

La ga roto la cariola, 

La ga spanto le scoazze : 

— Cara Nina andemo a strazze, 
Che più altro no ti ga. — 

Cioza bela. 

Cioza bela, da ti ine presento! 

Da le vene me sgrizzola el sangue, 
Pianzarìa, ridarìa dal contento: 

Qua so’ nata e qua vogio morir. 

La ga rason, la ga rason. 

No se ti’ove parlar più sinciero, 
Come Cioza, de giente de onore ; 

I se desfe co’ va un forestiero, 

E i ghe done la casa e anca el cuore. 

La ga rosoti, la ga rason. 
Giente aliegra, ma piena de gusto, 
Che ghe piase borasca e bonazza; 

Ma poi giente co 1’ animo giusto, 

Che no i fa eh’ el Signor benedir. 

La ga rason, la ga rason. 


Distorno. 

Le pule dei Tolentini 

Le ga la tegna, le ga i lumini ; 
Le ga la tegna, le ga i rolò, 

Le sta de casa a San Nicolò. 


Quele de Santa Barbara 

Le xe lecae come la luganega ; 
Le xe lecae come el butiro, 

I so fianchi ghe va in deliro. 


Le pute dei Carmini 

Le se ponta le drezze a girandoli, 
Le se fa i fianchi postizzi 
Per piaserghe ai so novizzi. 

Quele de Canaregio 

Le magna polenta e megio; 
Caldiera no le ghe n’ à, 

Parche anca quela le s’ à impegna. 

Quele de Santa Margarita 
Ga la panza che ghe sbrizza: 

Co’ xe ’l tempo del butiro, 

Tuti i fianchi ghe va in deliro. 

E quele dei Ognisanti 
Le porta i guanti bianchi: 

Dei so morosi le se vergogna 
Parche de solo le ga la rogna. 

E quele de Salizada 
Che piase la panada; 

Ghe piase el pan bogio, 

Co’ ghe lo parecia so mario. 

E quele de Cale Larga 
Le porta la peta tonda; 

Le porta el fior in testa, 

E le xe verde come 1’ agresta. 

E le tose de qua drio 
Lore porta la bustina 
Larga abasso e streta in $ima, 
Parchè peti no le ghe n’ à. 







E leghe la nio e nana: 

Co quatro bachete se Late la lana. 
Co tre se bate la sea: 

Viva le pute de Sant’ Andrea. 


Prèndise. 

Cinque e finque diese. 

Diese e finque quindese-: 
Vu, che se’ el mio ben, 
Ve lazzo un prèndise ! 


Due e due quatro, 

Quatro e qualro oto: 

Vu, che se’ el mio ben, 
Ve sporzo el goto ! 


Questo xe sugo de granini, 

Che racoglie i contadini; 

1 li racoglie ne la campagna: 

A la salute de chi beve e de chi magna 


Questo xe vino 

E no la xe romania : 

Un prèndise glie lazzo 
A sta nobile compagnia! 










FIABE E NOVELLE. 


Sior Intento. 

— Vusto die te conta la fiaba de Sior Intento? — 

— La me la conta. — 

Ma no se dise minga « la me la conta », parchè la xe 
La fiaba de Sior Intento, 

Che la dura mollo tempo, 

Che mai no se destriga: 

Vusto che le la conta, o te la diga? — 

— La me la diga. — 

Ma no se dise minga « la me la diga », parchè la xe 
La fiaba de Sior Intento, 

. Che la dura molto tempo, 

Che mai no se destriga: 

A usto che te la conta, o te la diga? — 

— Ma, zo !. la me la conta. — 

— Ma no se dise ecc. ecc. 

Un re. 

’Na volta ghe gera un re 
Che magnava un pan da tre: 

Xe passa quel de la zuca, 

E1 ghe 1’ à magnada tuta ! 

tilie gera ’na volta. 

Ghe gera ’na volta — Che mi m’ arecordo — Su un 
ocio d’un orbo — ’Na mosca ghe andò — E mi 

acredendo — La fusse ’na quagia — Orbo canagia 
— Va via de qua! 

Una c un’altra. 

Fiaba, aba — Questa xe una — Muro e malta — Questa 
xc un’ altra. 

liua longa e una curia. 

Vusto che te ne conta una de longa? 

Questo xe el deo e questa xe l’ongia. 

Vusto che te ne conta una de curtaV 
Questo xe el deo e questa xe la punta. 

L’Indovinelli. 

’Na volta ghe gera un re e ’na regina, e sto re e 
sta regina se voleva tanto ben : se Iu andava a spasso, 
eia lo compagnava, se 1’ andava a far qualche viagio, 
eia ghe andava drio, e sempre cussi. Co xc un zorno 
xe rivà a la corte un principe, e la regina, apena che 
la lo ga visto, la s’ à subito inamorà in elo. Passa un 
zorno, passa do, passa tre, e sempre più ben la ghe 
voleva ; e volendoghe luto sto ben a sto principe, so 
mario ghe xe deventà odioso, e tanto odioso che se el 
ghe diseva de condurla in qualche logo, come el solito, 
eia ghe rispondeva co cativa maniera : — « Lassime 
star ! no go vogia d’ andar in nissun logo ! Va ti ! » — 
Inamorada morta su sto principe, sta regina se pensa 
de lar morir so mario, e un zorno la ciama un servi¬ 
to 1 ’* el più sicuro che la gaveva, e la ghe dise : — 
« Senti ! Ti sa che el re luti i zorni va a la cazza e 
che, dopo un toco che el xe là, el ga el costume de 
sentarse su la bancheta de marmo che xe vissin al 
bosco, e là el sta a vedar i altri a trar. r> — Si (dise 





sto scrvitor). xe vero, » — « Ben (dise la regina). 
Questa sarà ’na borsa de oro che mi tc dago, basta 
che ti doman ti vadi in tei bosco con un s’ ciopo, e 
co ti vedi el re senta su quela bancheta de marmo, ti 
lo copi. » — Sto servitor, da la bramosità de ciaparse 
sta bacatela de bezzi, ghe dise de sì. Infati, co xe sta 
la matina drio, el ciapa suso, el va nel bosco dove 
gaveva dito la regina, e apena che el vede uno senta, 
elo ghe tira ’na s’ciopetada, e co el vede che questo 
casca in tera, el scampa via subito, e el va a casa da la 
regina e el ghe dise che el ga fato quelo che eia ga 
dito. E eia ghe dà la borsa che la gaveva impromesso. 

Sta regina la gera tuta contenta e aiegra, e se se 
poi imaginar come che la xe restada quando da là un 
poco ghe xe capità a casa so inarìo. El re gà scomin- 
zià a contarghe cossa che ga tocà a la cazza, e el ghe 
dise che se el xe vivo, el xe vivo per miracolo, parchè 
se lu stava senlà ancora un momento su la bancheta 
de marmo, lu giera morto, e invece lu s’aveva levà suso 
e s’ aveva sentà el principe, e in te quela eh’ el s’ à 
sentà, s’à senlio ’na s’ciopetada e sta s’ciopetada la ga 
tocà al principe, che xe restà morto in bota. A ste 
parole la regina la xe restada imatonia; ma ghe giera 
el re, e no la ga podesto farse vedar tanto desperada 
come che la giera. Là el re xe andà a ordenar el bi¬ 
nerai per sto principe e intanto el lo ga fato portar ne 
la so ciesa che giera vifin al palazzo. Quando che xe 
stà note, la regina ciapa suso e va in ciesa, e là la 
trova el nonzolo e la ghe dise : — « Giapè sta borsa 
de oro, e lasserne qua mi sola co sto morto a dirghe 
un requie eterna. » — Sto nonzolo, che vede che xe 
la regina e che la ghe dà sta borsa, el ghe dise 
che la staga pur quanto che la voi che elo va via. 
Infati sto nonzolo va via, e eia, co la xe restada sola, 
la ga descoverta la cassa e la ga cava a sto morto el 
cragno, un ocio e do denti, e co tuta sta roba la xe 

tornada al so palazzo. Dopo un pochi de zorni la ga 
manda a damar un orese, un zogolier e un calegher ; 
al orese la ga dà el cragno eh’ el ghe lo liga in oro 
fassendoghe ’na tazza da Levar, al zogelier la ga dà l’ocio 
che el ghe lo liga fassendoghe un anelo, e i do denti 
la ghe li ga dai al calegher parchè el ghe li meta in 
lei tacili dei stivai che la gaveva. E cussi lori ga fato : 
1’ orese ga porta la tazza, el zogelier ga portà la vera, 
e el calegher i stivai. Alora, co la ga avuo sta roba, la 
vera la se la ga messa in deo, i stivai in piè, e co la 

tazza la beveva, e la va da so mario e la ghe dise :_ 

« Senti! Zà nualtri no podemo andar più d’acordo, 

dunque o 1’ uno o l’altro bisogna che vada via. » _ 

A ste parole so mario resta incantà, ma eia ghe risponde, 
che no ghe xe gnente da pensarghe suso, che quel 
che la ga destina la ga destina, e che adesso deciderà 
la sorte de eia o de lu. Alora la ghe dise : — Senti ! 

Con quel che penso, bevo; 

Con quel che porto, vedo; 

Con quel che magno, sapo. 

Se ti drento de oto zorni ti savarà spiegarme sta 
indovinela ti ti restarà e andarò via mi, e se ti no li 
savarà indovinar, ti andarà via ti. » — El re, che za 
vede che no ghe xe altro, ghe risponde: — oc Va 
ben ! » — Alora el ciapa suso e el va dal so magior- 
dorno e el ghe dà ordene d’ andar a damar tuti quanti 
i maghi e i stroleghi de tuta la gità. Infati va sti ma¬ 
ghi e strologhi, ma nissun xe stai boni de spiegargli 
sta indovinela. Subito el manda a damar i maghi e i 
stroleghi de altre fità, ma gnanca questi no i ga sa- 
vesto dirghe gnente. Gera l’ultimo zorno, e sto re no 
gaveva trovà nissun che ghe spiegasse sta indovinela. 
luto apassionà, el ciapa suso e el va a caininar fora 
de la cita, e là el pensava, ma più che el pensava e 
manco elo podeva vegnirghene fora cossa che fosse sta 
indovinela. Intanto che el pensava e che el cambiava, 

« a lal ° note e alora, parchè el giera lontan dal so pa¬ 
lazzo, el s’à pensa d’andar a dormir ne la casa dei 
so conladini che gera là arente. El baie a la porla de 
sti contadini, e el ghe dise che i glie daga alogio per 
quela noie, parchè el s’aveva ciapà lontan dal so palazzo 
a quel ora cussi tarda. Se se poi imaginar se sti eon- 
ladini no ga dito de si subito, e anzi perchè i gera 
a duo per penar i ga di lo a sto re che el se sentasse 
la a loia co lori. Sto re ga dito de si, e alora sti con- 
admi i gà porta in loia una bela polastra e i ga diio a 
a ha più granila che ghe giera che la la tagia e che 
la tassa le parte. Alora sia tosa seominzia a tagiar sta 
polastra; la tagia la testa e la ghe la dà al re, el peto 
la ghe lo da a so papà, i interiori la ghe li dà a so 
maina, e le zate e le ale a eia e ai so fradei. So papà 
che vede che la ga dà la testa al re, tuto maravegià 
ghe (lise: — « Ma te par a li d’aver lato ben le 
parte? » — E, eia ghe risponde: — « Si, papà! » 
E lu ghe dise: — « Te par d’aver fato ben dar- 
ghe la lesta al re ? » — E eia ghe risponde : — « Si, 
papà, parchè elo, come re, xe el capo de tuti e el ga 
tanto da pensar, dunque a elo go da la testa, A Ti 
che ti ga da lavorar per manlegnirne tuti nualtri, t’ ó 
dà el peto, parchè ti ga bisogno de pedo per sfadigar. 
A la marna, che la ga da far altri fioi, go dà li inte¬ 
riori e va ben e a nualtri pulei, che no governo che 
da corei- e saltar, ne va ben le zate e le ale. » — El 
re xe resta incantò a sentir sta tosa, e subito, senza 
aspelar altro, el gà dito : — « Posto che ti xe tanto 
brava, ti dovaressi spiegarne sta indovinela : 

Con quel che penso, bevo ; 

Con quel che porto, vedo; 

Con quel che magno, sapo. » — 

Ghe risponde sta tosa: — « Anca, Maestà! Doman 
de matina, co viguarò portarghe l'aqua, mi ghe la sa- 
varò spiegar, j — Là, dopo che i ga cena, i xe andai 

tuli a dormir, e xe andà a dormir anca el re. Co xe 
slà la matina, sta tosa se leva su e la va in camara 
del re, e lu, apena che el la vede, ghe dimanda se la 
sa spiegarghe la indovinela : eia ghe dise de si — 

« Eco (la dise) : la xe una dona che bisogna che la gabia 
avuo un moroso e che questo qua o che el sia sta copà, 
o che el sia morto : eia alora la deve averghe cavà a sto 
morto el cragno, un ocio e do denti. Col cragno la se 
deve aver fato lar ’na tazza da bevar, co 1’ ocio una 
vera, e i do denti la se li deve aver fati melar uno 
per taco in ti stivai. E adesso, po, el resto a eia ! » — 
El re s’ à subito ricorda del principe e de la morte che 
ga tocà e el ga capìo subito che so mugier la gera 
inamorada in elo. Alora el ga dito a sta ragazza : — 
« Ben, se ti gavarà indovinà, drento olo giorni li sarà 
la mia sposa : » — Là el saluda sti contadini, e el 
va via. 

Apena riva a palazzo, el manda a ciamar tuti i prin¬ 
cipi de la corte e el fa pareciar un gran pranzo. Quan¬ 
do tuli i xe a tola, el manda anca a ciamar so mugier, 
e là el ghe dise : — « Dame quela tazza che ti bevi, 
dame quela vera che ti ga in deo e dame quei stivai 
che ti ga in piè. » — Eia, sta regina, ga doveste dal¬ 
la tazza, la vera e i stivai; e elo spaca sta tazza, 
e vede che la xe fata d’ un cragno da morto ; el verze 
la vera, el vede che ghe xe un ocio, e el rompe i ta¬ 
cili dei stivai e el trova i do denti. Alora el ga spiegà 
a tuti quanti quei principi e signori el fato, e el ga do- 
mandà cossa che se podarave darghe de castigo a ’na 
mugier che ga fato sta parte a so mario, e tuti quan¬ 
ti ga dito che la sia brusada in un baril de pegola in 
mezo de la piazza. E cussi i ga fato, e sta regina xe 
andada brusada a spedo de tute qucle done che trata 
rnal co i so marii. E alora el re xe andà a levar sta 
tosa e el se 1’ à sposada e i ga vivesto in santa pace, 
felici c contenti. 

La Rana. 

’Na volta ghe gera mario e mugier, e i giera con¬ 
tadini : dunque sti do sposi se voleva un ben de vita, 
ma i gaveva el dispiacer de no poder mai aver fioi. 
Un zorno che sta dona portava el disnar a so mario, 
che giera in ti campi a lavorar, la passa arente a un 
fosso e la sente de le rane a cantar tanto ben che mai : 
— « Oh Signor (dise sta dona), almanco che me fessi 
far ’na rana! » — Da là un poco de tempo sta dona la 
se incorze d’esser gravia, e alora, tuta contenta, la ghe 
dise a so mario : — « Ciò ! so’ gravia, sastu 1 » — « Ben 
(risponde so mario), gnente de megio. » — Vien che sta 
dona partorisce, e la fa ’na rana. So mario alora tuto 
desparà el ghe dise: — « Yarda che bela roba che ti 
ga fato! ti ga fato ’na rana !» — « Ben (dise so mugier), 
no conta se anca la xe ’na rana, la xe mia (la e mi ghe 
vogio ben come la fusse ’na creatura. » 

Donca sta rana la vien grandeta, e sta so mare 
ogni volta che la ghe portava el magnar a so mario, 
la se portava drio sta rana parchè la imparasse la strada 
e cussi la gavaria portà eia el disnar a so pare. Un 
zorno sta mare ghe dise a sta rana : — « Ciò, xeslu 
bona da portar el disnar a to papà? » — « Mi si che 
so bona (dise sta rana, parchè la parlava). » — Alora 
sta mare tol el gesto, la ghe lo liga su la gropa de le 
spale, e sta rana la ghe porta el disnar a so papà. Sto 
so pare, quando l’aveva magnà, el metcva sta rana 
drento nel sesto, el taceva sto pesto a un alboro, e sta 
rana la cantava che l’andava in gloria; e so pare se 
godeva a sentirla a cantar cussi ben. 

’Na rnatina sta rana giera in casa, e la se mele a 
cantar, e in sto mentre che la cantava passa un re com- 
pagnà da la so corte, che l’andava a cazza. Sto re, che 
sente sta bela vose a cantar, el se ferina e el ghe dise 

SI so seguito se i sa chi che sta in quela casa, e lori 
glie risponde che no i sa gncnte. Quando che sto re 
xe torna in drio da la cazza el sente ancora sta vose 
a cantar, e curioso come eh’ el giera de vedar quela 
che cantava cussi ben, el glie dise al so seguito: — 
Andò pur avanti vualtri, che adesso go da andar in t’ un 
logo e dopo vignare. » — Questi qua i va via, e sto re 
torna in drio e el va a baler a la porta de sta rana. El 
baie, e ghe vien verzer la mare de sta rana: — « Sacra 
maestà (la gbe dise), cossa comandelo'? » — « So’ ve- 
gnuo (dise elo) per vedar chi che xe quela che canta 
c'vssi ben. » — Dise sla mare: — « Mia fia po la xe. » 

— E elo : — « Ben, la me la fazza vedar, che se la me 
piasàrà, la sposare. » — « Questo po no, e fin che no ’l 
me giura su la so corona de sposarla, mi no ghe la 
fazzo vedar. » — « Come vorla (dise sto re) che ghe 
giura, che no la go vista! .. la me la fazza vedar, e se 
la me piasarà, alora la sposarò. » — « No, no (dise eia), 
bisogna eh’ el giura. » — Sto re, curioso de vedar sta 
giovine o credendo che come la cantava ben la fusse 
anca bela, el ga giura su la so corona de sposarla. Alora 
sla dona la elise : — » Ciò, vien da basso, che ghe xe 
el re che te voi vedar. » — E subito se sente a far zo 
per la scala lich tich tich tich, come ’na bestia, e se 
vede comparir sta rana. Alora sto re dise : — « Xela 
questa so fìa? » — « Sì, Maestà (dise la mare), questa 
po la xe. » — « Ah (dise ’l re), ma mi me so’ inteso 
de sposar ’na ragazza e minga ’na rana. » — « Adesso 
che el ga giura (dise eia) bisogna eh’ el la sposa : e mi no 
glie digo altro. » — Dise el re. — « Ben ben, posto 
che go dà giuramento, da qua a oto zorni la sposarò. » 

— Alora el va via da sta casa e el va a palazzo tuto 
passiona per ’ver da sposar ’na rana. So pare, che vede 
sto so (io cussi apassionà, el gbe dise : — « Cossa gaslu 
che ti xe cussi apassionà? . te sentisti! mal? » — Ghe 
risponde elo : — « Mi no che no me sento mal. » — 




/ 


— Gl — 

* Ben (dise so pare), cossa gasfu ?» — « Quando che go 
ila dir la veriià ... bisogna (el elise) che me sposa. » _ 
« Ben (dise so pare), ti le sposarà. » — Ma.. bisogna 
anca eh el sapia che sia regazza la xe povareta. » — 

* con ' a (dise so pare) se la xe povareta, za nualtri 

semo richi bastanza, e no fa gnente se eia xe povareta. » 
- « Ma.. (dise sto giovine) la xe anca un pocheto 

orma. » — « Oh, co’ Ja te piase a ti, basta. » — 

Oo xe passa sie zorni sto z ove ne va da sia rana 
i el ghe dise: — « Senti: domenega te vignavo a tor 
per compagnarte a palazzo, e.. » — e no ’l dise altro. 
, J sla rana ghe dise: — « Ali, mi so che li le vergogni 
de compagnarme a palazzo parche so ’na rana, ma, se 
lì voi, vignare da per mi, basla che li me porti diman 
mi gemo de spago, de le cane ma grosse, quatro pante- 
ganone e quatro sorzeti. »— Sto re ghe dise: — k Ben 
len, diman te portare tufo : » — e el va via. Infati el 
zoino drio el erompa el spago, el erompa le cane e el 
se la calar le quatro pantegane e i quatro sorzeti, e 
po el ghe porla tuto quanto a sla rana, e el ghe dise 
che diman elo stara a palazzo a spetarla. 

Quando che el xe sta via, sta rana la cinpa ste cane 
e sto spago e la se fa ’na carozzeta tanto bela che mai, 
co i so buseti per vardar fora e luto quanto el so bi¬ 
sogno infati. ÀI diman po la taca a sta carozzeta le 
quatro pantegane per cavai, e la mete do sorzeti da¬ 
vanti per coci e do sorzeti per da drio per servitori, e 
eia po la monta su sla carezza e la se ghe senla suzo 
come la fusse ’na gran signora. E sta carozzeta.. ua! 
do gran corsa. Cori, cori e cori e la passa davanti a 
Ire ladc. La capa de ste fade, che vede sta carozzeta co 
drento sta rana, la se mete tanto a rider c tanto a rider 
che no la gaveva più coste, e la ghe dise a st’ altre 
do : — « Vardè, Tardò, che bela sposa ! Adesso si co’ la 
riva a palazzo la voi esser bela! » — Una de ste Cade 
dise alora a la capa : — « Zà che la ga tanto ridesto. 




la glie congeda almanco a sla rana qualche grazia. » — 

« Ben (dise la capa), glie congedarci la grazia che invege 
d’ una rana la deventa ’na lietissima zovene vestia da 
regina. » — Dise un’altra: — « E mi ghe congedarci 
che quela carozzeta la deventa ’na belissima carozza da 
regina. » — E mi (dise st’ altra), che quele pantegane 
deventa tanti cavai e quei sorzeti deventa coci e ser¬ 
vitori. » — Sta rana la ga sentio tuto quanto eia, e luto 
s’un momento la se vede a deventar ’na lielissima zo¬ 
vene, e invege de quela carozzeta la se vede ’na belis¬ 
sima carozza co i so coci e i so servitori, e, tuta con¬ 
tenta, la dise : — « Oh, adesso sì che glie piasarò al 
re t » — E la continua la so strada, e finamente la riva 
a palazzo. 

E1 pare de sto re, che giera tuto smanioso de vedar 
sta sposa, apena eh’ el la vede dal balcon, el core da basso, 
e coi servitori e coi principi che el gaveva invidà, el ghe 
va incontro, e ’l ghe dà la man e ’l la compagna de 
suso. Ma sto re no ’l vede mai vegnir avanti sto so fio, 
e el lo fa gercar dai servitori, e nissun xe boni de ca¬ 
larlo. Alora sto pare se mete elo a cercarlo da per tuto 
e finamente el lo trova in te 1’ ultima camara del pa¬ 
lazzo, in dove che el s’aveva sconto tuto morlifieà 
da la vergogna de dover sposar ’na rana: — « Cossa 
fastu qua (el ghe dise) ? Parcossa no ti vien, che ghe 
xe la lo sposa che te speta? » —• Sto so fio ghe dise: 

— a Eh, giera drio a vegnir adesso. » — « Ben (dise 
so pare) andemo. » — E i se tol suso e i va tuli do 
assieme, e sto pare ghe dise : — « Ti me gavevi dito 
che la giera bruta, ma ai mii oci invege la xe bela. » 

— « Ben (dise sto so fio), se la ghe piase, gnente de 
megio; » — e po in tra de elo el dise: — Come poi 
esser che la sia bela se la xe ’na rana! — Intanto i 
riva de suso e là sto fio vede che no la xe ’na rana, 
ma che la xe ’na helissima zovene. Alora el ghe va in¬ 
contro, el la ciapa per man, e ’l speta che so papà sia 

via, cl glie elise a sta zovene: — « Ciò, come xela 
che no ti xe più ’na rana? » — e eia la gbe conta luto 
quanto. Alora sto re, luto contento, el se ga maridà co 
sta zovene, e i ga fato le nozze, e i ga rivesto sempre 
l'elifi e contenti come i lovi. 

I Irò clic va a Roma dal (>aiia. 

Na volta glie gera ’na dona, e sta dona la giera a 
paron, e stando co sto so paron, povareta, la s'à ingrossa. 
Passando el tempo, sta panza ghe cresseva, e sto paron, 
che no ga piasso sto afar, glie dise un zorno a sta dona : 
—■ « Za che ti xe malada, ti podaressi andar a casa toa, 
e mi te passaró qualcossa al zorno fin che ti sarà guarla. » 

— Dunque sta dona va via, ma no savendo cessa che 
fusse che sta panza ghe cresseva, parchè la giera sem¬ 
plice che mai, la s’à pensa d’andar a Roma dal papa 
per dimandarglielo a elo. Infati la se mete in viagió, e 
cussi a adagiando, la cata un vedo. Sto vedo che vede 
sta dona co tanto de corpo, ghe dise : — « In dove andeu 
cussi in quel stalo, bona dona? ai mi oci me pararave a mi 
che gavessi da esser per le ore! » — « Cossa diseu (ghe 
risponde eia)? mi no capisso gnente ! » —■ Dise sto vedo : 
Dunque, dove andeu? b — « Co’ go da dirve la verità 
(dise eia), vogio andar a vedar dal papa se el me sa in¬ 
dicar cossa che xe che sta panza me eresse. » — Sto 
vedo se mete a rider, e po el dise: — « Ben, e alora 
per l’istessa razon vogio vegnir anca mi a dimandarghe 
al papa cossa che xe che so’ deventà vedo. » — Là i 
camina tuli do, e dopo che i ga fato un loco de strada, 
i cata un zoto ; e sto zoto ghe dise : — « In dove andeu, 
vu in quel stato, e vu cussi vecio? » — Dise la dona: 

— « Vogio andar dal papa a vedar cossa che xe che 
me eresse sta panza » — e-dise el vecio : — «Emi vago 
a dimandarghe cossa che xe che so’ deventà vecio. » — 
« Alora (dise sto zoto) vegno anca mi a dimandarghe 




parcossa che so’ zolo. » — Dunque i carri ina tuli ire, e 
apena rivai a Iloma, i va dal papa e i ghe fa dir òlle ghe 
xe tre che i voi parlar con elo. — E1 papa damaallento 
prima la dona, e el ghe dise : — « Cossa volevi, bona 
dona? » — Santità, (dise eia), so’ vegnua a dimandarghe, 
la me compatissa sala, parcossa die me xe cressuo sto 
corpo. » ■— Ghe risponde el papa: •— « Seu maridada? » 
— t No, Santità (dise eia) ; no so’ maridada. » — « Ben 
(dise el papa), andò de suso de sta scalela, e sapième 
dir cossa che gavè visto. » — Questa va su de sta sca- 
leta, e la vede ’na muneghela in zenocion davanti al 
Signor che la fava orazion. La la lassa là quieta, e la 
va da basso dal papa. — n Cossa gaveu visto (ghe dise 
el papa); benedela? » — « Oh, Santità (ghe risponde 
elaj, go visto ’na munegheta che fava orazion ai piè de 
la Santa Croce !» — « Eco (dise el papa) : se vu avessi 
fato quelo che la fa eia, no ve vegniva la panza granda ! 
Adesso andò con Dio. » — E eia la lo saluda e la va 
via. Alora va drento el vedo, e el papa ghe dise: — 
« E vu, bon vedo, cossa voleu? » — « So’ vegnuo (dise 
sto vedo) a dimandarghe parcossa che mi so’ deventà 
vedo. » — Dise el papa: — « Si, benedeto! verzi quel 
baleon e vardò quel che i fa, e sapiemelo dir. » — E 
sto vedo va al baleon e el varda, e el vede che i pica 
un belissimo giovine. — « Gesumaria (el dise), cossa 
eh’ el m’ à fato vedar !» — E cussi spaventa come che' 
el giera, el va dal papa. — « Cossa gaveu visto, bon 
vedo (ghe dise el papi)? » — « Oh, Santità, i pica 
un giovine. » — « Ben (dise el papa), se i ve picava 
anca vu da zovene, no deventevi vedo 1 Adesso andò 
con Dio !» — E sto vedo el saluda anca lu el papa, e 
el ciapa su e el va via, e.. e la fiaba xe finia ! 

— E el zolo? — 

— Un corno a chi voi saver tropo! — 

’Na volta ghe gera tre oehele. Dunque ste tre ochete 
le gaveva tanta paura che mai del lovo, parchè se ’l le 
trovava el le magnava. Un zorno la più granda dise a 
st’ altre do: — « Saveu cossa go pensà?. go pensa che 
se temo ’na caseta, cussi el lovo no ne magna, e intanto, 
adesso, andemo a cercar la roba per farse sta caseta. » 
Alora st’ altre do ghe dise: — « Si, sì, si.. brava!. an¬ 
demo pur! » — E ste ochete camma camina e camina, 
e le trova un omo che gaveva un caro de pagia, e le 
ghe dise : — & Bon omo, el ne fazza la carità de darne 
un poca de quela pagia parchè se ferno ’na caseta, che 
el lovo no ne magna. » — Sto omo ghe dise : — « Oh, 
ciapè, ciapè !» — e el ghe ne dà tanta che mai. Ste 
ochete le ringrazia sto omo, e le tol su sta pagia e le 
va su un pra, e là le se fa ’na belissima caseta co la 
so porta, co i so balconi, co la so cusineta, co tuto in¬ 
fati. Quando che la xe stada fìnia, dise la più granda: 

— « Adesso vogio provai 1 se se sta ben in sta caseta. » 

— La va drento e la dise : — « Oh che ben che se 
stà drento in sta caseta !. speta mi !» — La va a serar 
la porta, la ghe dà el caenazzo e la va su dei balcon, 
e la ghe dise a st’altre do ochete: — « Oh (la dise), 
stago tropo ben mi sola qua drento, e andò pur via, che 

riii no ve vogio. » — Ste do ochete alora, povarete se 
mete a pianzer e a pregar sta so sorela parche la glie 
verza la porta e la le toga drento, se de no el lovo le 
magna ; ma eia gnenle. Sfe do ochete alora le camina 
le camina, le camina, e le trova un omo che gaveva un 
caro de fien, e le ghe dise a sto omo : — « Bon omo 
fene ’l piacer de darne un pochelo de quel fien per 
farse ’na casela chè el lovo no ne magna !» — « Si, si 
ciapè ciapè!» — e el ghe dà tanto fien che mai. Slé 
ochete, tute contente, le ringrazia sto omo e le porta 
sto fien su un pra, e là le se fa ’na belissima caseta, 
più bela ancora de st’ altra. La mezana dise a la più 
picola : — « Senti: adesso vago a provar se se stà ben 
in sta caseta, ma no fazzo minga come nostra sorda, 
sastu !» — La va drento in sta caseta e la dise : — « Oh, 
che ben che se stà in sta caseta !. eh, mi no la vogio 
no mia sorda !. stago tropo ben mi sola. » — La va, 
la sera la porla e la ghe dà el caenazzo, e dopo la va 
sul balcon e la dise a so sorda: — a Che ben che se 
stà in sta caseta !. eh, no te vogio mi ti !. va là, va là,. 
va via ! » — Sta povara ocheta se mete a pianzer e a 
pianzer che mai e la prega sta so sorda che la ghe 
verza, chè la xe sola e no la sà in dove andai’, e se el 
lovo la trova, el la magna ; ma questa gnente : la sera 
i balconi e la stà là. Alora sta ocheta, piena de paura, 
camina, camina e camina e finamente la trova un omo 
che gaveva un caro de fero e de piere, e la ghe dise 
a sto omo : — « Bon omo, el me fazza la carità de danne 
un poche de quele piere e de quel fero che me fazza 
’na caseta, parchè el lovo no me magna! » — Sto omo 
gà fato tanto pecà sta ocheta eh’ el ghe dise : — n Si, 
si, bona ocheta.. anzi te la farò mi sta caseta. » — 
Alora i va su un pra e sto omo ghe fa ’na belissima 
caseta col so orto e co tuto el so bisogno, e tanto forte 
che mai, parchè la gera fodrada de fero e coi so bal¬ 
coni e co la so porta de fero. Sta ocheta, tuta contenta 







— 67 — 

ringrazia tanto sto omo, e la va drenlo de sta caseta 
e la resta là. 

Adesso anderno dal lovo. 

El lovo cercava da per tuto ste ochete, ma mai noi 
le podeva trovar: dopo tanto tempo el xe, vegnuo a saver 
che ste tre ochete le se gaveva l'aio tre casete : — « Ben 
ben (el dise),. spela mi, che ve trovarò, si! » — Alora 
e! se mele a caminar, e camina, camina e camina, in fin 
eh el xe riva in tei prà in dove che ghe gera la prima 
caseta : el va a bater la porta de sta caseta, e 1’ oeheta 
ghe dise: — « Chi xe che bate la porta? » — « Va là, 
va là (ghe dise el lovo), verzi che so’ mi. » — Sta’ 
ochela ghe dise: — « Mi no che no le verzo, parchè 
se mi te verzo, ti me magni » — « Verzime, verzime, 
che no te magno, no,. stà queta. » — « No, no te verzo’ 
no, no! » — « Ben (dise ’l lovo), za che rio ti me voi’ 

verzar, co ’na scorezeta te butarò zozo la caseta. i_ 

lutati, el trà ’na scorezeta e el buia zozo la caseta, e 
el magna la oeheta: — t Intanto (el dise) una ghe n’ ò 
magnà,.. adesso po magnarò anca st’ altre, j — El ca¬ 
mina, el camina, el camina, e finamente ’l riva in tei 
prà indove che ghe gera la seconda oeheta: el bate la 
porta e sta oeheta ghe dise: — « Chi xe che bate la 
porta a sta ora? » — « So’ mi, so’ mi,.. verzi. » — 
« Mi no che no te verzo, parchè, se mi te verzo, ti me 
magni. » — « No te magno no,. verzime. » — « Mi 
no, mi no che no te verzo. » — « Ben (dise ’l lovo), 
posto che no ti me voi verzar, co ’na scorezeta te bu¬ 
tarò zozo la caseta. » — E infati el trà ’na scorezeta 
e el buta zozo la caseta, e el magna la oeheta : — * E 
do (el dise), che ghe n’ ò magnà,.. adesso magnarò 
anca st’ altra. » — El camina, el camina, el camina, fin 
eh’ el riva in tei prà in dove che ghe gera la terza ca¬ 
seta : el bate la porta, e 1’ oeheta ghe dise : — « Chi 
xe che bate a la mia porta? » — « So’ mi,.. averzi. » 
— « Mi no, eh, che no te verzo ! s — « Va là, va 

ià, . bona ocheta, verzime. » — « No te verzo, no, par- 
cliè ti me magni. » — « Ben, co ’na scorezeta te butarò 
zozo la caseta. » — « Butila pur. » — E1 trà ’na sco¬ 
rezeta, ma noi buta zozo la caseta : alora, tuto rabioso 
el monta su dei copi de la casa e ’l se mete a pestar 
per butarla zozo, ma.. gnente ! — « Ben ben (el dise 
m tra de elo),. in t’ un modo o in t’ un altro me la 
vogio magnar. » — El vien zo dei copi e el ghe dise 
a sta ocheta: — « Senti, ocheta: vustu che femo pase? 
mi no vogio star iu smara co ti, che ti xe tanto bona, 
e go pensa che diman femo i macaroni, e mi te por¬ 
tare» el butiro e anca el forrnagio e la farina ti ghe la 
metarà ti. » — « Sì, sì, si (dise 1’ ocheta), porta pur. » 
—, El lovo, tuto contento, saluda sta ocheta e el va via. 
Co’ xe ’l diman, sta ocheta se alza suso bonora e la va 
a comprarse la farina, e po la torna a casa e la se 
sera ben drento e la sta là. Da là un poco vien el lovo, 
el bate la porta e el dise: — « Ciò’, ocheta,. averzi che’ 
te go porla el butiro e ’l forrnagio. » — « Ben, dameli 
qua per el baleonselo. » — « Ma no, ma no, verzi. » 
— « Te verzirò quando che sarà fato tuto. » — Alora 
sto lovo ghe dà sta roba par el baleonselo e el va via. 
Intanto eh’ el lovo xe via, sta ocheta la fa i macaroni 
e po la mete suzo ’na gran caldiera piena de aqua e 
la fa cusinar sti macaroni. Co’ xe do boti vien sto lovo 
e el dise : — « Ciò’, ocheta,. verzime. » — « Mi no, 
che no te verzo, parehè co lazzo i fati mii no vogio 
nissun par i piè: quando po i sarà coli, te verzirò e ti 
vignarà drento a magnarli. » — Da là un poco, sta ocheta 
ghe dise a sto lovo : — * Ciò’, vustu peccar un macaron 
per veder se i xe ben cusinai'? j — E lu: — « Ver¬ 
zime, che xe megio. » — « No no, no conta che li vegni 
drento, meti la boca in tei buso de la scafa che mi te 
butarò zozo el macaron. » — Sto lovo, ingordo come 
eh’ el giera, mele la boca in tei buso de la scafa, e alora 
sta ocheta tol el caldieron de 1’ aqua bogiente e zo ! . 

la Luta sta aqua bugiente per el buso de la seata in Loca 
al levo, in cambio del macaron, e sto lo 
el xe resta morto destirà. Mora sta ocheta 1 a tol o 
tortelo e la ga verto la panza a sto lovo, e , m lei 
mento die la ga averto sta panza, xe salta fora st all e 
do ochete, che le gera ancora vive, parche sto 'ovo da 
tanto ingordo eh’el gera, invece de magnarle d e ga- 
veva sorble. Mora ste do ochete ga dimanda pei don a 
sta so sorela per la bruta azion che le gaveva tato, e 
eia, parchè la gaveva bon cuor, la ga perdona, e la .e 
le ga tolte in casa ; e là, le ga magnà 1 so mati m - 
caroni, e le ga vivesto sempre insieme felici e contente. 

El Gaio. 

’Na volta ghe gera un Gaio, e sto Gaio, svola de qua, 
svola de là, el ga svola sora de ’na pergola; e là el 
K a trovà ’na letara: el verze sta letara, e 1 vede che 
ghe xe su : - Gaio, gastaldo - e che el xe invida a 

Roma dal papa. 

Sto Gaio se mete in viagio, e camma, camma e ca¬ 
mma, e el trova la Gaiina. - « Dove vaslu, compare 
Gaio (ghe dise sta Gaiina)? * - « So’ svo a (dise elo) 
su ’na pergoleta e go trovà’na letara, e sta letara drse 
die so’ invidà a Roma dal papa. » — « Vardè, \ardè, 
compare (ghe dise la Gaiina), se ghe so anca mi. » — 
« Spelò. » — Mora el ga verto sta letara, e el ga risto 
che a he gera scrilo — Gaio, gastaldo; Calma, gast, 1- 
dina. C — « Vegnì, comare, che ghe se’ anca vu. » 

Adesso i se mete in viagio tuti do, eco 1 S a fat0 
untoco de strada, i trova l’Oca, e sta Oca ghe dise. 
— « Dove andeu, compare Gaio e comare Calma . » 

« So’ svola (ghe dise el Gaio) su ’na pergoleta, e go 
trovà ’na letareta, e sta letareta dise che senio invidai 
a Roma dal papa. - « Vardè, compare, se ghe so anca 

mi, » — Alora el verze sla lelara, el Ieze, e ’l vede che 
xe scrito : — Gaio, gastaldo ; Gaiina, gastaldina ; Oca 
badessa. — « Vegni, vegni, comare, che ghe se’ anca 
vu. » — Là i ciapa su, e i va via tuli Ire. 

Caniina, camina, camma, e i trova I’ Anara, e sta 
Anara ghe dise: — « Dove andeu? » — ® So’’ svola 
(dise el Gaio) su ’na pergoleta e go trova ’na letara 
e sta letara dise che semo invidai a Roma dal papa. » 
— « Vardè, vardè, compare, se ghe so’ anca mi. » — 

El verze sla letara e el vede che ghe xe scrito :_Gaio 

gastaldo; Gaiina, gastaldina; Oca, badessa; Anara, con¬ 
tessa. — « Vegni, vegni, comare, che ghe se’ anca 
vu. » — E là i se mete in viagio tuli qualro. 

I camina e i camina, e i trova un Oseleto, e sto 
Oseleto ghe dise : — « Dove andeu ?» — « So’ svolà 
(dise el Gaio) su ’na pergoleta, e go trovà ’na letara 
e sta letara dise che semo invidai a Roma dal papa. » 

« E mi (dise 1’ Oseleto) ghe sogio ?» — E alora 
sto Gaio ga verto la so letara e 1’ à visto che ghe gera 
sento: Gaio, gastaldo; Gaiina, gastaldina; Òca, ba¬ 

dessa; Anara, contessa; Oseleto, fantin. » — Vegni, che 
sarè el nostro fantolin. » — 

E alora i se mete in viagio tuti pingue, e i camina 
e i camma e i trova la Porpeleta (1), e sta Porpeleta ghe 
dimanda in dove che i va, e compare Gaio ghe dise 
istesso, che el ga svolà su ’na pergoleta, che el ga trovà 
na letareta, e che sta letareta dise che i xe invidai a 
ionia dal papa. — « E mi (dise la Porcelela) ghe so- 
gio . » Alora el Gaio verze sta letara, e el vede che 
ghe xe scrito: Gaio, gastaldo; Gaiina, gastaldina; Oca, 
badessa ; Anara, contessa ; Oseleto, fantin ; Porceleta, 
fantina. » — Vegni (el dise), che sarè la nostra fan- 
tohna. » — E là i ciapa suso e i va via tuti sie. 


rii terrestre, quel piccolo insello senz'ale, coperto 

Per diana che a forza de cambiar i riva su un bosco, 
i vede a la lontana el Lovo! Alora tuti s’ à messo a 
tremar da la paura, e dise el Gaio: — « Mi adesso 
co le mie pene me fazzo ’na caseta e me fico drento. » 

— La Galina ga dito l’istesso, 1’ Oca ga dito l’istesso, 
l’Anara e l’Oselelo anca lori istesso. Dise la Ponjeleta : 

— « E mi cossa gogio da far, che no go pene? » — 
Alora la s’ à messo a pensar .. e la gà pensa de farse 
un buseto soto tera e de sconderse là drento. Jnfati, el 
Gaio, la Gaiina, 1’ Oca, 1’ Anara e 1’ Oselelo i s’ à pela 
e i se ga fato le so casete, e st’ altra s’ à fato una buseta 
soto tera e la xe stada là sconta. 

Adesso capita el Lovo. 

Sto Lovo va prima a bater la porla del Gaio, e el 
ghe dise : — a Compare, verzirne che xe di. » — « Mi 
no eh (dise el gaio), che li me magni. » — « Vania 
che se no ti verzi trago un peto e te cazzo la casa in 
broeto! ® — Dise el Gaio: — « Traghene uno, traghene 
do, che la mia casa no va più zo. » — Alora sto Lovo 
ga trato un peto, e tute le pene xe andae per aria, e 
el ga fato un bocon de sto Gaio. 

Andemo che adesso el va a la porta de la Gaiina : 

— « Comare Gaiina (el ghe dise), verzime che xe di. t> 

— « Mi no che no te verzo, chè, se te verzo, ti me 
magni. » — « Varda che se no li me verzi trago un 
peto, e te buio la casa in broeto! » — Dise la Gaiina: 

— a Traghene uno, traghene do, che la mia casa no 
va più zo. » — E lu alora el tra un peto, e.. e zo ! 
tute le pene per aria, e el s’ à fato un bocon de sta 
Gaiina. 

Cussi, senza che andemo avanti, el ga fato anca de 
1’ Oca, de 1’ Anara e de sto povaro Oselelo, e tuti el se 
li ga magnai. 

Alora el xe andà da quela che gera solo tera : — 
« Comare Porpeleta (el ghe dise), verzi che xe di. s — 
* Mi no (dise eia) che no te verzo. » — « Varda che 

se trago un peto te buto la casa in broeto !» — & Ben 
(dise sta Porreleta) : tragbene uno, traghene do, che la 
mia casa no va più zo. » — Là elo irà un peto,. e 
gnente ; el ghe ne trà un altro più grando .. gnente ; 
(inamente el ghe n’ à trato uno tanto grando e tanto 
grando che se ga spacà el culo in do tochi e se ga 
verto tuta la panza. Alora se vegnui l'ora el Gaio, la Ca¬ 
lma, l’Oca, l’Anara e l’Oseleto, e i ga scominzià a far 
im bordelo maledeto : quela che gera solo tera, a sentir 
tuto sto bordelo, se salta fora anca eia, e là tuli quanti i 
s’ à contà come che la xe stada, e i ga fato ’na gran 
alegria, e dopo che i s’ à ben divertio, i s’ à saludà e 
i xe tornai tufi a casa soa, e no i ga pensà altro d’andar 
a Roma dal papa : 

E la fiaba la xe finia 
E mi adesso vago via; 

E st’ altra la dirò mi no sò quando, 

E chi m’ ascolta mi, more cagando. 

Pcliu-Petele. 

’Na volta ghe gera ’na mare e un fio. Sto fio ’na 
matina no voleva andar a scuola, e so mare ghe dise : 
— « Vien, benedeto, che te compagnarò prima da la 
santola, che ti sa che la ga quel alboro de nosele, e se 
ne faremo dar do o tre, e dopo ti andarà a scuola. » — 
Sto putelo alora core da so mare, el se fa petenar pu¬ 
lito, e dopo i va via. I va infati da sta santola, e . . 
din-din, din-din, din-din., i sona la campanela. — « Chi 
xe (dise ’na vose) 1 / » — a Ghe xe la santola (dise ’l pu¬ 
telo)'? » — « No (i ghe risponde),. no la ghe xe, . . 
la xe andada via in sto puro momento. » — Alora sto 
putelo se mete in t’ un gran zigo e el se buta in tera, 
e no ’l voi saverghene infati de scuola. — « Gnente 
(dise so mare), adesso ciamarò can : — Can, vien a ma¬ 
gnar Pelin-Petele che no voi andar a scuola se no ’l 

ga le nosele. » — i Mi no magno nissun (glie risponde 
sio can) d. — « Ben (dise la mare), e mi ciamarò ba- 
slon : — Baston, vien a bastonar can parcliè can no voi 
magnar Petin-Pelele che no voi andar a scuola se no ’l 
ga le nosele. » — Sio baston ghe dise: — « Mi no 
bastono nissun. » — ot Ben (dise la mare), e mi eia- 
marò fogo: — Fogo, vien a brasar baston, parche ba¬ 
ston no voi bastonar can, parchè can no voi magnar 
Petin-Petele che no voi andar a scuola se no ’l ga le 
nosele. » — Sto fogo dise: — « Mi no bruso nissun. » 

— <£ Ben (dise la mare),. e mi ciamarò acqua: — Aqua, 
deslua fogo, parchè fogo no voi brusar baston, parchè 
baston no voi bastonar can, parchè can no voi magnar 
Petin-Petele che no voi andar a scuola se no ’l ga le 
nosele. » —L’aqua dise: — « Mi no destuo nissun. » — 
« Ben (dise la mare),. e mi ciamarò ho : — Bo, vien 
a sorbir aqua, parchè aqua no voi destuar fogo, parchè 
fogo no voi brusar baston, parchè baston no voi basto¬ 
nar can, parchè can no voi magnar Petin-Petele che no 
voi andar a scuola se no ’l ga le nosele. » — E1 bo 
dise : — «Mi no sorbo nissun. » — Ben (dise la mare),. 
e mi ciamarò ’l becher : — Becher, vien a copar bo, 
parchè bò no voi sorbir aqua, parchè aqua no voi de¬ 
stuar fogo, parchè fogo no voi brusar baston, parchè ba¬ 
ston no voi bastonar can, parchè can no voi magnar 
Petin-Pelele che no voi andar a scuola se no ’l ga le 
nosele. » — Dise el becher : — « Mi no copo nissun. « 

— « Ben (dise la mare), e mi ciamarò soldai : — Soldai, 
vegni a mazzar becher, parche becher no voi copar bo, 
parchè ho no voi sorbir aqua, parchè aqua no voi de¬ 
stuar fogo, parchè fogo no voi brusar baston, parchè 
baston no voi bastonar can, parchè can no voi magnar 
Petin-Petele che no voi andar a scuola se no ’l ga le 
nosele. » — E sti soldai se mete a mazzar becher, be¬ 
cher a copar bo, bo a sorbir aqua, aqua a destuar fogo, 
fogo a brusar baston, baston a bastonar can, can a ma- 

gnar Petin-Petele, e Pelin-Petele da la paura s’ à cagà 
adosso, e alora ’l xe andà a scuola senza ’ver magna 
le nosele. 


Cateto c Sorzeto. 

’Na volta gbe gera compare Galeto e compare Sor¬ 
zeto. Dunque un zorno i s’ à trova assieme, e ghe dise 
compare Sorzeto a compare Galeto : — u Senti, vustu 
che andemo a nose? » — « Sì, sì (dise Galeto), andemo 
pur. » — I ciapa su e i va; e camina, camina e ca¬ 
mma, i riva su un campo in dove che ghe gera un 
noser : — « Va su ti (dise compare Galeto) che ti xe 
hon a rampegar. » — « No, no (ghe risponde Sorzeto), 
va su ti che ti ga le ale e ti poi svolar, che mi le ran- 
curarò e po se le spartiremo. » — Infati sto Galeto va 
su sto alboro. Suzo che el xe el scominzia a butar zo 
nose e zo nose, e ’l vede che compare Sorzeto, invece 
de rancurarle el se le magna : — « Compare (el dise), 
ti magni ah!, e mi‘? » — « No magno no (dise Sor¬ 
zeto), sta queto ! » — 

Dunque dopo Galeto vien zo,. e ’l sbrega ’na nosa 
e el vede che la xe marza, el ghe ne sbrega un’ altra, 
e la xe marza, el ghe ne sbrega un’ altra, istesso : tute 
marze infati : — « Oh can de compare (el dise), ti me 
ga magnà tute le bone e ti m’ à lassa tute le marze ... 
spela mi adesso ! s — e là, irabià come eh’ el gera, el 
ghe xe salta adosso a sto Sorzeto e el ga dà un potente 
becon su la testa. 

Apena sto Sorzeto vede che ghe piove zo el sangue 
da la testa, tuto spaventa el core da ’na vecia, e el ghe 
dise a sta vecia : — « Vecia, dame pezza che miedega 
la testa che Galeto m’ à ferìo. » — E sta vecia ghe dise: 
— i Dame pelo, a — 

Alora sto Sorzeto core dal can, e el ghe dise: — 
« Can, dame pelo, chè pelo porta a vecia, chè vecia daga 

pezza, che raiedega la testa, che Galeto m’ à ferìo. a_ 

Dise sto can : — « Dame pan. » — 

E Sorzeto core subito dal forner, e el ghe dise :_ 

« Forner, dame pan, chè pan porta can, che can daga 
pelo, chè pelo porta vecia, che vecia daga pezza, che 
miedega la testa che Galeto m’ à ferìo. » — E sto forner 
ghe dise: — « Dame cane. » — 

Mora el va da la canera e el ghe dise : — « Canera, 
dame cane, che cane porta forner, che forner daga pan, 
che pan porta can, che can daga pelo, che pelo porta 
vecia, che vecia daga pezza, che miedega la testa, che 
Galeto m’ à ferìo. » — E sta canera ghe dise : — « Dame 
manèra. » — 

Dunque sto Sorzeto core dal fravo e ’l ghe dise: 
— « Fravo, dame manèra, che manèra porta canera. che 
canera daga cane, che cane porta forner, che forner 
daga pan, che pan porta can, che can daga pelo, che 
pelo porta vecia, che vecia daga pezza, che miedega la 
testa, che Galeto m’ à ferìo. » — Dise sto fravo : — 
« Dame aqua. » — 

Alora el core dal pozzo e ’l ghe dise : — « Pozzo, 
dame aqua, che aqua porta fravo, che fravo daga ma¬ 
nèra, che manèra porta canera, che canera daga cane, 
che cane porta forner, che forner daga pan, che pan 
porta can, che can daga pelo, che pelo porta vecia, che 
vecia daga pezza, che miedega la testa, che Galeto m’ à 
ferìo. » — E ’l pozzo ghe dise : — « Dame secio. s — 

E sto Sorzeto core dal calderer, e ’l ghe dise : — 
« Calderer, dame secio, che secio porta pozzo, che pozzo 
daga aqua, che aqua porta fravo, che fravo daga manèra, 
che manèra porta canera, che canera daga cane, che cane 
porta forner, che forner daga pan, che pan porta can, 
che can daga pelo, che pelo porta vecia, che vecia daga 
pezza, che miedega la lesta, che Galeto m’à ferìo. » — El 
calderer ghe dise: — « Gaveu bezzi? » — « No, no ghe 
n’ ò (dise Sorzeto), ma vago a calarli e po tornarò. » — 

Mora el xe andà a cercar per far su sti bezzi, e co ’l 
li "a fati suso, el xe andà a portarglieli a sto calderer: 
_% T 0 lè ( e i ga dito), e contò, che intanto vago a bevar 

parchè moro da la sé. » — 

Co’ ’l xe drio la strada per andar a bevar, el vede 
compare Galeto che vien su da ’na riva : — a Ah po- 
vareto mi (el dise in tra de elo), so’ morto ! » — Ga¬ 
leto lo vede, e ’l ghe va incontro, e el ghe dise: — 
« Bondì, compare,, xestu ancora in smara co mi? via, 
femo la pase ! * — Sto Sorzeto alora se fa coragio, e el 
ghe dise : — « Oh sì, sì, femo pase. » — 

Là i fa sta pase, e ghe dise compare Sorzeto a com¬ 
pare Galeto: — « Zà che ti xe qua, ti me dovaressi far 
el piacer de tegnirme per la eoa intanto che vago in 
fosso a bevar, e co’ dirò slapo, slapo, tirime su. » — 
Dise Galeto : — « Oh, co’ no li voi altro ! » — 

Dunque Sorzeto va in fosso, e compare Galeto lo 
tien per la eoa. Dopo che Sorzeto ga ben bevuo, el dise : 

— a Compare, slapo slapo !» — E Galeto ghe risponde : 

— « Compare,. e mi per la eoa te lasso ! » — E infati 
el ga mola la eoa, e sto povaro Sorzeto zo!. el xe andà 
a tondi e no ’l s’ à più visto, e gnanca de elo adesso 
no se ghe ne parla più. 

nono Cocon. 

’Na volta ghe gera ’na mestra co tre pulele, e un 
zorno fra i altri sta mestra ghe dise a ste putele: — 
a Quela de vualtre che finirà più presto la tasca, andarà 
a scoar el pato. » — Dunque finisce più presto la più 
granfia, e questa la va a scoar el palo e la trova cinque 
soldi; alora la va da sta mestra, e la ghe dise: — « Me¬ 
stra, la varda che go trova ginque soldi. » — Dise sta 
mestra : — « Ben, dameli qua che i sarà boni per fal¬ 
le fiùtole. » — E sta putela ghe li dà. 

Co’ xe sta el zorno drio sta mestra ghe dise a ste 




putele: — « Chi de vualtre finirà più presto la tasca, 
andarà a scoar la scala. » — Finisce più presto la me- 
zana, e questa la va a scoar la scala e la trova diese 
soldi: — <r Mestra, raeslra (la dise), la varda che go 
trova diese soldi. » — « ]3en (dise la mestra), dameli 
qua che i sarà boni per far le fritole. » — E la ghe 
li dà. 

El diman sta mestra ghe dà la tasca a sle putele e 
la ghe dise: — « Chi finirà più presto la tasca andarà 
a scoar l’ intrada. » — Sta volta invece finisce più presto 
la più picola. Sta putela dunque va a scoar, e, scoa e 
scoa, la trova vinti soldi : — « Mestra, mestra (la dise), 
go trovà vinti soldi. » — « Ben (dise la mestra), dameli 
qua che i sarà boni per far le l'ritole. » — E anca sta 
putela ghe li dà. 

Co’ xe slà el tempo de far le fritole, sta mestra se 
incorze che no la ga la farsora, e la ghe dise a la più 
picola de ste putele : — « Senti : va da Nono Cocon e 
dighe eh’ el fazza el piacer de darte la so farsora, che 
po ti ghe la portarà in drio. » — Sta putela va da Nono 
Cocon: la baie la porta e la sente ’na vose che dise: 
— « Tanti ani, tanti mesi che no i bate sta porta, e ades¬ 
so i la bate! Chi xe? » — « So’ mi, so’ mi, Nono Cocon 
(dise sta putela), che la mestra ra’ à mandà a tor la 
farsora per far le fritole. » — Nono Cocon ghe dà sta 
farsora e el ghe dise : — « Aricordite, co’ ti me la por- 
larà in drio, de porlarme un poche de fritole anca a mi 
co un poco de rosolio. » — Eia ghe risponde : — « Ben, 
go capio. d — E la va a casa, e la ghe dise a sta mestra 
che Nono Cocon ga dà la farsora co palo che la ghe 
porta un piatelo de. fritole anca a elo co un poco de 
rosolio. Dise sta mestra: — « Sì, si., ti ghe le por¬ 
tarà ti. » — 

Dunque sta mestra fa ste fritole, e, fate che la le 
ga, la ghe ne mete via un piatelo, e po la ghe ne magna 
eia e la ghe ne dà a ste putele, e dopo la ghe dà sto 

piatelo co un poco de rosolio a la più picola che la ghe 
lo porta al Nono Cocon. 

Quando che sta pulela xe a meza strada, ghe vien 
vogia de magnargliene una: — a Oh (la dise), ghe ne 
magno una mi! » — e la se la magna. La fa un altro 
tocheto de strada e ghe vien vogia de magnargliene 
un’ altra, e la se magna anca questa; la ghe ne fa un 
altro toco e la dise : — « Za che ghe n’ ò magna do, 
magno anca quela de le tre » — e la magna anca st’ al¬ 
tra. Dopo la dise : — « Co’ se magna, se beve » — e 
la beve un fià de rosolio; e cussi, senza che andemo 
avanti, la magna quela de le quatro e de le cinque e 
la beve un altro fià de rosolio, in fin za che la le ga 
rnagnae squasi tute e la ga bevuo tuto quanto sto ro¬ 
solio. Alora la dise: — « Cossa gogio da far mi adesso 
che go magna squasi tute le fritole e go bevuo tuto el 
rosolio? » — In quela che la sta a pensando, la vede 
un can, e la ghe dise a sto can : — « Can, caga qua » — 
e la ghe mete el piatelo soto ’l culo, e sto can ghe caga 
drento. Dopo la vede un gato, e la ghe dise a sto gato : 
— «. Gato, pissa qua » — e la ghe mele soto la bos- 
setina del rosolio e sto gato ghe la impenisce de pisso. 
Finamente la cala un toco de muro, la lo grata, e la 
ghe lo mete sora le fritole a finta de zucaro. Alora la 
va a casa del Nono Cocon .. la fiate la porta, e el Nono 
dise : — « Tanti ani, tanti mesi che no i fiate sta porta 
e adesso i la fiate!. chi xe? » — La putela ghe rispon¬ 
de : — « So’ mi, Nono Cocon, che ghe porto la farsora 
e anca le fritole co un poco de rosolio. » — Elo ciapa 
sto piatelo e ’l magna una de ste fritole e el dise : — 
« Uhm., che bona! » — El ghe ne magna un’altra, 
e el dise, parchè la gera una de quele che gaveva fato 
el can: — « Uhm., che catival. » — Alora el beve 
el rosolio, e el sente eh’ el xe pisso de gato : — « Ah, 
barona (el dise), speta mi che sta note te vegnarò a 
magnar. » — 

Sta putela core a casa pianzando e la glie dise a 
sta mestra che Nono Cocon, parchè la ga magna le fri- 
tole, ga dito che sta note el la vignarà a magnar. Ghe 
dise sta mestra: — « Va là, stà queta, che noi vignarà; 
stroparemo tuti i busi de la casa, e noi podarà intrar. » 

— Là, infati, la stropa tuti i busi de la casa, e po le 
va in leto. 

Co’ xe sul punto de la rneza note le sente in tei 
camin un sussuro, un sussuro che mai : — « Ah, po- 
varete nu (dise la mestra) che se semo desmenlegae de 
stropar el buso del camin, e sicuro che Nono Cocon 
vien zo per sto buso !» — Da là un poco, se sente ’na 
vose che dise : — « Varda che so’ su la napa del ca¬ 
min. » — « Ah, mestra (dise sta putela), xe Nono Cocon.. 
el me vien a magnar. » — Dise la mestra : — c Fichite 
soto, fichite soto. » — El Nono torna a dir : — « Varda 
che so’ sul fogher 1 » — Sta putela no ghe ne poi più 
da la paura, e la mestra ghe dise a pian pianin: — 
« Fichite soto, fichite soto » — e questa se fica soto. 
Alora Nono Cocon ghe dise: — « Varda che so’ in ca- 
rnara! » — E po : — « Varda che so’ vigin al letol. » 

— E po: — « Varda che me sento in poltrona!. » — 
Scuro che gera, Nono Cocon no 1’ à visto che la pol¬ 
trona gaveva i aghi, e tal eh’ el se ga senlà suso el xe 
reslà anca morto, parchè tuti sti aghi i se ga impiantà 
sul culo, e ’l se ga svenà. Alora sta mestra e sta putela 
s’ à leva, le ga ciapà el Nono Cocon una per i piè e 
st’ altra per la testa, e le lo ga butà zo per el balcon ; e 
cussi Nono Cocon no ghe xe più e noi magna più nissun. 

R ossei o. 

’Na volta ghe giera ’na mare e un putelo, e sla mare 
ghe racoinandava sempre a sto putelo che no l’andasse 
in orto a magnar pomi parchè se passava qualche striga 
i lo portava via. Invece sto putelo voi andar. E un 

zorno el se su sto albero de pomi e passa ’na veda 
stri L ra e sia veda ghe dise: — « Rosseto, bel Rosseto, 
butime zo un pornelo » - e elo ghe buia zozo un po- 
meto Sla veda fa fìnta de no vedarlo e la ghe dise 
a sto putelo : — « Viemelo a cercar ti che mi no lo 
vedo. » — Ghe risponde sto putelo: — « Mi no eh che 
no o-he vegno, parchè se vegno ti me dà ’na peadina 
sul Quieto e ti me buti in saebeto. » — « No, no (ghe 
dise sta veda), no te buto in sacheto, no. » — Alora 
sto putelo ghe ne buta zo un altro, ma eia la fìnta an¬ 
cora de no vedarlo e la ghe torna a dir a sto putelo, 
che el ghe lo vegna a cercar che za eia no la ghe la 
gnente. Stufo eh’el gera sto putelo de star su sto al- 
boro el se vegnuo zo, e alora sta veda striga la se lo ga 
ciapà e co ’na peadina la lo ga butà in sacheto. 

Co’ la gaveva ciapà qualche putelo sta veda se lo 
portava a casa e là la meteva suso un gran caldieron 
pien de aqua, e quando che sta aqua gera de bogio 
la ghe butava drento sto putelo, e po’ 1’ andava a invi¬ 
da” ’na so sorela per magnarlo assieme. 

Dunque la tol su sto sacheto in spala, la va per 
andar a casa, e co la xe a meza strada la dise : — t Za 
che so’ qua, vago a ’visar mia sorela, che go de bon da 
magnar, e che intanto la meta suso el caldieron e che 
la ghe l’azza fogo. » — Intanto che la va da sta so so¬ 
rela, la vede ’na bolega da calegher... la va drento e 
la ghe dise a sto calegher: — « Paron, el me tazza el 
piacer de tegnirme qua sto sacheto, che adesso vignavo 
a tormelo. » — « Si, si (ghe risponde sto calegher), 
metèlo là. » — Sta veda pusa là sto sacheto e la va via. 

Apena che sta veda xe via, sto calegher sente a 
pianzer : — c Oh (el dise), un putelo che pianze '? !. » 

_Varda de qua, varda de là, e noi vede nissun : alora 

el desmola sto sacheto e ’l vede che ghe xe un putelo : 
— « Ciò (el dise), un putelo qua drento'/ ! » — El ghe 
dimanda a sto putelo come xe eh’ el xe in saco, e sto 

putelo glie conia, e elo ghe (lise : — « Speta mi adesso 
che glie la lazzo bela a quela vecia striga. » — La ei 
leva via sto putelo dal saco e el lo compagna a casa 
da so marna, e po l’impenisce sto sacheto de tanti ga- 

toni, e el lo lassa là. , 

Da là un toco va sta vecia striga da sto calegner c 
la ghe dise: — « Paron, so’ vegnua a torme el saco. » 
— « Ben (ghe risponde sto calegher), tolevelo che el 
xe là dove che 1’ avè pusà. » — £ eia ciapa sto saco 

e la va via. . , , ,. • 

La va a casa, e a casa che la xe, la ghe dise a so 
sorela: — « Ciò, xela pronta 1’ aqua ‘ì » — « Si, si (ghe 
risponde sta so sorela), xe tanto che la bogie! » — 
« Ben (dise si’ altra), vienme a agiutar che lo bulemo 
drento. » — Infati le ciapa sto sacheto, le lo desinola 
e zo !. le bota drento in sto caldieron de aqua bogiente 
tuti quanti sti gatoni a credendo de butarghe el putelo. 
Se se poi imaginar alora sti gali!. Co’ ì s a sentio a 
scolar, i xe saltai fora dal caldieron, e, vainosi come 
che i gera, i xe saltai adosso aste do brute vecie striglie, 
e a forza de sgrafoni e de morsegoni i le ga fate morir. 


Sorzcto c Luganega. 

’Na volta ghe gera un Sorzeto e ’na Luganega, c 
un zorno ghe. dise Sorzeto a sta Luganega; — « Vago 
a messa, e intanto pareeia da disnar. » — « Si, si (ghe 
risponde la Luganega). » — E alora sto Sorzelo va a 
messa, e co’ el xe torna, el ga trova luto pronto. 

Co’ xe stà el diman la Luganega va a messa, e 
Sorzelo pareeia da disnar. El mete su la stagnada, e 
ghe buia drenlo i risi, e po el va per tastar se andava 
ben de sai, e el xe cascà in stagnada e el xe resta morto 

là drento. . , , _ 

Va a casa la Luganega; la bate la porta, parche 

campanela no ghe ne gera, e la sente che mssun ghe 

risponde : la ciama : — Sorzeto ? Sorzeto ? — ma, oh 
si che el ghe risponde! Mora la va da un fravo, la la 
butar zozo^la porta, e là la se mete ancora a riamar : 
— « Sorzeto .. ciò .. in dove xestu ? » — E Sorzeto 
no ghe risponde. — « Adesso (dise la Luganega) tra- 
vasarò i risi, e intanto el vignarà. » — Infati la va, la 
travasa i risi, e, cazza, la trova Sorzeto morto in sta- 
gnada : — « Ah povaro Sorzeto ! Oh Sorzeto mio !. 
Cossa farogio mi adesso ? . Oh povareta mi !» — E là 
la se mete in t’ un grandissimo pianto. La loia che vede 
la Luganega a pianzer in sta maniera, la ghe dise : — 

« Cossa gaslu, Luganega, che ti pianzi? » — Riponde la 
Luganega : — « ’Na gran disgrazia xe nata in sta tera : 
el Sorzeto xe morto in caldiera, e mi che so’ la luga¬ 
nega pianzo che me despero. » — <t Dise la tola : 

« E mi che so’ la tola andarò atorno atorno. » — Arente 
de la tola ghe gera la scanzia, e sta scanzia dise : — 
« Cossa gastu, tola, che ti va atorno atorno? » — Ri¬ 
sponde la tola : — « ’Na gran disgrazia xe nata in sta 
tera : el Sorzeto xe morto in caldiera ; la Luganega 
pianze che se despera e mi che so’ la tola vago atorno 
atorno. » — Dise la scanzia : — « E mi che so’ la scan¬ 
zia butarò zozo i piati. » — La porta, che sente tuto 
sto bordelo, ghe dise : — « Cossa gastu, scanzia, che 
ti buti zozo i piali ?» — Risponde la scanzia : — « ’Na 
gran disgrazia xe nata in sta tera : el Sorzeto xe morto 
in caldiera ; la Luganega pianze che se despera ; la tola 
va atomo atorno, e mi che so’ la scanzia Luto zozo i 
piati. » — Dise la porta : — « E mi che so la porta 
me inciavarò e me des’ciavarò. » — Fora de la porta 
ghe gera ’na fontana, e sta fontana ghe dise : — « Cossa 
gastu, porta, che ti te inciavi e ti te des’ciavi? » — 
Risponde la porta: — « ’Na gran disgrazia xe naia in 
sta tera : el Sorzeto xe morto in caldiera ; la Luganega 
pianze che se despera ; la tola va atorno atorno ; la scan¬ 
zia buta zozo i piati, e mi che so’ la porta me inciavo 

e me des’ciavo. » — Dise la fontana : — « E mi che 
so’ la fontana no butarò più aqua. » — Va la massera, 
e la ghe dise : — « Cossa gastu, fontana, che no ti liuti 
più aqua ? » — « ’Na gran disgrazia xe nata in sta tera : 
el Sorzeto xe morto in caldiera ; la Luganega pianze 
che se despera ; la tota va atorno atomo ; la scanzia buia 
zozo i piati ; la porta se inciava e se des'ciava, e mi che 
so’ la fontana no buto più aqua. » — Dise la massera: 
— « E mi che so’ la massera caminarò sempre col cui 
per tera. » — Vien a casa el paron, e ’l dise: — <t Cossa 
gastu, massera, che ti camini col cui per tera? » 
Risponde la massera : — « ’Na gran disgrazia xe nata 
in sta tera: el Sorzeto xe morto in caldiera; la Luga¬ 
nega pianze che se despera ; la tola va atomo atorno ; 
la scanzia buia zozo i piati; la porta se inciava e se 
des’ciava ; la fontana no buta più aqua, e mi che so la 
massera camino sempre col cui per tera. » — Dise el 
paron : — « E mi che so’ el paron me butarò zozo per 
el balcon. » — E là el s’ à butà zo dal balcon e el s’ à 
copà. E tuto questo xe nato per la morte de sto Sorzeto. 

La mosca. 

’Na volta ghe gera un veceto piscenin piscenineto, 
e sto veceto gaveva un bastonicelo. Dunque un zorno 
el scoa la so camareta e el cata un fentesimin pichenin 
picheninin, e el dise : — et Oh, un sentesimin !. Cossa 
gogio da comprar mi adesso co sta monea ?» — In quel 
mentre el sente a sigar: — Puina!. co’ bona!. e 
lu el va al balcon^clo, el riama sto omo, e po el va da 
basso e el se erompa un $entesimin de puineta. 

Intanto che vien 1’ ora del disnar, sto veceto se mete 
a caminar su e zo per la so camareta, e tuto su un 
momento el vede ’na mosca pichenina picheninina che 
ghe becola la so puineta : — « Ah cagna (el dise), speta 
mi adesso 1 » — e irabià come che el gera, el tol suzo 

el so hastoncelo e el va a dargliene parte a la giustizia, 
che sta bealiolina pichenina picheninina ga becolà la 
so pùineta. — « Go capio (ghe risponde el giudice) ! 
ben, senti: co’ ti vedi ancora sta bestiolina pichenina 
picl/eninina, in qualunque logo che sia, co quel baston¬ 
icelo che ti ga daghe ’na legnada. » — « Va ben (dise 
sto vecio). » — Siorsi che apunto in quel momento 
ghe va ’na mosca sul naso a sto giudice !. Sto vecio 
che vede sta mosca, senza tanto a pensar,. zo ! . el ghe 
dà ’na gran legnada, e dandoghe sta legnada, el ghe 
spaca el naso al giudice. — « Ah baron (dise sto giu¬ 
dice), a mi ’na legnada ?. bastonarne mi ? » — « Oh 
bela (ghe risponde el vecio), no la me lo ga dito eia 
che co’ vedo sta bestiolina in qualunque logo che sia 
ghe daga ’na legnada ? . Mi (el dise) la go vista sul so 
naso e se go dà ’na legnada, no go fato altro che quelo 
che la m’ à dito eia. » — Eco che sto veceto gaveva 
razon, e cussi el giudice xe restà col naso spacà, e 
st’ altro xe tornà a casa sua a magnarse in pase e ca¬ 
rità el resto de la so puineta. 

Lo tre Sorele. 

’Na volta ghe gera tre sorele senza pare e senza 
mare, e tute tre ste sorele faceva le sartore. Ogni zorno 
ghe locava a far le spese a una ; dunque un zorno va 
la più granda a far la spesa solita, e la va da un be- 
cher a lor la carne, che se sa. Dopo comprà sta carne, 
la fa per tirar fora i soldi per pagar sio becher e la 
pusa la sportela in tera, e intanto core un gran can e 
ghe porta via sportela e tuto. Sta povara tosa se despera 
e la va a casa da so sorele e la ghe conta sto caso; e 
ste so sorele se mete a sigar : — « Oh che sempia !.. 
va via, chè no ti xe bona da gnente !... ma come se 
fa a lassarse portar via la carne dal can? Andarò mi 
(dise la mezana), andarò mi doman a tor sta carne, e 

la vogio vedar Itela se sio can me la porta via ! » — 
E1 zorno drio, infati, va la mezana dal becber, la com¬ 
pra sta carne, la se impira la sportela sul brazzo, e, 
intanto che la paga ’1 becber, torna sto can, ghe dà 
’na strassinada a sta sportela, e el ghe la strassina via 
dal brazzo. Questa se despera co disendo : — « Ah, el 
me 1’ à fata ! adesso le mie sorele !... » — La va a 
casa pianzando, e la ghe dise a ste so sorele che sto 
can ga porla via sportela e luto. Dise la picola: c (di, 

corpo de dia.. un bel caso xe questo ! Andarò mi do- 
man de «latina, e vogio proprio vedar se sta maledeta 
bestia xe bona de portarmela via. » — Co’ xe la matina 
drio va la picola da sto solito beclier, la compra sta 
carne, la se la mete in sportela e la se mete la sportela 
in fra i zenoci. Intanto che la tira torà la borsa per toi 
i bezzi, capita sto can, ghe brinca i maneghi de sta spor¬ 
tela e ’l ghe la porta via. Sta tosa, che se vede portar 
via sta sportela, invelenada la glie core drio al can per 
vedar in dove eh’ el va; ma el can core più de eia, e 
eia, gnente, sempre a drio in fin che la vede da lontan 
eh’ el va drento d’ un porlon d’ un gran palazzo : 

« Ah (la dise), adesso go visto in dove ti xe andà ! » 
e ghe riesce d’ andar anca eia in sto palazzo. La va 
drento de sto porton e la scominzia a sigar de alta 
vose : — « Paroiii, paroni ! i varda eli el so can el m à 
porta via la carne tre «latine drioman. » — Siga, siga 
e siga, e la sente che nissun ghe risponde; la ciapa 
suzo e la va adrelura de suso d’una scala, e là la siga 
ancora: — « Paroni, paroni! » — ma nissun ghe ri¬ 
sponde. Alora la va avanti e la vede ’na gran sala co 
’na gran tola pareciada per tre persone: « Oli (la 

dise), ’na tola pareciada e no ghe xe nissun !... A spela 
mi, adesso andarò a ciamar le mie sorele e farò che le 
veglia qua tute do. » — Là, la core a casa da ste so 
sorele e la ghe dise: — « Tose, tolè suso 1 vostro la¬ 
voro e vegnl subito via co mi. » — Le so sorele ghe 

elise : — « Ma dove vuslu che andemo? s_E eia:_ 

« No parlò, e vegnì via co mi, che ve menaró in t’ un 
bel logo » — e la le mena su sto palazzo. Là la le mena 

de suzo in sala e la ghe dise : — « Sentève là. »_E 

le se senta tute tre a tola, e dise la mezana:_« Ma 

ghe voria da magnar qua. » — E tuto su un momento 
le se vede a comparir tre boni piati de manestra. Dopo 
magnà sta manestra, dise la granda: — 4 Adesso 'die 
voria el companadego qua. » — E subito ghe capita el 
companadego, e po el so pan, el so vin e tuto ’] com¬ 
pimento del disnar. Dopo che le ga ben magnà e ben 

bevuo, dise la picola, parchè scomìnziava a far note:_ 

« Adesso glie vorave ’na lume e un bon mazzo de 
carte. » E tuto su un momento le vede comparirse 
la lume co i fulminanti e un mazzo de carte nove, ma 

senza veder nissun. Dopo che le ga ben zogà, le dise :_ 

« Oh, cossa femo qua? ... e dormir in dove se va? t — 
E tuto su un momento le vede che se sbalanca ’na 
porta e le vede ’na bela camara co un bel leto da ma¬ 
trimonio, che le ghe stava tute tre. Dise la granda: — 
c Do de nu andarà a dormir e una starà suzo fin meza 
note, e dopo se levarà suzo un’ altra, e cussi se daremo 
1 cambio, parchè trovandose senza nissun in sto pa¬ 
lazzo xe megio vedar come che la se. » — Dunque la 
mezana e la picola le va a dormir e la granda la resta 
in guardia. La resta là, e co’ xe ’l punto de la meza 

note la sente na gran vose su la scala che siga : 

Fame lume !... fame lume !... fame lume !... 

Piena de paura eia core in camara da so sorele, la salta 
in mezo de lore do, e la ghe conta el caso. Dise la me¬ 
zana . —- « Oh, mata, li podevi farghe ciaro e vedar 

chi gera ; doman stago suzo mi e ghe farò ciaro. d _ 

Co xe stà la malina, le se leva e le vede la so mata 
marenda pareciada per tre, e dise la più picola: — 

* Oh, gnente de megio: magnemo e bevemo senza 
spendar bezzi, a — E cussi le disila e le (iena, e no le 

vede mai nissun, e gnanca po eie gera curiose de andar 
a vedar cossa che ghe gera in sto palazzo. Vien intanto 
la sera e dopo che le ga ben zogà, va a dormir la piccia 
e la granda e sta suzo la naezana. Co’ xe ’l punto de 
la meza note, che so sorele dormiva, la sente un gran 
rumor e a zigar de alta vose per tre volte: — Fame 
lume !... fame lume !... fame lume !... — La tol su 
la lume, la va a la scala e là la vede ’na gran figura ve- 
stìa de bianco, e la ciapa cussi gran spavento che la 
core in camara da so sorele e cussi vestia, come che 
la gera, la salta in rnezo de lore: — « Ah, per carità 
(la dise), agiutème!... oh, quanta paura che go ciapà! » 
— e la ghe conta tuto quelo che la ga visto. Dise la 
picola : — « Ti podevi farghe ciaro ! Andarò mi doman 
de sera, » — Dise so sorele : — « Vedaremo se ti sarà 
bona de farghe ciaro. » — « Eh, ghe lo farò, si... ve- 
darè. j> — La sera drio, le altre do va in lelo, e eia la 
resta suso. Co’ xe sul punto de la meza note, la sente 
un gran rumor e ’na forte vose che siga : — Fame 
lume !... fame lume !... fame lume !... — Questa 
tol su subito la lume e anca el mazzo dei fulminanti e 
la scominzia a sigar: — a Vegno! ... so’ qua, bene- 
deto !» — E la va zo de la scala e la vede sta bruta 
figura, longa fora de misura e tuta vestia de bianco, 
che ghe dise: — « Va avanti co quel lume. » — E eia 
ghe dise: — « Da che parte gogio da andar? » — E 
sta fantasma ghe risponde: — « Da la parte del sote- 
raneo. » — « Si, benedeto, ma mi no so’ pratica de sto 
logo e bisogna che ti vaghi avanti ti. » — « Ben (dise 
sta fantasma), camina via co mi, che li xe sicura. » — 
Camina, camina e camina, e finamente i riva in t’ un 
gran soteraneo, in dove che ghe gera tante statue de 
marmo che mai: — « Vedistu (ghe dise sta fantasma) 
tute ste statue? ben, queste le xe tute parsone!... e 
adesso a ti, e se ti ga coragio, qua, in dove so’ mi, ti 
trovarà la to fortuna. » — E co dindo ste parole, sta 

fantasma tra’ un gran sguilzo e la sparisce ; e sta zovene 
resta là, sola, a scuro parchè la lume se gaveva destuà: 
— « Oh (la disei, s’ à destuà la lume !... ma no conta, 
go qua i fulminanti ! » — Infati la tol sti fulminanti e la 
impizza la lume, e po co la forfè che la gaveva tacada 
al fianco la scominzia a scavar. Scava, scava e scava, 
la cala ’na pierà. La issa suzo sta pierà e la vede ’na 
bozzetina : — « Oh (la dise), ’na bozzetina !. xela questa 
la mia fortuna?. » — La ciapa sta bozzelina, la la varda, 
e po la dise : — « Go capio. » — Alora la la destropa 
e co quela unzion che ghe gera drento la scominzia a 
onzer la statua più granda : la ghe onze prima el fronte 
e po i piè, e la vede che ghe vien fora un belissimo 
zovene restio da re co la so corona. — Dise sto re : — 
« Ah, benedeta, te ringrazio che ti m’ à delibarà !... 
Xe tanti ani che sto palazzo xe sta fadà, e se no ghe 
gera quela che gavesse ’vuo el coragio de far quelo che 
ti ga lato ti el palazzo e le persone no podeva esser 
deliberae. E adesso ti ti sarà la mia sposa. » — Là el 
la ciapa a brazza-colo, el la basa e el voi compagnarla 
de suzo, e eia lo prega che el gabia la bontà de spetar 
in fin che la delibare tuta quela zente. Elo ghe dise, 
che la fazza pur, che xe de giusto che quel che la ga 
fato per elo, la fazza anca per sti altri. Eia alora la va 
da si’ altre statue, e a una a una la le onze tute quante, 
come che la gaveva fato co la prima, e cussi ghe vien 
fora i so magiordomi, le so damigele, i camerieri e tute 
quante infati le persone de servizio. Alora sto re el ciapa 
a hrazzo sta zovene, e co i magiordomi, le damigele, 
i camarieri e i servitori per da drio, i va de suzo. Suzo 
che i xe, i trova si’ altre do sorele in t’ una gran di- 
sperazion : — « Ah, per carità (le ghe dise a questa) !. 
in dove xeslu stada ?» — « Tasè, tasè (glie risponde 
eia), che go trovà la mia fortuna » — e là la ghe conta 
tuto quelo che ghe gera nato, e po la ghe dise: — « E 
adesso vualtre starò qua co mi, e no penarè altro. » — 

Là infati, dopo un pochi de zorni, sto re s’ à sposà co 
sta zovene, e ste so sorele xe resine sempre co eia, e 
i ga vivesto luti quanti in bona pase e in carità, e se 
no i xe morti i sarà ancora là. 

I doitase fratto! e le dodese sorcio. 

’Na volta ghe gora un re e sto re gaveva dodese 
fioi, tuti rnas’ci. Un zorno fra i altri sti tosi, andando via 
assieme, i s’ à consiglià de dirglie a so pare che i voi 
andarse a calar dodese sorele, tute Ile d’un pare e d’una 
mare sola, per 'verse da maridar. lnfali, va a casa sti 
Coi, e i ghe dise a sto so pare : — « Papà, nualtri ga- 
vemo pensa de maridarse e de andarse a catar dodese 
sorele, tute Ce d’un pare e d’una mare sola, come semo 
nu. » — Risponde so papà: — « 0 cari Coi, xe dilìgile 
che catè dodese sorele tute fie d’un pare e d’una 
marei » — « Ma (dise sti tosi), cussi gavemo pensa, 
e nualtri volemo andar!. Adesso el ne daga un pochi 
de soldi, e in t’ un ano, se no le cataremo, tornaremo 
a vegnir a casa. * — Sto so pare, che xa vede che i 
voi andar, ghe dà sti soldi, e va via undese tosi, e el 
più pichenin resta a casa, ma co sti pali : che i mena 
tute le dodese pute, e che la più picela sarà la so sposa 
de elo. 

I camina e i cantina, e mai sti tosi poi catar sta l'a- 
megia de dodese sorele ; finamente co mancava poco a 
compir 1’ ano, i s’inaliate in t’ un logo in dove no ghe 
gera che ’na picola ostaria. I vede sta picola ostaria, e 
i va drento e i ghe dise a l’osto, che el ghe fazza da 
disnar. L’ osto resta incantà a veder sti undese bei tosi, 
parchè noi vedeva quasi mai nissun, e el ghe parecia 
sto disnar. Là sti zoveni se mete a magnar, e pensie¬ 
rosi e avilii come che i gera, nissun parlava. Ghe dise 
sto osto : — « Come xela che lori xe vegnui qua, e che 
i xe cussi pensierosi? » — oc Nualtri (ghe risponde sti 

tosi) xe deboto un ano che semo in ?erca de catar ’na 
famegia de dodese sorele per 'verse da compagna!', e 
no xe sta possibile de cataria. » — « Per apunto (dise 
sto osto), ghe n’ ò dodese mi ! » — Sti zoveni ghe 
di se ; — « Ben, vedemole, e se le ne piasarà, le spo- 
saremo. » — Elo ciama da basso ste so Ile e lori che 
vede che le xe bele, i ghe dise che, se el xe contento, 
i se le mena tute quante a casa, che po i mandarà a 
levar anca la famegia. Sto osto ghe dise de sì, e lori 
va via co ste pute contenti e aiegri che mai. 

I camina, i camma e i camina, e i gaveva ’na gran 
sé, e no i trovava mai aqua da bevar. Finamente i vede 
un bel palazzo : i baie a la porla de sto palazzo, e vien 
fora un vecio, e sto vecio ghe domanda cossa che i voi ; 
e lori ghe dise che el ghe fazza un piacer de darghe 
un poca de aqua da bevar parchè i xe morti da la sé. 
— « Co’ no volò altro (ghe dise sto vecio), vegni pur 
drenlo che bevarè. » — Lori va drento, e prima va 
drento i tosi e dopo va drento le tose, e man in man 
che i va drenlo i resta tuti de pierà de marmo, fora 
de la più picola de ste tose, che sto vecio s’ à pensa 
de tegnirsela co elo parchè la gera tanto bela. 

Adesso lassemo là ste piere e anca sta tosa, e an- 
demo a casa da lori. 

El fradelo più picolo che vede che xe squasi passa 
l’ano e che sti so fradei no torna, ghe dise a so papà 
che el voi andarghe incontra a vedar cossa che xe de 
lori. Dise so papà: -- « Oh, caro fio,, li voi andar via 
anca ti? ghe n’ ò perso undese, e ti voi che te perda 
anca ti che ti xe quel dei dodese? » — « No, papà (ghe 
risponde sto toso) !. mi vago a veder de lori, e po torno 
subito. 5 — Sto zovene se fa dar dei boni soldi e va 
via anca elo. 

Camina, camina e camina, e co’ el xe in t’ un ferto 
logo el vede a portar via un morto, e che i lo scas¬ 
sinava per butarlo in t’ un fosso. Se ferma sto zovene 

luto maravegià, e el ghe (lise a quei che lo scassinava: 

— « Cossa feu de quel morto, che lo strassinè cussi ? » 

— E lori ghe risponde che i poveri i li buta in t’un 
fosso, e che i richi i li fa sepehr, e cussi quelo, che 
gera un povaro, i andava a Lutarlo in fosso. Sto zovene 
la che i torna indrio co sto morto, e el lo fa portar in 
ciesa, e el ghe fa far un belissimo funaral, come che 
el fusse un signor, e po el va via. 

Strada facendo, el riva a sta ostarla, dove che gera 
sta so fradei. Là el se fa far da disnar, e intanto che 
el magna, ghe dise sto osto : — « Come xela che el 
vien qua elo, che no vien mai nissun'? » — « Mi (dise 
sto zovene) vago in ferca de undese fradei che xe de¬ 
boto un ano che i xe via. » — Ghe risponde sto osto : 

« Per apunto!. i xe andai via geri co dodese tose 
che xe mie tie. » — Alora sto zovene ghe dimanda che 
strada che i ga tolto su, e questo qua ghe insegna, e 
elo ciapa suzo e el va via. 

Camina e camina, e el vede un bel palazzo de marmo : 
morto da la sé eh’ el gera, el va per bater a la porta de 
sto palazzo, e el vede ’na giovine sul balcon, e el ghe 
dise che la ghe fazza la carità de un poca de aqua chè 
el inor da la sé. — « Per carità (ghe dise sta zovene), 
andè via che questa xe la casa de un mago, che se el 
ve vede, el ve fa deventar de pierà de marmo come 
che el ga fato deventar undese fradei e undese sorele. » 

— Questo che sente cussi, el s’ à subito imaginà che 
i sia i so undese fradei, e el ghe dise che la ghe in¬ 
segna come che el podarave far per delibararli. In quel 
mentre, sta zovene vede vegnir el mago, e la ghe dise : 

— « Presto, presto, scondève, che vien el mago ! » — 
Sto povaro zovene se sconde da drio un alboro e el 
resta là un bel toco. Quando che el vede che sto mago 
xe andà via, el torna a damar sta zovene, e el ghe dise 
che la vardasse co la maniera se la podesse tirar zo 
sto mago a dirghe cossa che i podaria far per far res- 

sussitar Iute ste creature, e po el ghe elise. ® j '' 
cussi : co’ el vien a casa, ciapilo a brazzacolo, e cubile 
che ti ghe voi tanto ben, che za adesso li ga pensa 
che per ti no ghe xe altro, che fora de qua no ti poi 
più ondar : cussi, co sta maniera, elo le dirà luto. » — 
Intanto eh’ el fava sto discorso, capita ancora el mago, 
e sta zovene che la lo vede vegnir, ghe dise a sto toso: 

_ « Presto, scondite, che el xe qua! » — E lu se 

scende ancora da drio de sto alboro e ’l resta là. — 
Va a casa sto mago, e eia ghe core incontro e la lo 
basa e la ghe dise, che la ghe voi tanto ben; che za la 
ga pensà che eia più fora da de là no va, e .che la starà 
sempre co elo. Sto vecio gaveva un ambizion gì anda.. 
quela de esser amà da una bela ragazza ; e vedendo che 
sta tosa la ghe va adrìo co tanto bela maniera e che 
la ghe dimostra de volerghe tanto ben, el ga scominzià 
anca elo a brazziarla e a darghe dei basi e a larghe 
tanti scamufiezzi. Alora eia, che vede che quelo gera el 
momento bon, la ghe dise : — « Dime la verità: no ghe 
xe più caso per mie sorele de iarle ressussilar ? » — 
k Oh, questo po no (el dise) !. no ghe xe caso, parchè, 
senti, tossa che ghe vorave, che sta cosa no la poi lar 
nissun. Ghe voria (el dise) uno che andasse in quel 
bosco là tuto fircondà da muri e coverto de ale de 
bestie che se le sente nome che 1’ odor d’ un crislian, 
le lo sorbe subito. Se podaria tor de le pistole... ma 
per andar za no se poi ! E po bisognaria che el pas¬ 
sasse un fiume tanto largo che mai, e senza barche e 
senza gnente.. e . . eco che no ’l lo poi passar, parchè 
el se negarave. Dopo de questo el gavaria d andar, in 
t’un bosco... el cataria un leon, e se ’l vede eh el 
frisse co la testa a 1’ ombra e la eoa al sol, sarave segno 
che el dorme ; e se el xe co la testa al sol e co la eoa 
a P ombra, xe segno eh’ el xe svegià, e se el xe svegià 
el lo magna vivo. E bisognaria che el tagiasse la testa 
de sto leon, e co’ el ga tagià la testa, che el lu ver- 

zisse,. e in mezo el fronte el ga ’na bozzetina co un 
unguento,.. che i vegnisse co sta unzion da mi e che 
i me fasse morir mi, e, dopo morto, che i me verzisse 
el (jervelo, e in mezo al gervelo go ’na bozzetina .. che 
i me la cavasse, e co quela roba che i andasse e i to- 
casse ste piere de marmo, e alora i ressussitarìa : onde 
varda ti se ghe poi esser nissun che fazza tute ste cosse ! » 

— Da là a un poco sto vecio va via, e alora sto zo- 
vine ciama sta tosa e el ghe domanda cossa che el mago 
ga dito. — « El m’ à dito (la dise) de le cosse che xe 
impossibile poderle far per farli ressussilar. » — E lu 
ghe dise : — « No fa gnente !. dime cossa che xe ! » — 
« Ben (la dise), senti !» — e là la ghe conta, come ga 
dito el vecio, che bisognarla che el passasse quel bosco 
e po che el passasse el fiume, e po la ghe conta del 
leon e de la bozzelina, e tuto quanto infati, e po la ghe 
dise : — « Vedistu se xe impossibole far tute ste robe ! » 

— E lu ghe risponde : — « Morirò anca mi, ma vói 
provar. » — El ciapa su, sto zovene, se tol un scarpelo, 
un stilo e ’na pistola, e po el va via. El va prima in 
sto bosco, e el scominzia a far busi in fin eh’ el poi 
arampegarse, e co’ 1’ à visto che el poi arampegarse, el 
xe andà suzo e là 1’ à visto tuto sto bosco coverto de ale 
de bestie, e alora el tra ’na pistoletada e ste bestie se 
ranzigna suzo tute da la paura, e elo el passa e el va 
a sto fiume. Co’ el xe a sto fiume, el vede che el xe 
tanto largo che mai : — « Oh (el dise) ! questo no xe 
possibile poderlo passar! » — Alora el se vede a spor- 
zer un brazzo e che i ghe dise: — « Monta qua, che 
ti xe salvo. » — Questo no se fidava, ma po el ga dito 
in tra de elo : — za so’ morto istesso,. monterò ! — 
e el monta sora de sto brazzo, e i lo fiuta da st’ altra 
parte. E lu, camma, e via in st’ altro bosco. Là el vede 
sto leon, e el vede che 1’ è voltà co la testa a 1’ ombra, 
e elo va avanti a bei-belo, el ghe tagia la testa e po 
el ghe la verze, e el ghe tira fora sta bozzetina de un- 

zion die la gaveva. Alora el ciapa suzo e vegnindo in 

qua el dise:_« L’ ò scapolada, ma stà a veder adesso 

se la scapolo andando via. » — El va a sto fiume e el 
vede che i ghe sporze istesso sto brazzo e che i lo bota 
de qua. Dopo el va a sto bosco, e el fa l’istessa falura 
che el ga fato avanti, e el se passa. E alora 1’ è andà da 
sta zovene, e el ghe dise: — « Go fato tuto. » — Là 
el glie buta sta bozzetina e el ghe dise che quando vien 
a casa el mago, la varda de poderlo petenar e intanto che 
la lo petena de onzerghe la testa co quela unzion che 
ghe se ne la bozzetina. Eia ghe dise de si, e questo va 
via. Da là a un poco, va a casa el mago, e sta zovene ghe 
va incontro e co bela maniera la ghe dise : — « Quanti 
ani se che no ti te peteni’? » — E elo ghe risponde: 

— « No m’ ò mai petenà. » — <t Ben (dise eia), vien 
quà che un poco al zorno te vói petenar mi. » — « Sì 
si (ghe dise sto mago). » — Alora eia la finta de tor 
’na bozzeta de ogio per onzerghe i cavei, e invece la 
tol 1’ unzion de sta bozzetina. La lo onze, e man in man 
che la lo onze, sto vedo va via sempre mancando e 
cussi 1’ à mancà tanto in fin za eh’ el xe morto. Alora 
la va al balcon e la dama sto zovene, e sto zovene va 
de suzo e là el ghe verze la lesta al mago e el ghe 
tira fora sta bozzetina che el gaveva in lei gervelo. Alora 
co sta bozzetina i va da basso luti do e i scominzia a 
onzer ste pieve de marmo, e i fa ressussitar tuti quanti 
i undese fradei e le undese sorde. 

Ressussitai che i xe, i ghe dimanda a st’ altri do 
come che la xe stada, e lori ghe conta. 

Dunque dopo i ciapa su e i va via tuti quanti per 
andar a casa da sto so pare. Co’ i ga fato un toco de 
strada i vede un pozzo, e, morti da la sé che i gera, 
ghe dise so fradei a questo che li ga fati ressussitar: 

— « Ti podaressi trar un poca de aqua che bevemo. » 

— « Si si (ghe risponde st’ altro). » — Là el va per 
trar sta aqua, e so fradelo più grando lo ciapa per i 



piè e zo ! . el lo buta in pozzo : — « Adesso (el glie 
dise) va da nostro pare a dirghe cha ti n’ à salvà tuti 
quanti. » — Se poi imaginar sto povaro zovene co’ el 
s’ à visto in pozzo ! . el se mete a damar e a pregar 
sti altri so fradei che per carità i lo cava da quel pozzo 
se de no el se nega, ina lori, gnenle.. i ciapa su e i 
va via e i lo lassa là. 

In quel mentre che sto zovene gera in pozzo, passa 
uno che vendeva cordela. Questo sente un gran lemo 
in pozzo, e el varda drento e el vede sta povara crea¬ 
tura : — a Oh povareto (el dise), speta speta mi che te 
cavarò. » — El liga ste cordele e el le cala zozo, e el 
tira su sto povaro zovene. Suzo eh’ el se stà, sto zo¬ 
vene ringrazia sto omo e el voi che el vaga via con elo, 
e sto omo ghe dise : — « Va là.. come vustu che vegna 
co ti che so un anema? !. Mi (el dise) so’ quel morto 
che ti ga fato sepelir, e so quelo che t’ à sporto el brazzo 
e t’à fato passar el fiume !. Adesso (el dise) va a casa 
subito, che ti andarà ti avanti dei to fradei, e ti ghe 
contarà luto quanto a to pare. y> — 

Infati sto zovene core subito a casa e là el ghe 
conta a sto so pare quelo che lu ga fato per deliberar 
i so fradei e come lori lo ga ricompensa. Dise sto so 
pare : — « Questo xe impossibole, ma.. basta.. co’ i 
vignarà a casa lori sentiremo come che i me la conta, 
e, se sarà vero, savarò mi el castigo che go da dar. 
Adesso (el dise) scondite. » — E là el lo scende. 

Da là a un poco vien a casa sti altri undese fradei 
co le dodese sorele, e i ghe dise a so papà che i ga 
menà le dodese sorele tute fìe d’ un pare e d’ una mare, 
ma no i ghe dise gnente del caso che ghe xe nato e 
gnanca de so fradelo. — « E el picolo (dise so papà), 
no ghe xe? » — « Nualtri'(ghe risponde lori) no lo 
avemo visto e no savemo gnenle de elo, anzi gavemo 
menà anca per elo la so sposa. » — Sto so pare alora 
ga fato che el picolo vegna fora: — « Eco (el dise) 

el xe qua, e questo (el (lise) xe quelo che v’ à salva 
tati quanti e che vualtri per compenso avè butà in 
pozzo per farlo morir. * — E po el ghe dise a la piu 
picola de ste sorele: — « E ti adesso di’ la venta: 
contime come che la xe stada, e no star a ’ver paura 
de unente. t> — Sta zovene ghe dise che la xe stada 
cussi e cussi, istesso infati come che gaveva conta st’ al¬ 
tro Mora sto re, che ga visto che tuto quelo che ga- 
vev ‘a dito el picolo gera vero, el ga dà la corona a elo 
e el 1 ’ à maridà co la più picola, e st’ altri el li ga fati 
andar a la morte, e le undese sorele po xe restae co 
st’ altra come so damigele. 


INDOVINELLI. 


\, Mi go ’na stala 

De cavale bianche, 

Va drenlo la mora, 

La manda fora tute quante. 

o Capei sora capei, 

Capei de fino pano : 

No ti indovinarà 
Nè questo nè st’ altro ano. 

:j. La ghizza, la gazza, 

La core per la casa, 

Tuti la sente 
Nissun no la vede. 

4 . Se mi rimiro ti, ti mi rimiri mi, 

Se ti mi rimiri mi, mi ti rimiro ti. 

I 

SPIEGAZIONE. 

1. El torno, el pan e la pala. - 2. la seola. - 8. la semata. - 4. H spailo. 

Puntata Quarta. 


XJSI NUZIALI. 

(APPUNTI n). 


(•) Badi il lettore all’ avvertenza, e non si illuda. Si ingannerebbe 
infatti a partito ove iti queste brevi pagine egli pensasse di trovare u?ia 
dettagliala e briosa descrizione degli usi nuziali: qui non troverà che 
una traccia di questi usi, e anche questa delineata alla meglio, e però 
sempre con quella semplicità che è propria del popolo , al quakj fedele 
al mio assunto di raccoglitore , ho lasciala esclusivamente la parola . 


I primi passi. 

Apena che i tosi xe grandi el so pensier xe de ca- 
tarse la morosa, perchè, come la dona no poi star senza 
l’omo (*), guanca po Tomo no poi star senza la dona ( s ). 

Co’ i s’ à trova la regazza che ghe dà a genio, alora 
i ferca de darse a conosser. Prima, dunque, i ghe spas- 
sisa soto i so balconi e i ghe dà de le ociae; po i va 
de note e i ghe canta de le canzon, minzionandola anca 
per nome ( 3 ), e dopo, a poco a poco, i ghe tien drio 
co’ la vien fora de casa, e i la saluda. Alora i sta a 
osservar cossa che fa la regazza ; e se i vede che la ghe 
tien drio co i oci quando i passa, e che la ghe risponde 
quando i la saluda, i tol a sperar ben, e i se fa coragio, 
i ghe dimanda se la xe contenta de targhe l’amor ( 4 ). 

La tosa, per solito, tol tempo tre giorni a pensar. 
Passà sti tre giorni, la risponde al toso che 1’ à diman- 
dada, che la sarave anca persuasa de targhe 1’ amor, 









▼ 


— 98 — 

basta che noi la mena a torzio, e che i genitori ghe 
perno eia ( 5 ). 

Quando la regazza no xe contenta e no la voi saver- 
ghene de sto moroso, no la se fa vedar ai balconi e la 
resta su la so camara, e, se lu seguita a passar, la ghe 
canta a drio de le canzon, con dito che noi staga a 
pensar altro a eia ( 6 ). 


(1) Me vogio maridar, e no sò co chi; 

Se passa Nane, ghe vdi dir de si ; 

Se passa Toni, ghe vói far de oceto, 
Se passa Bepi: siestu benedeto! 

(2) L’omo senza la dona è ’na pigliata 

Piena de aqua, lontana dal fogo ; 

Chi ga giudizio poi considerare: 

V omo senza la dona no poi stare. 

(3) Eccone un saggio: 

Dago la bona sera a questa casa, 

Al pare e mare e quanta gente siete! 
E la Marieta xe mia tnamorata, 

Qucla che in casa vostra voi tenete. 
Mi passo per de qua e no la vedo; 

Eia xe in leto, e mi tremo dal fredo : 
Eia xe in leto col papà e la mania, 

E mi, meschin, la piova me bagna. 

E cosi le seguenti che diconsi serenade : 

Vieni, cara, a la finestra, 

Dal balcon butite fora ; 

Dame almanco un quarto d’ora, 

Che co ti vorla parlar. 

Vieni, bela, a la finestra: 

Xe ’l tuo amante che ti chiama, 

E l’è quelo che ti ama. 

Che te porta tanto amor. 

9Ii son soto i tuoi balconi 
Co le mani giunte al peto : 

Vieni, vieni, cl mìo dileto, 

No me fare più penar. 

Veglia lampi e vegna toni 
Che paura no i me fa : 

Co* so’ solo i tuoi balconi 
No me pare da morir. 

(4) rielle campagne di Spitimbenjo, sopra Udine, e precisamente a 
Marci*: El toso ciapa un soco (socco) e cl lo mete su la porta de la 
casa in dove che sta la regazza che el ga in idea, e se eia lo tira drcnto, 
l’è segno che la se contenta de Targhe l’amor; e se la lo lassa là, gnente, 
no la ghe ne voi saver. » 

A Polemico, pure in provincia di Udine: «I se impianta co le 
nosele (n occiuoli). A la festa, dopo vesparo, i tosi va a ziron co ste no- 
scle, e i ghe ne esibisse a le tose che i ga in idea : se le «seta, bisogna 
che fé ghe ne toga finque. perchè 

Unu no xc da dar. 

Do no xe da tor, 

Tre xe d ! amor, 

Quatro xe da mali, 

Cinque xe da inamorali. 

(ó) Moroso belo, fe’ come i morosi: 

Dal padre mio andeme a dimandare; 

E se mio pare ve darà risposta, 

Vegnl da mi, che so’ la sposa vostra. 

(6) La più comune é questa: 

Ti passi per de qua, ti passi indano: 

Ti frui le scarpe e no ti ga guadagno; 

Ti frui le scarpe e po anca le siole: 

No t’aspetar da mi bone parole. 


El permesso. 

De regola no poi un toso far l’amor co ’na tosa, 
co’ i genitori de eia no ghe permete ('). 

Dunque, se sto toso ga bone intenzion, el va elo, 
o el manda un’ altra persona, dai genitori, a vedar se 
lori xe contenti eh’ el glie fazza l’amor. Alora i genitori 
tol informazion, e, se i cognosse che el toso xe un bon 
toso, e che el xe per la regazza ( s ), e che eia sia con- 



— 100 — 


tenta, i ghe dà tempo quindese giorni, un mese, do mesi, 
conforme, perchè i fazza la prova. 


(1) A mantenere viva questa usanza sembrami ispiralo questo 
canto: 

Ilio pare e mia mare 
I gera sul carni n 
E i fava discorseti 
Per maridarmc mi; 

Ma mi so' stà più scaltra. 

Me 1’ 6 trovato mi : 

M’ó tolto un ziogadore 
Che zioga note e di ; 

E1 m’ha ziogà la dota, 

E ’l nt’à ziogà anca mi. 

(2) Sfoglio la mia raccolta edita ed inedita dei Canti popolari, ed 
omettendo ogni commento, riporto i seguenti: 

No vogio più garofoli in pitèri 
E guanca far i’amor co marineri; 

I marineri spuzza da catrame: 

Tute le pute i fa morir da fame. 

Tuli sii marineri, quando piove, 

Tira la paga e ghe ne magna nove; 

Tuti sii marineri, co’ è bon tempo, 

Tira la paga e ghe ne magna gente. 

Done, no ghe ste’ crede a marineri: 

1 x: gelosi e pieni de sospeto; 

'Ra cossa sola mi ve vogio dir: 

’Na note a 1’ ano i dorme sul so leto. 

Tuti me dise: Bela, no lo tor 
Lo marinar, che ’1 te farà morire; 

Se el me farà morir, e cussi sia: 

Sposar lo vogio, el xe l’anima mia. 

No vogio nè limoni, nè naranze, 

E gnanca pcscaori co le calze; 

No vogio nè limoni, nè godroni, 

E gnanca pescaori coi calzoni. 

Ti credi d’esser nata ’na regina! 

De un pescaor no ti te voi degnare; 

E ti te degnarà d’ un fornareto, 

Ch’ cl te porterà et pan co ’l fazzoleto. 

No vogio ttn pescaor che sa da pesce; 

Nè manco un ortolan che va su i orti; 
Nè manco un mariner che va in marina : 
Ma vogio un bel mercante da farina. 

Pute, no fe’ l’arnor co caleghcri! 

I calegheri ga ’na trista fama; 

I calegheri ga ’na trista fama, 

Chè tuto quel che i ciapa i se lo fragia. 

No vogio nè garofoli, nè fiori, 

E gnanca far l’amor co servitori; 

1 servitori foca come i gati, 

La sera e la matina 1 lica i piati. 


La dimanda. 

Passà sti quindese giorni, o el mese, o i do, se sti 
morosi no se comoda, i se lassa ; e se invece i se co¬ 
moda, alora, in un giorno che se stabilisse, i genitori 
de la regazza fa un disnar, o ’na cena, e el toso va 
a sto disnar, o <?ena, co so pare e co so mare, e là el 
fa la dimanda de la tosa e per primo pegno el ghe re¬ 
gala un picolo aneleto (') o qualche altra cossa. Co’ el 
1’ à dimandada, el va a targhe 1* amor ogni oto giorni, e 
anca de più, se i genitori de la tosa se contenti ( s ). 


(1) Ti passi per de qua gramo e dolente. 

Ti credi de parlar col padre mio; 

E ti te porti un aneleto in deo, 

Ma el tuo pensier no ’l se confà col meo, 

El to pensier no vai ’na gazeta : 

Ti ti xe rico c mi so’ povareta. 

( 2 ) Ecco come nelle canipaqne sopra Splllmbergo, su quel di 
Udine, il giovane si presenta alla casa della fidanzata per chiederla ai 

genitori: « Vien el zorno de la dimanda, e el toso va a casa de la re¬ 
gazza, c co’ el xe su la porta, el dise: « Se comandò che veglia drcnto, 
veglio drente; se de no, resto de fora ». Alora, se 1 genitori de la re- 
gazza glie risponde «vegnl drento che ghe xe logo anca per vu » l'è 
segno che i xc contenti de darglic la tosa ; e se no i ghe risponde gnente, 
no i voi saverghene de elo. » 

Questo uso pud trovare spiegazione nella seguente pillotta dettatami 
da una donna di que' dintorni: 

Gavcva ’na chitera c l’al venduda 
Per no saver sonar napoletana; 

Gaveva una morosa e Pai perduda 
Per no saver parlar co la so mania. 

A Cnrpeneilo, piccolo villaggio del vicino comune di Slestre, si dà 
alla dimanda un certo che di pubblicità: « La dimanda i la fa la terza 
festa de Pasqua. In quel zorno se tien fiera de nose, nosele, carobe, 
naranze, brustolini, e de botiglie de rosolio ; e i tosi che fa la dimanda 
va da sti frutarioi e i se compra un tovagiol pien de ste robe e do o 
quatro botiglie. Alora, i spela che sia termina vesparo, e quando la zente 
vien fora de ciesa, I tol suzo sto tovagiol e i va a casa de la morosa; 
e cussi tuti vede. » 

El segno. 

Dopo la dimanda vien el segno (*). 

El segno xe un anelo d’ oro ( s ), che el moroso dà 
a la regazza, perchè tutti cognossa che la xe impegnada 
e che nissun altro no la poi dimandar. 

In quela che el ghe dà l’anelo, el tol anca el 
tempo per el matrimonio : sto tempo poi esser sie 
mesi, un ano, do ani e anca più, conforme che i so 
interessi ghe permete. 

Dunque, da là un toco che i ga fato la dimanda, se 
i morosi trova d’ essar contenti tuti do, i stabilisse la 
zomada per el segno, e alora i genitori de eia parecia 
un altro disnar, o una gena, che se ciama segno, e là 
el moroso ghe dà sto anelo a la regazza e ’l tol el 
tempo per el matrimonio, e tuti cognosse sti sposi. 

Sul segno va pare e mare del toso e un pochi de 
parenti de elo e de eia. 

Dopo 1’ anelo, eia xe novizza e la sposo ( 5 ), e el 
poi andarghe in casa magari ogni sera. 

Nascendo discorsi ( 4 ), se eia lassa el moroso, ghe 
toca dar indrio l’anelo ; e se invece xe elo che lassa 
la morosa, a eia ghe resta tuto quanto, e lu no ga di¬ 
rito d’aver gnente indrio ( 5 ). 

(1) Detto anche : el pegno, el tempo e l'anelo. 

(3) In mezo al mare ghe xe dare case. 

La Rizziolina che tanto me piase; 

Se so papà me la volesse dare, 

L’ anelo d'oro ghe voria donare : 

L’anelo d’oro e la velata fina. 

Per contentar la bella Rlzziolina. 

C luesd altra ricorda forse un uso più antico : 

E vustu che te ama ? dame ete, 

E dame la corniola e ’l cura-rece ; 

E vustu che te ama? dame d, 

E dame la corniola e ’l flgard. 

• Ad Alpago, in provincia di Belluno , lo sposo, per segno, dà alla 
sposa le gusele e un guselon (aghi d’ argento da lesta) co i tremoli, e 
corre obbligo alla sposa di acconciarsene il capo per farne mostra nel 
successivo primo giorno festivo, allorché si porta alla chiesa. 

A Polconlgo, in quel di Udine : « Una volta, la capara , gcra un 
talero j adesso invece squasi tuli ghe dà ’na forfè co una caenela, una 
britoia e i zocoli. Eia ghe dà un fazzoleto bianco e un altro scartato.» 

A Ilovcredo, pure in provincia di Udine: « El contrasegno xe 
do roche, una da filar canevo e una da filar slopa, ben tornle e co le 
so figure de omo e de dona ; un famegio per tegnir su la roca ; una 
britoia per scarsela, e una forfè co la so rancete. Co se vede ste robe 
se dixe : quela xe impromessa. Per luto el tempo che i fa l’amor el toso 
ga da mantegnirghc a la tosa i zocoli e anca el capelo, e se lu va via 
militar, bisogna che l'azza el dover la famegia de ciò.» 

Ad Azzano, pure su quel di Udine : * *■ Per segno el toso ghe dà 
tre o quatro file de corai co una stcla d’ oro, e eia ghe dà un fazzoleto 
o un per de tirache. » 

A Clauzctto, stessa provincia: « Perchè la regazza comparissa 
cl moroso ghe dà un ciamisot ( veste a sacco) co la so pintura, e un per 
de scapini. » 

(3) De quiodese ani m’ 6 fato novizia. 

De sedese ani so alidada a l’altare. 

De disisele go canti la nana, 

E de disdoto i m’i riamato marna. 

(4) Disgusti. 

(5) A Uovereilo. su quel di Udine: « E1 moroso tien conto de 
luto, e se caso mai eia lo lassa, bisogna che la ghe paga tuto dopio quel 
che la ga am ». E ad Azzano : « Se xe eia che lassa elo, bisogna che 
la ghe daga tuto in drio, e bisogna anca che la gbe paga i giorni che 
lu ga persi per eia e fin le scarpe che el ga frui. » 

In quest' ultimo paese ( Asiano ) corre poi V uso che segue : » Quando 
un toso lassa la morosa, sto toso tol de le piante de fava e el bufa sta 
fava da la so porta fin a la porta de la morosa ; e cussi tuti sa che la tosa 
xe libera. El fa la stemela la domenega de matina a bonora, e chi passa 
per andar a messa disc : « El fantat ga lassi la pupata ». Da ciò i deri¬ 
vato il detto dar In fava che si adopera colà per significare V abbandono 
che fa un amante dell’ altro e che corrisponderebbe alla stincata o gam¬ 
bata dei Toscani, ed al baio d'impianton dei Veneziani. A questa usanza, 
che io credo diretta allo scopo di rendere pubblica la libertà ridonata 
alla giovane, anziché intesa a colpirla di spregio, allude il canto che 
qui riporto, sebbene incompleto : 

El mio moroso m’i cargi de fava 


E la to fava gera tuta sbusa : 

L’ ò semenada e no la xe nassuda ; 

E la to fava la gavea i carioi : 

L’ù semenada c xe nassuo fasioi. 

A Vito (t‘ Agio, su quel di Udine: « I ghe semena de la calcina, 
carboni, pagia, scartozzi su tuta la strada, scominziando da la porta de 
la tosa fin a la porta del moroso, e questo se dama far la porcita, per¬ 
chè la vien a esser ’na cosa sporca. 

Regai tra morosi. 

Fra morosi e morose se atleta e se dà regai. 

I regai che fa el moroso a la morosa de regola 
xe questi: 

Da Pasqua : una fugazza co do botiglie de cipro o 
de malaga ; da Nadal : una scatola de mandolato e un 

vaseto de mostarda ; dai Morti : una scatola de fava ; 
da S. Martin: i maroni ; da S. Marco: el bocolo ('). 

Se el voi po, el ghe dà qualcossa anca el dì del 
so nome de eia, e cussi el primo de 1’ ano, ma no xe 
de dover. 

Le tose adesso usa darghe ai morosi dei fazzoleti 
de seda ( s ) o una siarpeta co un pontapeto. Una volta 
el costume gera de darghe un per de tirache reca- 
mae, co i so fiocheti in colori e col cuor in mezo ( 1 2 3 ), 
e un per de ligambi. 

No xe permesso po de dar e gnanca de atjetar 
petini, santi, libri de ciesa, forfè e aghi, perchè i pe- 
tini xe rolia per strigarle ; i libri e i santi xe dispia¬ 
ceri; la forfè xe lingua cativa, e i aghi xe roba che 
ponze. E chi dona de sta roba no se marida sicuro. 


(1) Bottone di rosa. La festa di S. Marco ricorre il 25 aprile, e 
quindi questo regalo, che in altro tempo sarebbe di poco o niun conto, 
in quel giorno ha un pregio non indifferente, come primizia della nuova 
stagione. 

E a proposito di fiori, ecco una nino-nana che dà a conoscere 
il conto in cui è tenuta dagli amanti l’erba odorìfera denominata mag¬ 
giorana : 

Fame la nana, pomo inzucarfi, 

Viso da mazorana strapiantada ! 

La mazorana è '1 niegio fior di erba : 

Meterla in boca par che la ve incenda j 

•Veleria in scn, la sa da mile odori, 

E la xe quela che sostien 1’ amore. 

(2) — Quel fazzoleto che li porti al colo 

L’astu rubalo, o Fusili tolto a nolo? — 

— IVo F ó rubato e gnanca tolto a nolo; 

La mia morosa me F à messo al colo ! — 

(3) Sia benedete le ricamadore. 

Che ghe ricama el cuor ai so morosi ! 

Punto per punto le ghe Fa ’na stela, 

E in mezo ’l peto le ghe forma el cuore. 

El portar de la sposa. 

Co la ga 1’ anelo, alora la regazza scominzia a pa- 
reciarse el so portar. Sto portar xe la roba d’ atomo 
e la roba che ocore per la casa. 

Andando in casa de la madona, no la ga altro do¬ 
ver che de fornir la camara da leto de tuto quelo che 
bisogna : no andando, alora ghe loca tuto a eia, che 
voi dir: camara da leto, tinelo e anca la cusina ('). 
Se po i genitori de la sposa no poi, eia fa la camara 
da leto, e el sposo fa la cusina, che xe tuto quelo 
che sta sul iogher, come caldiera, stagnada, farsora, 
caena, trepiè, secio e scaldaleto, perchè tovagie, tova- 
gioi, veri e piati ghe toca a la sposa. 

La camara da leto dei sposi deve aver una co- 
ceta da matrimonio col so pagiazzo, stramazzo de lana, 
cavazzal e do cussini ; do comò, do scabei, sie care- 
ghe e un specio. 

Oto giorni avanti el matrimonio la sposa co so mare 
va in casa nova, e la se parecia tuto quanto. 

El sposo no tol in consegna gnente e noi fa nis- 
suna carta ; ma se la sposa mor, e no la lassa fioi, 
tuto torna a la so famegia, fora che el leto che resta 
al sposo, co la vera da matrimonio. 

(1) Le spose som generalmente avverse ad entrare nella famiglia 
dello sposo, ma questa avversione a Venezia è forse ancora più grande, 
stando almeno a questi canti, laonde, a mio modo di vedere, giusta¬ 
mente si vuole die all' impianto della casa nuova provveda la sposa, 
ossia la sua famiglia. 

Se me mando e che trova madona, 

In orto la vói metar per cotona; 

Se me marldo e che trova missier. 

In orlo lo vói metar per flgher. 

Oh Dio del ciel, mandemela bona ! 

IHandetne un giovenin senza madona; 

Che le madone le xe maledete, 

Che le fa consumar ste regazzete. 



—107 — 

Se me marido e che trova cugnada, 

Al fogo la vói meler per stagnada ; 

Se me marido e che trova cugnà, 
la stagnada ’l vói meter per castri. 

El compare de V anelo. 

E1 compare de 1’ anelo lo sceglie el sposo tra i so 
amipi, o tra i conossenti de la so famegia. 

La comare xe la mugier del compare, o, se noi ga 
mugier, so mare o la so morosa. 

El dover del compare xe : 

El giorno avanti el matrimonio el deve mandar a la 
sposa ’na scatola granda de confeture co drento un bam- 
binel de zucaro (*). 

Assieme a la scatola de confeture el ga dover de 
mandarghe un bel bochè de fiori sechi, e, se el xe un 
compare cortesan, anca el so pedestal co la so campana 
de vero. 

Dopo, el deve mandar a la ciesa quatro candele do 
pera per la messa dei sposi, e più grosse che le xe, 
xe megio. 

Co’ i sposi va al pranzo, i va in gondola ; e quatro 
de ste gondole toca al compare. 

Dopo el disnar vien la tola bianca, e el compare ga 
dover de mandar per la tola bianca siè botiglie de ma- 
lega o de pipro, e siè de rosolio che forma dodese. 

La bonaman al nonzolo de la ciesa toca al compare, 
e cussi toca anca a elo de dar qualcossa ai povareti, 
che, co’ i sposi va in ciesa, i trova per strada. 

E po ghe sarave el regalo a la sposa — un per de 
recini, o un manin, o un pontapeto — ma adesso no i 
ghe bada, e pochi xe i compari che fa sto regalo ( 8 ). 


(4) Tempo addietro , quando cioè si badava più alla sostanza che 
alla apparenza , questa era di legno bianco affatto ruvidoj ma però 
conteneva dalle venti alle quaranta libbre di confettura : ora invece che 

lo ipirito del secolo si i fatto strada anche tra il popolo, la ruvida sca¬ 
tola è tuli' al più una tradizione, e si preferisce la elegante scatoletta 
che appaga l'occhio, ma che di confettura non ne contiene tanta che 
basti per un saggio. 

(2) Ad altri impegni probabilmente va incontro il compare, e chi 
amasse saperne, legga: 

« El compare de l’anelo xe de consueto anca el compare del primo 
putelo, che voi dir el compare de san Zttane. 

» Apena che el xe avisà che la sposa ga parlarlo, el ga dover de man- 
darghe una slrica de carne, un polastro, e do vovi su un qcstelo. 

» Dopo i destina el giorno che 1 ga da batizar. El pare e el compare 
i va in ciesa a piè, e la comare-levatrice, co la tosa che porta la creatura 
e co quela che porta l’arzenlaria, le va in gondola. 

» La gondola e la cuudela per el batizo ghe luca al pare, e al com¬ 
pare ghc toca pagar la comare-levatrice, la tosa che porta la creatura 
e quela che porta 1’ arzenlaria, e i do uonzoli. 

» Dopo el batizo I fa el rinfresco : alora el compare va al leto de la 
partoriente, e, dandoghe la man, el ghe sporze el regalo per eia e per 
la creatura: a eia el ghe dà diese, dodese e anca quindese lire, e per 
la creatura, se la xe ’na putela, el ghe dà un bel per de recini, e se 
el xe un putelo, un per de veroni (recini da putei), o se de no, un 
granelo de diamante per meterlo a la recia dreta. 

» Come santolo de sto putelo, o de sta putela, se sta creatura resta 
senza genitori, bisogna che el se la toga con elo, perche el vien a esser 
so pare. Se po el bambin morisse, alora el ga dover de mandar la zogia, 
’na bandina e quatro mazzeti de fiori per la cassa. 

» Dopo vien la cresema, e se el xe un putelo, sta cresema la fa el 
santolo, e se la xe ’na putela, so rougier. 

» E po, se sa, ghe xe 1 regai, e cussi el compare noi la termina 
pii. » 


El giorno che i sceglie. 

I matrimoni se fa squasi sempre de domenega, 
perchè se xe de limi i sposi vien mati ; se xe de 
marti — marli, martirio — i fa un bruto fin ; se xe 
de mercore e de zioba, sti giorni no xe boni gnanca 
lori ; se xe de venare — venare curio termine — 
i mor presto ; e se xe de sabo : de sabo no, parchè 

de sabo piove e fa cativo tempo, e po de sabo no se 
marida che i vedili ('). 

Sul mese no i ghe bada, tuti xe istessi, e i se 
marida co i voi. 


H) Ad Azzauo, provincia di Udine: « 1 giorni per le nozze xe cl 
luni, el mercore e el sabo. El inarti no se deve mai far nozze, e gnanca 
po el zioba, parcbè cl zioba xe el giorno che le strigbc se petena per 
andar a spasso.» 

Cosi a Vito <r Asta : « De zioba no se se marida, e gnanca po 
se se petena, e quele che se petena xe rimarcae. » 

A Bnrano, in provincia di Venezia; « El zioba xe el giorno che 
le strighe se parccia per andar a far strighezzi, e cussi de zioba nissun 
se marida. » 


Regai a la sposa. 

Do o tre zorni avanti el matrimonio tuti i parenti 
e conossenti va a trovar la sposa, e tuti ghe porta dei 
regai : se la sposa xe povareta, i ghe porta robe da 
torno, come traverse, cotole, fazzoleti ; e se la xe cussi 
e cussi, i ghe porta de le galanterie, come recini, 
manini, pontapeti (*). Tuti sti regali eia la li tien sora 
’na tola perchè tuti veda. 

(1) A Clanzetto, su quel di Udine: « La domencga prima de ma- 
ridarse, la sposa va a grim, che voi dir a la cerca. La va co una so 
àmia, o co un’ altra dona, in tute le case del paese e anca de fora via. 
Va avanti l'àmia, o la dona, e la disc : « eco qua la sposa »; alora quei 
de la faraegia va e i ghe regala quelo che i crede; ’na tovagia, un to- 
vagiol, del canevo, cussi... o anca soldi.» 


La sposa se parecia. 

I vestiti de la sposa xe do : uno per la ciesa e 
uno per el pranzo, che xe el megio. 

I vestiti ghe toca a i genitori de la sposa, e el 
sposo no ga altro pensier che quelo de la vera (*). 

Co la va in ciesa la se mele in lesta ’na veleta 
negra, e co’ la va al pranzo, la se mete ’na bandina 
de fiori sechi (*). 


(1) La vera é d'oro: 

Gegia bela ! co’ te vedarà i anèi, 

Alora podorù dir che ti è novizza; 

E co’ te vcdarO la vera d’ oro, 

Alora mi dirò che per t< moro. 

Allo stesso modo che, nel concetto popolare, l’anelo e la vera hanno 
un diverso significato (essendo V anelo il simbolo di un legame tra 
amanti, e la vera il simbolo di guello tra sposo e sposa), cosi anche 
nella forma differenziano l'uno dall' altra. L' anelo è propriamente 
Quell anello che si vede adorno di fregi o che porla incastonata una 
corniola o qualche altra pielruzza, come la cosi detta turchina, e cosi 
pure quello che ha la forma di un serpente attortigliatoj e la vera è 
invece quell' anello che non ha fregi od ornamenti di sorta ed è affatto 
liscio, il quale con questa sua semplicità e colla maggiore solidità che 
presenta, dinota come il vincolo che reca sia forte, e conte ormai per 
gli sposi sia giunto il tempo dei seri propositi. 

A PolcenJgo, Azzimo, Undojit : « La vera xe d’arzento, e cassi 
xe d’arzento anca le silique o siè verete che el sposo deve dar a la 
sposa. L* anelo invese, che loca al compare, xe d'oro. • 

(2) Cosi anche a Rurali» : « La sposa va in ciesa magari co l’in¬ 
diana o un sciai su la testa; al pranzo po la va col vestito che la s’à 
fato e co ’na bandina de fiori in testa. » 

A 8. Giovanni di Polemico, in provincia di Udiste: « Tute le 
done che compagna 1 sposi ga qualche fior in testa e i nastri da drio 
le spale, e i omeni ga ’na girlanda sul capelo, ma la sposa e el sposo 
no ga gnente, e cussi se conosce quei che xe sposi. » 

Ad Avlnno, pure in provincia di Udine: « Tuli quei de la compa¬ 
gnia, omeni e done, porta sul capelo fiori e ghirlande, ma 1 sposi gnente, 
e i se veste de scuro ». Da quest’ uso trae argomento il seguente canto, 
che ebbi da una donna di quei paesi : 

Se vado a nozze, voi andar pulita, 

Chè voi parer pii bon de la novizza; 

Se vado a nozze, vfli andar galante, 

Chè voi parer più bon de tute quante. 

A 8otto Marina di Chioggia : « La sposa va in ciesa co un velo 
negro in testa e co una palma de fiori sechi in man. Quando che la xe 

vicina a l’aitar, el campanaro ghe tol sta palma e el la mete su l'aitar, 
e dopo termina la messa, el ghe la da ancora, e cussi eia torna a casa 
sempre co sta palma in man. » 


La benedizion del pare. 

Dopo pareciada e avanti che riva el sposo, la sposa 
va in camara de so pare, e là la se ghe buia in ze- 
nocion, e, pianzando, la ghe dixe che el ghe perdona 
se la ga fato qualcossa, e la ghe dimanda la so bene¬ 
dizion (*). Questo xe un giorno che la sposa pianze 
e ride. 


(1) Ad Ausano, in provincia di Udine: « La benedizion el pare glie 
la dà la sera avanti, dopo che xc stà stimà e portà via la dota: el clama 
sta so Ila su la so camara, e el scomlnzia sempre co ste parole: « Adesso 
xe andà via la to roba,, e., e diman ti andurà via anca ti!..» 

Nella campagna di Chioggia la sposa in allo di abbandonare i ge¬ 
nitori cosi canta : 

Tiogo partenza, la tiogo pianzendo 
E lagrimando per tuta la viaj 
La mano al peto e la bocu disendo: 

A revedersc, cara marna mia ! 


El sposo ariva. 

El sposo vien a levar la sposa col compare e co 
la comare e co i so genitori e parenti. 

Elo xe vestio de slofa qualunque, magari in gia- 
cheta, perchè in ciesa el va come el voi, e xe al pranzo 
che el se mete i megio vestiti che el ga, e roba che 
noi gabia mai portà. 

Apena che el xe in casa de la sposa, el va da i 
genitori de eia, el ghe fa un pochi de complimenti e 
el ghe presenta el compare ; dopo, col compare, el va 
da la sposa e el fa istesso ( 4 ). 


(I) Nella campagna di Chioggia allo sposo non è permesso en- 

trare nella casa della sposa, ma conviene che il padre, o altra persona 
incaricata, si porti presso la sposa , e le dimandi formalmente se è per¬ 
suasa e disposta di mantenere la data parola. Avuta risposta afferma¬ 
tiva , entra colla sua compagnia, e allora si fa il così detto parentado, 
cioè lo sposo si rivolge ad ognuno dei componenti la famiglia della 
sposa, e dice ad alta voce : — alla sposa : vu sè mia sposa ; al pa¬ 
dre: vu, mio missier ; alla madre: vu, mia madona ; al fratello : vu, mio 
cugnà; e cosi via via. 

A Rovereti©, su quel di Udine: « E1 sposo lassa la compagnia 
su la strada, e el va in casa e el ghe dise a so pare e a so mare de 
la sposa : — « Me permeteu che mena a messa vostra fla ? » Lori ghe 
dise, che el la mena pur; alora el va in caniara de la sposa e el ghe 
toca la man : — « Te dago la man da mario » — e eia ghe la dà a 
elo. Dopo el loco de la man, el va a levar la compagnia, e va drento 
tuli, e el compare va da la sposa e el ghe sporze la bona man (un 
fiorin), e la sposa ghe sporze un fazzoleto rosso a ogio. » 

Lo stesso anche a Rolccnlgo di Udine: « El sposo lassa i pa¬ 
renti su la strada, e el va drento in casa, e el dixe : — « Madona, 
missier, me voleu dar la vostra fla? »— E lori ghe risponde:— «To- 
levela pur e menèvela via. » 

Nella campagna di Conciliano lo sposo regala la sposa di un per 
de scarpete. Ad Alpago invece il paio di scarpette è dallo sposo rega¬ 
lato alla madre della sposa. 

Ad Annone, in provincia di Venezia , il compare dell’anello, nel- 
V atto di invitare la sposa a recarsi alla chiesa, fa scorrere nelle mani 
di lei una moneta del valore di due o tre lire. 


I sposi va in ciesa. 

I va in ciesa che xe ancora scuro, parchè i matri¬ 
moni se fa a la prima messa. 

Tanto se i va in gondola, come se i va a piè, la sposa 
va avanti col compare, po vien el sposo co la comare, 
e po i genitori de elo e de eia, e dopo i parenti (*). 

Co’ i va in ciesa, se ghe xe qualche can che sbra¬ 
gia, i sposi va mal, parchè can che sbragia porta drento 
1’ ano malatia, becaria (°) o prigionia ; se invece ghe 
xe qualche can e che sto can no sbragia, tuto va ben, 
e i sposi sarà fedeli, parchè can porta fedeltà ; e se po 

ghe va drio un gato, alora xe tradimento, e i sposi sta 
inquieti sempre in fin che i vive. Intivando in t’ un zoto, 
xe disgrazie e malore, e intivando in t’un gobo, i sposi 
gavarà fortuna Co’ i va in ciesa e che piove e tira 
vento, se dise che i sposi ga magna fora de la pigna- 
ta ( 1 * 3 ), e no i poi andar ben, ma se piove solamente, 
alora gnente, la sposa va co 1’ abondanza. 


(1) A Barano, in provincia di Venezia: « In ciesa no i va che in 
cinque — i sposi, el compare, la comare, e un’ amlga o ’na cugnada de 
la sposa — e nissun altro : la sposa va avanti in mezo a le do donc, 
e el sposo stè da drio col compare. » 

Ad Annone, in provincia di Venezia: —Prima del rito religioso 
la sposa è attorniata dai soli propri parenti e lo sposo dai suoi: dopo 
il rito succede lo scambio, e cosi i parenti dello sposo passano a festeg¬ 
giare la sposa, e quelli di questa passano allo sposo. 

A Malnniocco : « Tilt! quei de la compagnia se provede de con- 
feture, e i le buta a la zente che i incontra, e co’ i va a casa i le buta 
dai balconi. » 

Cosi anche a Sotto marina : « Quei de la compagnia tien confe- 
tura in scarsela, e tanto ne l’andar, che nel ritornar da la ciesa, i la 
buta a tuli quei che I trova per la strada, o che 1 ghe va a drio. » 

A Bui-ano : « Apena che la sposa entra in casa del sposo, el capo 
de la famegia ghe va incontro e el ghe buia sul viso una brancada de 
confeture, e po el fa istcsso col sposo. Al pranzo po svola sempre per 
aria confeture, nosele, bomboni, e se spande vln in tola. » 

A Vito d’Aalo: « Per dove deve passar i sposi, i ghe buta dei 
fiori ». E ad Azzimo : « Le famegie dei sposi tol del pan e i lo tagia 
a lochi e i ghe ne dè ai povareti. » 

A Polccnlgo : « El giorno che le spose va in ciesa per maridarse, 
le se mete 'na cotola roversa perchè nissun ghe possa far slrigarie. 
Una, perchè no la s’ aveva messo gnente, co’ la xe stada in ciesa e che 
el prete ga dimanda se la xe contenta, eia no la ga savesto risponder ni 
de si, nè de no, parchi i la gaveva strigada. » 

Ad A zzano, in provincia di Udine: « Parchè le striglie no possa 
far gnente, la sposa destira un pinzo de la so traversa su la banchcla 
in dove che 1 se sposa, e el sposo ghe mete un zenocio suzo. » 

A Vito d’ Asio : « Per no esser strigae, le spose, co’ le va in ciesa, 
se mete ’na cotola e un corpeto roverso. » 

(5) ■ Becaria voi dir che la sposa partorirli malamente. » 

(3) E anche: i ga magna fora del piato; e a Barano: 1 ga rase» 
la pignata; e ad «nana: i ì licà la farzora. 


A V aitar. 

In ciesa che i xe, la sposa, el sposo e el compare 
se inzenocia su na banchela pareciada a posta, e tuti i 
altri sta da drio, inzenociai anca lori. El sposo xe a 
banda dreta, e el compare a banda zanca de la sposa. 

La vera la mete prima el prete in pimeta del deo, 
po vien el sposo, che la mete a so posto, in dove che 
la ga da andar (*); e questa xe ’na vera che no se poi 
più cavar. Dopo, el compare mete l’anelo nel deo de 
mezo, e xe per questo che el se ciama compare de 
l anelo : sto anelo po xe quelo che el sposo ga regalà 
a la sposa quando el ghe fava l’amor. Quando che de 
primo intro la vera no va ben drento e che la se intopa, 
el xe un matrimonio che no va ben de sicuro. 

AI prete per la messa ghe va do franchi o do franchi 
e mezo, che ghe toca al sposo ; al nonzolo, un franco 
e anca più, perchè el toca bezzi dal sposo e anca dal 
compare ; a la ciesa po resta le quatro candele de pera 
che ghe manda el compare. 


(t) A S. Giovanni «Il l'olccnlgo: «La vera, prima, el prete 
la presenta al deo; po, el compare la manda più sugo, e po el sposo el 
la fa andar a so posto. » 


El rinfresco. 

Dopo la messa vien el rinfresco (<). 

Sto rinfresco i lo fa a casa de la sposa e el ghe 
toca ai so genitori ; e se no xe a casa de la sposa, 
i lo fa a un cafè o a una biraria, e alora el ghe toca 
al sposo. 

Al rinfresco va luti quei che xe invidai : parenti, 
amici, conoscenti. 

Prima i porta 1’ aqua de limon, o, se la xe zente 
povareta, l’aqua col mistrà, po el cafè co i baiceli, 
po el rosolio co le mandole, e dopo el pipro, o la ma- 
lega co le fugazzete e i bussolai. 

Dopo el rinfresco la sposa resta a casa dei so ge¬ 
nitori, e intanto la se parecia per el pranzo. 

(1) Nella campagna di Chloggln, dopo il rito religioso, si fa un 
momentaneo divorzio, poiché lo sposo con tutti gli uomini dell' una e 
dell’altra parte, e la sposa con tutte le donne, si portano a pranzare 
ognuno a casa propria, 

A Hetmmonlc di Poleenigo, prov. di Udine: « La compa¬ 
gnia, co la riva a casa del sposo, la se ferma in cortlvo, la tol in mezo 
la sposa, e la scominxia a cantar: 

Portène l’onoranze su la porta, 

Se no la sposa la ne torna nostra; 

Portène l’onoranze sul cortivo, 

Se no la sposa la nienemo in drio; 

Portène l’onoranze su la strada, 

Se no la sposa la nienemo a casa. 

Alora uno de casa vien fora co del vin e el dà da bevar a tuli 
quanti, e alora questi lassa la sposa, e aiegri i va in casa, i va a tuia 
e i magna. Se no i ga del vin, i gbe dà del rosolio o dei altri liquori.» 

A Portogruaro, provincia di Venezia : « Apena che i vede rivar 
la sposa co la compagnia, el mezzeta tira cl colo a una gaiina, e el se 
mete a zigar : « Viva la sposa, la gaiina xe morta. » Alora va fora 
el pare del sposo co del vin e el ghe ne dà a tuli, scominziando da 
la sposa; e po va la mare che compagna lo sposa a vedar la casa, e 
la ghe dà la scoa in segno che la deve star soto la mailona, che la xe 
dipendente e che la madona ghe comanda. 

La galina serve el diman per far el brodo ai sposi. » 

Nella campagna di Chioggla, quando lo sposo va a ricevere la 
sposa, le intuona questo canto, coll’ accompagnamento di strumenti, 
mentre la comitiva gli fa coro : 

Aro, aro, co quei bovi bianchi. 

Adesso vien co mi a vangar f campi ; 

Aro, aro, co quei bovi rossi. 

Adesso vien co mi a vangar i orti. 

Quando sono prossimi alla casa dello sposo, la sposa, da festevole 
ridente e allegra che era, si fa appassionala e piangente: allora uno 
della comitiva, avanzandosi verso la casa, cosi canta : 

Cara madona, vu bulève fora, 

Che vien vostro fio e vostra niora ; 

E vostro flo vieti qua ridando, 

E vostra niora vien qua pinzando. 

Pronta aiP invilo la madona esce e si fa incontro alla sposa j si ab¬ 
bracciano, si baciano, e la sposa riceve una scopa, o un cesto, od 
altro oggetto di casa, a seconda delle incombenze, alle quali la si vuole 
destinata, e viene quindi condotta a visitare le varie parti della casa. 

Ad Iranno: « Va avanti el pare o el barba de la novizza a di¬ 
mandar ai genitori del sposo se i xe contenti de ricever in casa la no- 
vizza: alma vien fora la madona, o la piti vecia de la casa, co i brazzi 
averti e le maneghe revoltae suzo, e la va incontro a sta novizza e la 
ghe dise : « Niora, se’ parona de drento e po de fora !» e la la ciapa 
per ntan, e la la mena in casa. Intanto el più vecio de la famegia tira 
el colo a ’na gaiina, e alora luti se mete a zigar : « Eviva, eviva !. eviva 
la gallila morta e lo novizza viva !» e là i porta fora del vin e tuli beve 
e i fa alegrie. » 

Ad Annoilo corre lo stesso uso. Il mezzeta. che è la persona che 
combinò il matrimonio, si fa avanti e chiede se si permette alla sposa 
di entrare in casa, e intanto che la suocera sorte e va ad abbracciare 
e baciare la sposa, si fa il sagrificio della gaiina, fra gli evviva, alla 
gaiina morta e novizza viva, di tutti i parenti. 


El pranzo. 

El pranzo xe ai quatro o ginque boti. 

I lo fa ne le megio locande, anca se i xe cussi e 
cussi, parchè in quel giorno no i ghe bada, e va a 
ordinarlo el sposo qualche giorno avanti. 

Oto parte del pranzo toca al sposo — la soa, quela 
de. la sposa, quele del compare e de la comare, e quele 
dei genitori de elo e de la sposa — i altri, quanti che i xe, 
paga ognun la so parte, parchè al pranzo no ghe xe in¬ 
viti, e va, dei parenti e amipi, chi voi. Chi no voi star al 
pranzo, o no voi pagar, va su 1’ ora de la tola bianca, e 
anca lori porta qualcossa : torte, botiglie, fugazze... cussi. 

Monta prima su ’na gondola la sposa col compare, 
po su un’ altra el sposo co la comare, dopo su un’ altra 
pare e mare del sposo, e po su un’ altra i genitori de 
la sposa : i parenti monta su altre gondole, quatro per 
gondola, i omeni spartai da le done. 

Co’ i monta in gondola per andar al disnar, tuto 
el popolo core a vedarli, e ognun dixe la soa. 

A l’alo del smontar se ferma le gondole de la sposa 
e del sposo, e smonta prima i parenti e i genitori, po 
el sposo : l’ultima de tuti xe la sposa, e i parenti e tuta 
la compagnia ghe va incontro a farghe festa. 

El posto de la novizza xe a metà loia, e ghe sta 
a fianco el compare, e de fazza la ga el sposo co la 
comare a fianco ; i veci de casa xe a la testa de la 
tola, e i altri dove che i voi. 

De consueto el pranzo xe questo : — Un bocal de 
vin a testa e del megio — risi co i figadei — lesso 
(carne e polastri) — rosto co la salata — fritura de 
figà e de gervele indorae (*). 

Po vien la tola bianca : torte, tortioni, bodini, e in 
mezo un crocante fato far a posta, co drento un oseleto. 

Al punto che la sposa co un cortelo spaca sto cro¬ 
cante e salta fora 1’ oseleto, scominzia i viva a la novizza, 
e chi dise barzelete, e chi indovinei, chi storiele da 
ridar e chi altre robe. Tosi e tose gnente a tola, per¬ 
chè la xe ’na zornada che tuto xe lecito, e no sta 
ben che ghe "sia tosi, e manco po putele. 

Intanto che i ride, che i canta, e che i se la conta, 
la mare de la novizza va a far la parte de la confe- 
tura che ga manda el compare, e la ghe ne dà un 
poca a tuti, scominziando da la sposa, ma el compare 
e el sposo resta po senza, perchè el compai’e ghe la 
renunzia a la novizza, e el sposo a la comare. 


(1) Ad Alpngo, provincia di Belluno: «I mazza un vedelo, e i lo 
cusina In tante maniere, e no i magna che vedelo. » 

Ad Annone, in provincia di Venezia, le famiglie un po’ comode 
fatino due desinari: uno di questi nella casa della sposa prima del rito 
religioso, e /' altro nella casa dello sposo dopo celebrato il matrimonio 
Fra le vivande, il cosi detto sgunzzett, che si fa con polli tagliati a pic¬ 
coli pezzi e con molte droghe, gode di una speciale preferenza. 


I bali e soni. 

Co i ga termina el pranzo i leva via la loia e va 
su el baio. 

El primo baio xe de la novizza col compare el 
secondo del sposo co la comare — e no va su altri 
in sti do bali — dopo va in baio chi voi, e la sposa 
baia squasi sempre col compare, parchè in quel giorno 
la xe tuta de elo (*). 

. Se ba,a fin a mezza note, e anca fin a un boto e 
ai do boti, e alora la compagnia compagna a casa i 
sposi, e i va a casa anca lori. 

I bali e soni ghe toca al sposo. 


(1) A Sotto Marina di Chioggia : - El primo baio Io fa el com¬ 
pare co la sposa. Alora la sposa no intra più In baio: la va de suso 
su la so camara da leto, e là la riceve le visite dei parenti, e conos- 
senti e a tuli la ghe dà el cafè e la ghe dà le cartoline dei confeti. » 


Soli. 

Soli che i xe, i sposi se spogia, e... i va in leto (*). 

A leto la sposa ga da aver sempre la dreta ; e cussi 
se la dreta xe vicina a la porta, se volta el leto. 

I sposi va in leto luti do d’acordo, parchè chi va 
in leto prima mor prima, e cussi i lassa la lume im- 
pizzada sm che la se destua eia sola, parchè se la destua 
la sposa mor prima eia, e se la destua el sposo mor 
prima elo. 


(1 ) li seguente graziosissimo canto dice qualche cosa di quanto av¬ 
viene poi e che qui rimane sottinteso : l’ebbi da una di quelle vecchie- 










— 119 — 

rette che un tempo ti chiamavano a rallegrare con canti e storielle i 
conviti nuziali j e vedrà il lettore che sarei stalo troppo severo se gli 
avessi negato un posto in queste pagine. 

Fenio cl conto, mia bela Nineta, 

Femo cl conto de esser novizzi ; 

Ma da bon, senza tanti pastizzi, 

Femo el conto de averse sposù. 

Femo el conto de andar a le nozze, 

Cbe sia note, la tola fiala. 

Che i ne diga, ognun cbe va via: 

Bei sposini, ande in nana, andè là. 

Nel lcvandose subito in piè, 

Un pocheto dal vin riscaldai 
E alegreti, da amor mezi orbai, 

Nu ghe femo un belissimo inchin. 

E tolendose suso la lume, 

A la camara presto rivemo, 

Per de drento la porta seremo. 

Soli, soli restemo a la fin. 

Femo el conto che in bota te diga : 

Vien qua, bela, che mi te despogia ; 

No me far più spetar, cara zogia, 

Che mi peno, mi moro per ti ! 

Femo el conto che ti, deliziosa, 

Ti me buti un tantin vergognosa, 

Ti me dighi : no, no, vegno rossa, 

Chè me sù despogiar da per mil 

Femo el conto, mio bel idoleto, 

Cbe mi vegna e te daga un baseto, 

E che po, desmolandote el busto, 

Trova gusto de averte basà. 

Femo el conto che in leto, ubidiente. 

Ti me staghi tirada darente, 

E cbe mi, deliziosa Nineta, 

Streta, streta, che t’abia ciapù. 

Femo el conto, el conto pur tropo ! 

La mia bela se avanza de posto... ; 

Ma chi el conto lo fa senza l’osto, 

De sicuro do volte lo fa. 

B cosi quest’altro: 

— Contimela, contimela, sposete. 

Come gaveu passi la prima note? — 
— La verità no ve la posso dir : 

La prima note no se poi dormir ! — 


/ oto giorni che segue. 

A la reatina, apena che xe giorno, la mare de la 
novizza va in camara dei sposi a portarghe el cafè co 
1 vovi drenlo, e co i xe levai, eia ghe fa el leto, e 
nissun altro in quel zorno ghe poi metar man (*). Se 
a novizza no ga mare, va una sorela, che sia mari- 
dada, o una qualche so àmia. 

Quel giorno i fa un disnar a casa dei sposi, e ghe 
va el compare, i genitori de elo e de eia, e un pochi 
de parenti: sto disnar ghe toca al sposo, ma anca el 
compare fa qualcossa ( s ). 

Per oto giorni la novizza deve star in casa senza 
mai sortir — cussi almanco fa anca adesso le tose de 
i)on sesto e quele che no voi esser criticae — e la 
riceve le amighe, i parenti, i conossenti che va a far- 
ghe visita. In sti oto giorni va so mare a farghe le 
spese e tuto quelo che ghe ocore ( 3 ). 

I do vestiti de la sposa — quelo de la ciesa e 
quelo del pranzo — resta per do giorni destirai sul 
leto dei sposi, e tute le amighe e conossenti li va a 
vedar, e ognuna dixe la soa. 

Passà i oto giorni la sorte vestia col vestito da 
sposa e la va a messa col sposo anca elo vestio col 
vestito da nozze. La messa i la va a scoltar in ciesa 
b. Marco, magari che i staga a Castelo o in fondi a 
b. Marta. 

Dopo la messa, i va dal compare che li ga sposai, 
a larghe visita, e po da la so famegia de elo, e là i 
resta a disnar. 

Alora, tuto xe terminò ; i sposi torna a casa,. i xe 
sposi veci, e anca lori poi cantar: 

Finito el carnevai, finiti i spassi, 

Finito de magnar boni boconi; 

Un fogio de carta e ’na pena da lapi: 

Finito el carnevai, finiti i spassi 1 


(1) A Boleenlgo ( Udine) : « La sposa a la ma ti il a la ghe dà a so 
madona, o a la più veda de la casa, la meglo camlsa che la ga. » 

Cosi anche ad Annone, Azzano, Budoja, e in altri luoghi. 

( 2 ) Ad Annone: — Questo desinare si fa nella prima successiva 
domenica in casa degli sposi, e non vi intervengono che i soli genitori 
della sposa, il che dà motivo a dire che 1 va a stimar i dani : nella do¬ 
menica poi che viene dopo si fa wn terso desinare, o pranzo, nella casa 
paterna della sposa, al quale intervengono anche i genitori dello sposo', 
e quest' uso è detto far la rebaltagia. 

(3) Quest’ uso si mantiene anche a Sotto Marina di Chioggia. 
« Per oto giorni, sempre vestia da sposa, la resta in casa, la riceve 
visite e la fa tratamenti. » 

A Tito <r Azio, sopra Spilimbcrgo di Udine : « Le spose, cbe poi, 
rispcla i oto giorni, e le resta in casa e le lavora de calze ». A Ba- 
dojn pure in provincia di Udine: « Le spose slù in casa tre o quatro 
giorni o anca più, e perchè no le stoga in ozio, so madona ghe dà da 
far ’na camisa per el sposo. » 

A Barano: ■ Le spose cbe va ancora a la veda resta in casa siù 
0 sete giorni ; le altre, po, sorte magari ci giorno drio. » 

Ad Azzano la cosa procede altrimenti: « Lo sposa se alza a 
scuro c prima de tute: la va in cusina e la impizza el fogo, po la va 
a trar do seci de aqua, e dopo la fa el magnar ai porsei e a le gaiine, 
e quel giorno gbe toca far luto a eia. La seconda matina la va po a 
lavorar in tei campi col capelo da nozze in testa. » 

Nei dintorni di Padova lo stesso uso : « La sposa ghe toca levarse 
prima de la madona e de le cugnae e ghe toca destrigar la casa e lavar 
i piati, le pigliate, le caldiere e tuto quanto à servlo per el pranzo de 
le nozze, perchè questo xe el so dover del primo giorno. » 

LEGGENDE FANTASTICHE. 


Lo bestie die parla. 

Ghe gera un contadin, che gaveva ’na stala de be¬ 
stie, e lu no credeva che le bestie parlasse. Infati ariva 
la sera de la Pefania, e el s’à sconto in stala, senza 
che i omeni sapia, per vedar se xe vero. Co’ xe stà 
meza note un bo se mete a raspar, a raspar in tera 
e un altro bo ghe dise: — « Cossafastu, che ti raspi 
in tera? » — E questo qua ghe risponde: — « Pazzo 
la busa per sepelir el mio paron. » — Se se poi ima- 
ginar alora sto povaro contadin ! El ga ciapà tanta e tanta 
paura che i so omeni, la matina co’ i xe andai in stala 
per governar le bestie, i lo ga trova morto destirà in 
tera. Cussi xe stà vero quelo che gaveva dito i bo,. e, 
eco che el xe morto perchè el ga volesto saver i se¬ 
greti de Dio, che no se poi. 

Variante. 

Ghe gera un contadin, e sto contadin ga volesto star 
atento se xe vero che la note de la Pefania le bestie 
parla. Dunque, co’ xe stà la meza note, el xe andà a la 
porta de la stala, e el xe andà co le recie a penelo a 
sentir cossa che i dise; e el sente che i dise: 

— « Bo da fora e bo da man, 

Cossa faremo mai dornan ? » — 

— <r Faremo ’na bela falura : 

Portaremo el nostro paron a la sepoltura. n — 

El giorno drio, infati, el paron xe morto, e i bo che ga 
parlà, i lo ga portà a sepelir; e cussi xe vero che le 
bestie parla. 

Gamba mea, pepa mea! 

’Na volta ghe gera una mare e tre fie ; e sta mare 
s’ à amala e la xe morta. Ste tose le gera povarete e 
le gaveva nóme che un per e mezo de calze in tute tre. 
La più granda alora ga dito: — « Gavemo nóme che 
tre calze : ghe ne cavaremo una a nostra mare e ghe 
ne faremo do pera, e cussi, do de nu andarà via e una 
restarà a casa, e se daremo el cambio. » — La mezana 
e la picola no ga voleslo saverghene; ma la granda no 
ga bada a so sorele, e la xe andada eia sola. Perdiana, 
che, tirando via la calza, xe vegnù via anca la gamba ! 
Alora, cossa gala fato eia? Da la paura che so sorele 
se n’ incorza, la ga ciapà sta gamba e la la ga sconta 
solo el leto drento ’na cassetina. 

Dunque, el giorno drio, la granda e la mezana se 
mete le calze e le va via, e resta a casa la picola. Apena 
che le xe via, sta tosa sente a bater la porta, e la sente 
’na vose che dise : — « Gamba mea, pepa mea !. verzi, 
Ila, che so’ to mare. » — Eia no ghe verze, e, piena 
de paura, la se sera in cusina. Intanto va a casa st’ altre 
do sorele, e eia ghe conta de sta so mare, e la ghe 
dise che da la paura no la ga dà gnanca risposta. Dise 
so sorele : — « Oh, no poi esser ! ® — 

Co xe stà el diman, xe andà via la granda e la pi- 
cola, e xe restà a casa la mezana. Da là un poco che 
lore xe via, va sta so mare a la porta e la dise: — 
« Gamba mea, pepa mea !. verzi ,Ga, che so’ to mare. » 

— Anca questa ciapa paura, e no la ghe risponde, e 
la se sera drento in cusina. 

Andemo, che vien el giorno drio, e va via la mezana 
e la picola, e resta a casa la granda. Dise sta tosa : — 
« Se la vien, no fazzo come mie sorele, e ghe verzo. » 

— Infati, da là un poco la sente bater la porta e la 
sente una vose che dise: — « Gamba mea, pepa mea!. 
verzi, fia, che so’ to mare. » — Eia se fa coragio, e 

la va a verzer e la vede so mare : — ® Oh, marna mia 
(la dise apena che la la vede) ! oh, marna mia, che sporca 
che se’ de tera 1. vegni qua, che metarò su un poca 
de aqua e ve lavarò. » — Là, la senta sta so mare e 
po la la lava. Quando xe stà el momento de lavar la 
seconda gamba, la dise: — « Oh, marna! e questa? » 

— « Ah, cagna (dise la morta) ! ti ti me l’à cavada ! » 

— e tuto su un momento la ga ciapà sta so fia per el 
colo, e la la ga sirangolada. Questo xe stà per el sprezzo 
che sta fia ga fato a so mare morta. 

Variante. 

’Na volta ghe gera ’na mare, e sta mare g,aveva tre 
fìe. Ghe xe vegnù ’na gran malatia a sta mare e la xe 
moria. Prima de morir la s’ à confessà, e dopo la ga 
dito al prete che la ga ’na cassetina soto el leto e che 
la ghe lassa in scrupolo che sta casseta i ghe la liga 
a una gamba, chè la voi andar sepelia co sla cassetina. 
So fie, che ga visto che i mete drento in cassa anca 
sta cassetina, tute tre d’acordo le xe andae drio a la 
morta, le ga vardà in dove che i la sepeliva, e le ga 
messo un segno: dopo, co’ xe stà la note, le ga tolto 
un batelo e le xe tornae al campo santo a tor sta cas¬ 
seta. Ghe gera un scuro che mai, e no le gaveva a drio 
gnente per tagiar ; e .. n tira ti, tira mi » . . piu che le 
tirava sta casseta, e manco le podeva destacarla da la 
gamba : alora la più granda de ste regazze, per andar¬ 
gliene fora presto, ga dà un tiron tanto grando, che la 
ga porta via casseta, gamba e tuto. Apena rivae a casa, 
dise la mezana e la picola : — « Cossa gavemo da far 
adesso de sta gamba? » — « Gnente (dise la granda)!. 
metemola qua,, lassemola qua! » — e là, la ga messo 
sta gamba in spazzacusina. Co’ xe stà meza note, le sente 
bater a la porta e le sente ’na vose che dise : — « Ver- 
zìme, che so vostra mare ! » — La mezana e la picola, 
morte da la paura, s’ à ficà soto le coverte, e st’ altra 

invece s’ à fato coragio, e la xe andada e la ga verto : — 
« Oh, mare mia, quanto fredo gavarèl. vegni qua, che 
ve impissarò un fogo, e ve scaldarè. » — Là, la ga fato 
un fogaron, e po la ga messo suzo ’na caldiera de acqua, 
e la ga dito: — « Vegni qua, che ve lava,chè se’ sporca 
da tera. » — La ga lava prima un brazzo, e po si’ altro ; 
e po la xe andada e la ga ciapà la gamba, e po la ga 
fato fìnta de ciaparghe anca st’ altra : alora la morta ga 
trato un gran zigo e disendo: « Dame la mia gamba, che 
ti m’ à porta via », la ga ciapà sla so Ca per el colo e 
la la ga strangolada. 

li a (orarla, 

Ghe gera un campanaro, e sto campanaro gaveva 
so mugier che la gera gravia. Dunque sta dona gaveva 
vogia de magnar una coraela, e sempre 1’ assediava sto 
so mario che el ghe la crompasse. Co xe un giorno 
i porta in ciesa un morto, che i gaveva falò otomia ; e lu, 
de note, ga cavà fora la coraela, e el ghe l’à portada a 
sta so mugier. Sta dona, no savendo gnente, la ga cusinà 
sta coraela, e la l’à magnada. Dunque, la sera istessa, la 
lavorava, e la sente a ciamar : « lsabela, Isabela, dame 
la mia coraela ! » Eia crede che sia so mario, e, apena 
che el va a casa, la ghe dise : — « Anca si che ti ga 
cuor de farme morir da la paura, chè so’ sola, e ti me 
ciami che te daga la coraela !» — « Oh (ghe risponde 
so mario), cossa vastu a pensar che mi l’ abia ciamà 
perchè ti me daghi la coraela?. ti xe mata !» — Co’ xe 
la sera drio, istesso: el morto ghe va, e el ghe dise: 
a Isabela, Isabela, dame la mia coraela ! » Per do sere, 
infati, el ghe xe andà cussi : la terza sera, po, sto morto 
ghe xe andà, e l’à dà un gran zigo, e, disendo : « Isa¬ 
bela, Isabela, dame la mia coraela », l'à ciapà sta povara 
dona e el la ga strangolada. 

I vestili strozzi. 

Ghe gera ’na mare che gaveva ’na bambina. Sta 
bambina xe morta, e quando che la xe moria, so mare 
la 1’ à vestia tuta quanta, ma coi vestiti più roti e più 
strazzi che la gaveva, perchè la gera un pocheto avara. 
Co’ xe stà la note dei morti, che tuti va in prueission, 
sta bambina, invece de caminar co i altri, la xe andada 
su la porta de so marna, e là la ga dito : — « Marna 
vedistu? no posso andar in prupission perchè so’tuta 
strazzada !» — E cussi, ogni ano, co’ gera la noie dei 
morti, sta povara bambina ghe locava far istesso. 


CANTI. 

Villotte. 

El sole, a la matina, el leva basso, 

E più eh’ el s’ alza, e più el dà splendore. 
Istesso fa le pute, co’ le nasse; 

Più che le eresse, e più le fa l’amore. 

L’amor xe fata per chi la sa fare; 

E chi no la sa far, gnanca se meta: 

L’ amor xe fata come 1’ ua de monte, 

La sera garba, e la matina dolze. 

0 bela, ti xe in leto che ti dormi, 

E del tuo amore no ti te recordi! 

Se del tuo amore ti te ricordessi, 

Bela, ti dormi, e no ti dormiressi. 

Vegno a sonar qua solo i to balconi. 

Apio che, bela, no ti m’abandoni! 

Se m’ abandoni, varda cossa fai : 

Perdi 1’ amante, e poi lo pianzerai. 

Belo, el mio solier xe tropo in alto: 

Corda no go più da tirarte suzo; 

Manca la corda, manca el paranco: 

Belo, el mio solier xe tropo in alto. 

So’ qua, vissare mie, ai tuoi comandi, 

Con una corda al colo in zenocione ; 

E se t’ ò usato qualche dispiacere, 

Fame ligare e mètare in prigione. 

Sta note un bel insogno mi go fato : 
Spiegartelo no posso, anema mia ! 

Me so’ insogna che gera nel tuo leto, 

Che per i brazzi streta te tegnia. 

Ti va digando che sei molto bela, 

E fina el tuo parlar 1’ è assae grazioso : 

0 caminato per la tua stradela, 

E non ho visto gnanca un tuo moroso! 

Vedèu, done, la mia trista sorte? 

Tuli i pianeti a mi me core drio ! 

Parcossa Idio no m’ alo dà la morte, 

Pensar le crudeltà de 1’ amor mio ? 

L’ è tanto da lontan el mio amore ! 

A lu ghe pianze i oci, e a mi el cuore: 

A lu ghe pianze i oci, e tuti vede; 

A mi me pianze el cuore e niun me crede. 


Esser vorave un oselin un’ora: 

E svolarghe al mio ben dove el lavora; 
Svolarghe su la ponta del capelo 
Per dirghe: cossa fastu, amante belo? 

Sta note, anema mia, mi me insognava: 

E fava un sogno felice e contento! 

E co sto sogno ini me disvegliava: 
Credeva de brazziarte e non ti aveva. 

Se mi podesse farle un tradimento, 
Vegnirte arente e tocarte ’na mano! 

Se mi podessi a farlo, lo faria: 

Sola una mano mi le tocaria. 

Voi benedire i oci de mio pare, 

Che m’ à fato la casa in do soleri ; 

E1 m’ à fato un balcon de fazza al mare, 
Agio veda el mio amor a navegare. 

Quando te vedo cussi apassionata, 
Maledirave chi t’ à dà el dolore : 
Maledirave el to papà e la marna, 

Che no la vole che femo l’amore. 

Me vogio mandar: so maridada; 

Credeva de star ben : me so’ inganada ; 
Credeva che 1’ amor fusse un zogheto, 

E invece 1’ è un intrigo maledeto. 

Credea che 1’ amor fusse una nosela, 

La fusse roba da poder magnare: 

Adesso che la provo e che la vedo, 

La xe ’na cosa da considerare. 

Vusto che mi te insegna a navegare? 

Vate a fare ’na barca o una batela. 

Co’ ti 1’à fata, bufila in nel mare: 

La te condusarà in Venezia bela! 


Venezia, 1877. — Tip. Àntonelli. 

AL LETTORE. 


Attraverso errori, pregiudizi e poco sicure cre¬ 
denze, il popolo è pur sempre il' maestro di quelle 
grandi verità, che sono il portato di una attenta, con¬ 
tinua e pratica osservazione. 

Sul vastissimo campo della sapienza popolare 
molto si è già mietuto. 

Non vi ha oramai lembo di terra visitato dalla 
civiltà, in cui qualche paziente non abbia fatto tesoro 
di sentenze, proverbi, usanze, canti e leggende, of¬ 
frendo ai pensatori argomento e materiale per gravi 
e seri studi. 

Ma, per quanto io so, rimane tuttavia inesplorata 
una parte importantissima: quella che riguarda la co¬ 
noscenza e cura delle malattie; in una parola, la 
medicina. 

Eppure, osservato che la salute costituisce e co¬ 
stituì in ogni tempo il precipuo interesse d’ ogni 
essere vivente, gli è ragionevole che il popolo per 
conservarla, o per riacquistarla, se perduta, si sia tro¬ 
vato nella necessità di interrogare la natura, madre 
amorevole e previdente, ed abbia scoperti molti ri¬ 
medi pei suoi mali nelle cose più semplici e comuni, 
e che più sono alla sua portata. 

Tutto ciò osservato, dico, è evidente che nozioni 
di non lieve importanza debba racchiudere, su tale 
argomento, la popolare sapienza. 

Il libretto, che ora pubblico, offre un saggio di 
queste nozioni, e, se male non m’appongo, esso varrà 

a dimostrare il profitto che, pur framezzo a pregiu¬ 
dizi e ad errori, potrebbe ritrarsi da ricerche più mi¬ 
nute, più diligenti e più estese, che io non abbia 
potuto e saputo fare. 

Oltremodo tenero di conservare a questa piccola 
raccolta il carattere di tradizione e di non dare con¬ 
tuso ciò che è tradizione con quanto è piuttosto il 
frutto di qualche studio teoretico e quindi estraneo 
alla fonte popolare, evitai con iscrupolo di consultare 
mammane e medichesse, e feci capo soltanto a po¬ 
vere popolane, madri amorevoli, che attinsero le loro 
cognizioni dalle genitrici, ed a cui lascio anche la 
parola nella prima e verginale sua veste. 

E qui dal canto mio faccio punto, augurandomi 
che il lettore, prima di portare un severo giudizio 
su questa debole fatica, voglia aver presente e tener 
conto del detto di Leonardo da Vinci: « Chi non può 
ciò che vuole, ciò che può voglia ». 

Venezia, ij luglio 1878. 


D. G. Bernoni. 






MEDICINA 


Ciravlanza. 


La luna. 


La gravianza e el parto xe tuto regola co la luna. 

I Ire punti che le clone resta gravie xe sul far de 
la luna, sul colmo de la luna e sul cascar de la luna (*). 


Segni. 


Le done, quando le scominzia a aver moto e alano 
de stomego, e che ghe fa rabia serti magnari e no le 
ga vogia de gnente, o le ga giri de testa e sono, o ghe 
vien aqua in boca, e no le vede più, alora le conosse 
che le xe gravie. 

Tute le gravianze no xe compagne, e de le volte 
le scominzia co dei disturbi, e de le volte co dei altri, 
o co gnente. 


Regole. 


Co’ una dona xe gravia bisogna che la osserva le 
so regole. 

Tuto quelo che ghe vien in idea de magnar bisogna 
che almanco la ghe ne ?erca (assaggi): no cercando, 
fin ai quatro mesi la poi bordir da la vogia, e dopo i 
quatro mesi la vogia passa ne la creatura. No la deve 
po mai metarse la man al viso perchè xe dove la toca 
che la lassa el segno de la vogia. Se uno sconde de la 

( 1 ) Ecco raffigurato il concetto popolare: 


)-;X-©-1 

roba da magnar a ’na dona gravia, el bambin che nasse 
no podarà mai magnar de quela roba in fin che no mor 
«melo che la ga sconta, o che quela istessa persona no 
ghe dà de sta roba, senza però targhe saver gnente. 

Le azze al colo no va ben : poi vegnir al mondo la 
creatura col cao atorno al colo, e la podarìa sofegarse. 

El magnar de la sera xe el nutrimento de la crea¬ 
tura e quelo del giorno xe de la mare : no la deve cussi 
magnar tropo la sera perchè la poi far un putelo massa 
grando. 

Una dona gravia no deve andar a assister una dona 
da parto : quei sforzi che fa la partoriente poi far anca 
eia e cussi la poi bordir. 

Se la xe debole de vita, andando co le piante a mo¬ 
gie, la poi bordir, e cussi no sta ben che la vaga, e 
manco po su 1’ aqua salsa. 

Co’ la va a dormir la deve star da la parte dove la 
creatura fa el so letesin, e co’ la se senta no la deve mai 
star co una gamba sora 1’ altra, perchè poi mancar el 
respiro a la creatura, e morir in corpo. 

Se una dona riva a cascar in gravianza, quela no 
la la porta in ben de sicuro, e el bambin o mor in 
corpo, o apena che el xe nato: cussi la deve vardai 
in dove la va e come la fa a eaminar. 

Per far un bel bambin la deve aver sempre soto i 
oci qualche bel putelo, o qualche bela imagine: a fis¬ 
sando sto putelo, o sta imagine, la farà un bambin che 
ghe somegia e anca preciso, perchè quel che la lissa 
ghe resta impresso e la fà. 

Bisogna in fin che la $erca de schivar tute le cose 
brute, perchè pur tropo la creatura in corpo ciapa subito 
i scherzi de natura, per quanto bruti che i sia. 

Maschio o femena. 

La femena fa una gravianza, e el maschio un’ altra. 

El putelo se fa sentir magari dopo quaranta giorni, 

e la putela sii anca quatro o cinque mesi avanti de dar 
miai eh e segno (<) : infali, se la dona bordisse apena 
passa i sessanta giorni, la femena xe un grumo de san¬ 
gue, e el maschio xe un putelo tuto forma ( )• 

B El putelo, in tei primi mesi, fa piu afano, piu moto 
de stomego e più urto da render, e la putela manco 
El maschio dimanda robe garbe — limoni, gì està, 
azeo, fruii da far - e la putela fa sempre vogia de ma¬ 
gnar radicio, erbe, fruii e robe strambe. 
b Dopo i primi mesi, el putelo la forza, vogia de la¬ 
vorar e de sfadigar - no par gnatica che la dona sia 
travia — e la femena, invece, fa una gran fiata, una 
frran debolezza, sempre stanchezza e un gran sfinimento 
° El putelo slà quieto in corpo, o ’l se move apena 
apena, e la putela no sta mai ferma, e se vede i salti 

e i sbalzi che la fa. , , , , . 

El putelo fa el corpo tondo, e la putela lo ta un- 

P ° nt Se xe ’na putela, el péto 1’ è grondo ; e se xe un 

PUt La fe e L P na°fa 5Le odnlr r spesso, e el maschio fa vegnir 

San Co 6 ’ gheTuna' gamba - l’una o 1’ altra xe istesso 

(1 i «Dopo sessanta giorni se poi dislinguer da puto a putela: se 
se mete distese co una gamba sora l’altra, senza tirar et fi», e se xe 
un puto, se sente qualche movimento, e se xe 'na putela, no se seme 

gne "(2) « Apena passi i sessanta giorni el maschio l ’ t formi. e melan¬ 
dolo ne l’aqua forte se distingue i so oeeti, le so manine, luto luto, e 
se la xe una femena bisogna ehe passa i quatro mesi ». 

. Subito dopo sessanta giorni el putelo se distingue - veder un 
bambin disperso e vedar’na rancia xe istesso - se gbe vede i so ocet., 
i so penini, iso brazzeti,luto infati; ma la putela no se distingue gnenle. 
(ft) Infatti un proverbio veneziano dice: 

Panza a pontelo, un bel pulelo, 

Panza imponila, *na bela fia. 

|l) E un proverbio : Sangue da naso, fio maschio. 

— nasse ’na femena (*): la Iosa, infati, pesa tuto su una 
parte del corpo. 

Et putelo risana la mare, se la gavesse qualche ma- 
latia o un rescaldo, e el porta fora tuto : la putela no 
porta fora gnente, e quel che la trova la lassa. 

Do. 

Più afano, più moto de stomego, el corpo che se 
sgionfa de più a la boca del stomego, doloreti che ghe 
ciapa ora da una parte e ora da l’altra del corpo, e 
più fianchi, più corpo, più luto, alora i fioi xe do. 

Da tre in tre mesi. 

1 primi tre mesi se unisse el sangue, i altri tre 
mesi se forma i ossetini, e i altri tre mesi xe per la 
nutrizion, e cussi se dise: tre mesi in sangue, tre mesi 
in ossi, tre mesi in carne ( s ). 

1 primi tre mesi la creatura sta abasso, i secondi 
tre mesi la va in alto, e i ultimi tre mesi la torna an¬ 
cora a sbassarse. 


Brusor de stomego. 

Quele che ne la gravianza ga brusor de stomego. 
quele fa un bambin co un monte de cavei. 

La ■paura. 

La paura passa nei bambini e i nasse spasemai e 
co tanti scherzi, e i buia po mati, o col mal de San Va¬ 
lentin. La paura fa anca bordir. 

Dolor de vita. 

Per el dolor de vita che a tante ghe ciapa, no ghe 
xe de megio dei tagieri de quei de campagna ( Ninfea ) : 
se mete su la vita e se infazza, e più de spesso che se li 
cambia, e megio xe. Sti tagieri rinfresca e fa tanto ben. 


(1) Cosi anche il proverbio : Co’ dot ’na gamba, la puta no manca. 

(2) « El putelo per altro l’t formò anca prima dei Ire mesi". 

Parto. 

La luna. 

Le va zozo da parto dopo le nove lune: sul far. sul 
colmo, o sul calar. 

Le pritnariole no le riva mai a terminar le nove 
lune — le le ciapa, ma no le le termina — e le fa 
sempre tanti giorni avanti. Questo xe el mese che ghe 
regala la Madona. 

Pase co tutù 

Le dono che xe in smara co so mare no poi par¬ 
torir ben e no le partorisse infinamente che no le dise : 
« Oh, marna mia, marna mia! » E cussi le la pase co 
luti e le perdona a tuti. 

La Rosa de la Madona e S. Ana. 

Apena che scominzia le dogie, per conoscer se el 
parto xe bon o cativo, se tol la Rosa de la Madona, 
che xe de legno, seca, fata come una pigna, col ma- 
nego longo, e se mete sta rosa davanti la Madona, su 
un goto de aqua santa: se sta rosa se verze ben, xe 
segno che el parto xe bon, e se no la se verze ben e 
la se incanta, alora 1’ è calivo e ghe voi i feri. Quando 
el parlo va ben, sta rosa se verze e se sera man in man 
che se verze e se sera el parto. Se ghe irnpizza po un 
lumin a sant’ Ana, che xe sora el partorir, e la comare 
ghe mete sora el corpo una borseta de Santi. 

El marìo in camara. 

Co' ghe xe so marìo in camara le partorisse roegio 
e piu presto, e le comare esige sempre che el ghe sia. 

El quia. 

La dona partorisse in una carega de legno fata a 



— 140 — 


uso capitelo e squasi senza sentar, che porta la comare- 
levatrige: se ghe mele drio la vita dei cussini, e se ghe 
tien sempre le spale fracae e la testa bassa per paura 
che no ghe vegna el gozzo (•). 

Se le xe stentìe a partorir, se ghe dà de l’aqua de 
seme de cedro co drento de 1’ ogio comun, o aqna de 
camamila sempre co 1’ ogio e più calda che se poi, o 
del fipro. 

El mal del partorir. 

El mal del partorir 1’ è un mal desmenteghin e xe 
come el dolor de denti che se dise fora el dente, fora 
el dolor ; ma chi no osserva le so regole a un giorno 
paga, perchè quel che la dona ciapa da parto no se 
disparte più. 


El magnar. 

Dopo che la ga partorio, la va in leto — in leto la 
deve star co le gambe incrosae perchè no ghe vegna 
tropi corsi — e se ghe dà una bona scuela de panada 
gratada co drento un quarto d’ ogio de Luca e de la 
canela de la più Cna. Per quel giorno basta. 

La matina drio la tol un’onza e mezza de ogio de ri¬ 
fino co do o tre giozze de laudano, e el magnar de quel 
giorno xe un pan-in-brodo e una o do panae gratae 
co 1’ ogio. 

El terzo giorno se ghe dà un pochi de risi ben coti, 
ma senza formagio, o un pan-in-brodo co un rosso de 
vovo sbatuo, e la sera po sempre panada gratada co 
l’ogio, che xe quelo che ghe quieta e governa la matrice. 

In bibita per uso fra el giorno se ghe dà de l’aqua 
brusada — aqua co drento del pan brusà — chè no ghe 

(i) ■ Le Furlane invece partorisse in zenocion — una gamba qua, 
una gamba ià — le stà per aria co la testa e cussi ghe vien el colo grosso 
t anca el gozzo ». 

Tazza dolori, e drio ’l magnar se ghe dà un poca de 
bevanda. 

In sii Ire giorni bisogna che no la mastega gnente, 
e gnanca po che la magna robe tropo calde per via dei 
corsi. 

Da là i tre giorni se ghe dà qualche tochetin de 
polastro o de carne e qualche deo de vin, e passà quelo 
dei oto la poi magnar come che la gera usa prima, ma 
fin ai quaranta giorni polenta gnente, e gnente bisato, 
gnente porcelo, nè fasioi, nè desfrito co la seola, perchè 
xe tuto contrario a la matrice, e quele che no ghe bada 
e dise fora un putelo e drento un vedelo, ghe lassa 
la vita. 

La Pagana. 

Subito che una dona à partono i ghe mete do cortei 
in erose sora el leto, e quando xe sera, i ghe impizza 
el lumin in camara e i lo tien impizzà tuta la note: co 
ste robe no xe facile che vaga la pagana, che xe un 
spirito che no se vede, a sofegar la mare o el bambin. 

Leto, man a mogie, aria. 

Manco de oto o diese giorni no ghe vorave de star 
in leto, ma de solito basta quatro o cinque giorni. 

I primi oto giorni no va ben che la meta le man a 
mogie, e la poi lavarse le man e anca el viso co una 
pezzela o co una sponza bagnada; fin po che no xe 
passà i quaranta giorni bisogna che la staga reguardada 
da 1’ aria e dai cativi odori, e no ciapar nissuna bile. 

Odori calivi e mal de la matrice. 

Un odor cativo poi rovinar una dona da parto. 

Xe odori calivi quelo de l’agio, quelo del desfrito 
co la seola, quelo de la lume destuada, quelo de la pipa 
— del zigaro no tanto — e quelo de la carta da risi 
brusada e de le pezze brusae. 

.-Apena che la sente uno de sii odori ghe vien un 
gropo a la gola e un gran dolor de testa, e alora se 
dise che ga ciapà la matrice. 

Per i odori cativi no ghe xe de megio de la spuzza 
dei piè de 1’ omo. Una dona da parlo che sente un odor 
cativo e ghe vien sto gropo a la gola, se la se mete subito 
in sen o su la gola una calza apena cavada dai piè de 
1’ omo e che la gabia tanta spuzza, alora no la ga da 
aver più paura de gnente, perchè la spuzza dei piè im¬ 
pedisse che 1’ odor cativo ghe lazza mal (•). 

Contro i odori cativi fa ben 1’ odor de 1’ azeo, e le 
done da parto dovarìa sempre aver uu fazzoleto co un 
pinzo bagnà su 1’ azeo. 

Anca el comin xe eontro i odori cativi. Se tol una 
paleta de bronze e se ghe buta sora del comin e se 
profuma luti i vestiti e le biancarie che la partoriente 
deve portar: sto odor no permete che la subissa alili 
odori che ghe podaria far mal. 

Per el mal de la matrice ghe voi aqua de cama- 
mila, gran ogio cornun su le pape che le magna, e pan 
col comin. 


Mal al péto. 

Dai odori cativi poi vegnir mal al péto — busi. — 
Per guarir, senza che ocora damar i mediai, se tol una 
doparle pan foresto — pan de Piave coto co le legne — 
e se ghe ne tagia ’na fatela e la se mete su I’ aqua, e, 
co la xe ben sgionfa, la se mete suzo de sto mal: questa 
cava tuta la materia, e co la piaga xe rossa e neta, alora 
la fa su la so pele.sina e la guarisse e no la ga bisogno 
de andar solo tagi. 


(1) Tra il sudore dei piedi suggerito dal popolo e la «ssa fetida, delta 
sterco del diavolo, indicata dalla scienza , il rimedio popolare lia almeno 
il vantaggio di essere alla portala di tulli e pronto. 

Corpo sgionfo. 

Se in quarantena ghe vien el corpo sgionfo — que¬ 
sto dipende da 1’ utero che no xe a segno — alora se 
tot del struto desfrito, o anca de 1’ ogio comun, e se 
ghe fa un’ un/.ion per luto el corpo, e se ghe lassa suzo 
una carta sugara onta co sto struto. 

Per quaranta giorni la fossa averta. 

Per quaranta giorni la dona da parlo ga la fossa 
averta (*). 

Se la mor drento de la quarantena, la va a terminar 
i quaranta giorni solo el manto de la Madona, e dopo 
la va al so destin. 

Ani calivi. 

L’ ano bisestil xe cativo per la dona da parto : Ano 
bisestil, dise el proverbio, mor la mare o el fanlolin. 

E cussi xe un ano cativo anca 1’ ano che partorisse 
la balena e ghe ne mor una strage ( ! ). 

In ciesa. 

Qualunque sia el giorno che la sorte da casa, biso¬ 
gna prima che la vaga in ciesa; se la va a tar visite 
prima d’andar in ciesa, la porta disgrazie in quelu 
famegia in dove la va. 

Dona che no fa poi- 

La dona che no fa fìoi xe un albero mato, e Dio 
dise che l’alboro che no fruta se deve tagiar e baiar 
in fogo ( 3 ). 

(1) E un proverbio : Per quaranta giorni la duna da parlo ga el cai- 
leto su la porta. Il cailcto t l’arnese che serve per il trasporlo iIelle bare 
mortuarie. 

(2) « Co* inor tante donc da parto se disc: la balena ga partorii! ». 

(3) Ogni albero, che non fa buon frutto, sarà tagliato e gettalo nel 
fuoco. - S. Matteo, Cap. IH. 

Chi tanti e chi pochi. 

I povareti, che se strussia da le fadighe e ga tanti 
pensieri, xe pieni de fìoi, e i siori, che ga nóme che 
morbin, o no i ghe n’à nissun, o uno o do, e basta. 
I dise che xe perchè i povareti porta in cà e i siori 
porta fora de cà, ma poi esser anca che sia perchè 
campo pesta no produse erba, e infali, chi più fa, 
manco fa. 


Quanti fwi gavarà 'na dona. 

Dal cao (bellico) la comare conosse quanti fioi ga¬ 
varà da far una dona nel cao ghe xe tanti gropetini, 
e tanti xe sii gropetini e tanti sarà i fioi. 

E1 primo bambin po che la fa, se el nasse col coin 
in copa la ghe ne farà dei altri de sicuro, perchè coin 
riama fradelin. 


Maschio e femena. 

La dona che resta gravia sul colmo de la luna la 
fa un bel maschio. Tanti invece voi che i fioi nassa 
maschi o femene, conforme che xe più portà al matri¬ 
monio el pare o la mare : se xe più portà el pare nasse 
femene, e se xe più portà la mare, nasse maschi. 

El maschio xe quelo che fa la famegia, e cussi 
ognun, in qualunque stato se trova, ga caro che el 
primo sia un maschio. Infati el proverbio dise: 

In casa dei galantomeni 

Nasse prima le done e po i omeni; 

Ma no i xe veri galantomeni, 

Co no nasse prima i omeni. 

Latar. 

Perché i péti se vena. 

Una irazion sul péto co del struto desfrito fa che i 
péti scominzia a venarse; tante, inve$e, se mete in sen 
de le ramete de menta, ma el magnar xe tuto, e, inlati, 
el proverbio dise: Co’ la boca no bate, i péti no fa 
late (*). 

Co el péto xe musso — questo xe quando el late 
stenta a vegnir l'ora — le mete su un cain de l’aqua 
de bogio e le stà sora quel fumo co i péli. 

Per (larghe respiro al péto. 

Per darghe respiro al péto, quando el late xe assai-, 
le scalda de l’aqna e le bota sta aqua cussi calda su un 
cugno ( boccetta ) da rosolio e po le la svoda su un cain, 
e alora le mete el cavielo su la boca de la bozza e 
vien zozo el late senza fadiga. 

El late che le se cava le deve butarlo in fogo, o in 
condoto, e mai in tera, perchè a butandolo in tera scar- 
siza el late per un’ altra volta. 

Banibin che pianze. 

Se una mare che dà late xe via, e sente venarse 
i péti e glie vien fora el late, alora subito eia conosse 
che el banibin pianze. Infati, se sta dona core de longo 
a casa, la trova de sicuro la so creatura che se sb'rega 
dal pianzer. 

Late riscalda. 

Quando che le fa una gran fadiga e le xe riscaìdae, 
avanti de darghe late al batnbin bisogna che le orina, 
e cussi el riscaldo va via, e no ’l va nel bambin. 

(1) E un altro proverbio: Dui béco vien el vovo. 

Sevole su i péti. 

Per le sevole che vien su i péti se lol de le seme de 
pomo codogno e se fa boger bon in te l’aqua, e dopo 
se passa : co quel decolo se bagna i péti, è fa tanto ben. 

Per le sevole ghe xe anca sti all ri rimedi: 

Se tol una capa tonda, la se vei ze, e la se ghe mete 
sora i péti co la so aqua e tuto. 

Chi no ghe incontra la capa tonda, tol un poca de 
goma in poivare e un poco de ogio de mandole e fa 
na manteca: alora se onze i péli, e dopo onti, se ghe 
mete suzo un scorzo de nosa per parte e se continua 
a onzar. Invece de 1’ ogio e de la goma ghe xe chi ghe 
fa ben la meola de vedèlo desfrita su un anlian. 

Per far andar via el late. 

E1 cavalo marin fa andar via el late dai péli, e se 
mete in sen ne la camisa col muso in zozo. Questo xe 
un pesseto seco, longo gnunca un deo, sutilo sulilo, tuto 
spinoso e de la forma del bacali, e se dise eh’ el beve 
el late. 

Per farghe andar via el late giova anca el parsemolo 
sui péti — un bel mazzeto per banda — e le fogie de 
verza, che ghe cava l’infiamazion ; e per boca se ghe 
dà per tre matine a digiun do soldi de aqua de menta, 
de quela che vende i spissieri, o, se de no, l’aqua de 
gramegna co un poco de cremor drento, o I’ aqua de 
raise de sparesi o de raise de parsemolo. 

it a m I» i il i. 

Apena nati. 

Se parecia de l’aqua tepida co del ?ipro o de l’azeo, 
e, apena che el bambin xe nato, se lo lava co una 
sponza e po el se spolvara ben co la poivare de gipro, 
e se lo infazza. 

Perchè el parla ben, se ghe lagia el fileto, o se glie 
lo rompe co le man. 

Una volta se slava anca oto giorni prima de saver 
che oci i gavesse, se bianchi o negri, e adesso i nasse 
co i oci verti e se dise che i nasse col giudizio. 

1 bambini che nasse co la camiseta, xe tortuosi. Sla 
camiseta xe un velo sulilo sutilo de grasso che coverze 
la creatura da la testolina ai penini, e i ghe la destira 
atorno la vita e solo i scagieli e la se ghe suga subilo, 
e no resta gnente. Se i ghe la porta via, i glie porla via 
la fortuna, e cussi, co’ nasse un bambin, se deve star 
co i oci ben averti, perchè bisogna veder la sveltezza 
che ga le comare de cavarla via e de sconderla (') ! 

Quei che nasse co la vena sul naso, anca lori xe 
forlunai (®). 

Se el bambin xe san, el honigolo ghe casca dopo 
tre o quatro giorni, e se noi xe san, alora el sta sete 
o oto giorni e anca più. 

Vena re curto termine, dise el proverbio, e i bam¬ 
bini che nasse de venare mor presto ; se no i mor, no 
i se marida, o, maridandose, no i ga fioi ( 3 ). El tredese, 

(1) « Una volta i lassava che ta se sugasse un pochclo, c po i la pie¬ 
gava c i la meleva su un sachelin, c el bambin po doveva sempre par¬ 
larla sut pelo ». 

(-2) Nel mantovano e nelle Romagne, invece, si creile che il bambino 
che nasce colla vena sul naso al ila ad avere corta vita. 

(3| A ttutigo, nel Mantovano e nelle Romagne, si dice inceee che 
ehi nasce di venerdì nasce senza fiele. 


— 148 — 

punte de Giuda, xe un Li uto giorno e ciama cativo au- 
guno. El giorno più bon xe el sabo perchè el sabo xe 
et giorno de la Mattona. 

Quei che stenta a nasser stenta anca a morir, e quei 
che nasse senza la comare se dise che i nasse per 
dispeto (') e i vien su estivi. v 

Batizzo. 

I se mana a tatizar dopo do, tre, quatro giorni 
conforme. Sora i panesei, ai piè, se ghe mete un mazzo 
de medag,e d’ arzente, o altre cose sante, e cussi le 
etrighe no ghe poi far gnente; al colo po se ghe mete 
un manm d oro, e questo ghe dama bona fortuna 

Al compare se lassa de meterglie el nome che el 
voi. sui tre nomi che se ghe mete, do xe per el rom¬ 
pale e uno per la ciesa, e el nome de Maria a le putele 
e quelo de /mane ai palei ghe xe sempre su i tre ’ 
pulei che xe falai sul credo xe sogeti a veder le 
anenie dei povari morti. Perchè el compare no fala in 
el credo, ei yien acompagnà dal prete e anca da la 
h.vatnpe, parola per parola. 

Late e pape. 

Apena che i nasse i verze la Loca per magnar: se 
vai da che 1 staga un poche de ore senza gnente, perchè 
1 naase comp.enazzi, e xe ben che i se purga. ' 
Passa la quarantena, se se vede che el lale no Hie 
basta, se ghe da qualche picolo scugiarin de panada°co 
una fregola de butiro sora, dopo fata, che xe quelo che 
i in fi esca ; andando po avanti, se ghe ne dà sempre de 
piu, e invege de butiro, se ghe mete ogio cormin de 

T 3 ’, cll \ e x ?. bon P er 1 dolori d e panza: se se vede po 
che el bau,bm ga poca vogia, alora se ghe la dà co 
m poco de ogio de mandole, sempre de sora, e ben 


H) 


« Va I», se ghe (lise, che li xe nato per dispeto ». 




— 149 — 

Fin ai dodese mesi el late xe per el bambin un 
nutrimento, è dopo i dodese mesi el xe una medesina 
che ghe fa tanto ben : cussi no se ga mai premura de 
cavarghelo, e se continua anca passà i disiloto mesi e 
anca fin ai do ani, e no se ghe bada a quei che dise 
che più late i magna e più zuconi i deventa. 

I putei se governa da sè stessi, e cussi quando no 
i voi magnar, no sforzarli. 

El late fa se'. 

El late fa se’, e San Luigi dise che noi vorave mai 
tornar bambin in tazze per no 'ver da sorrir quel che 
el ga soferlo lu de se’ e che sofre tuli i povari bam¬ 
bini. Per no falar bisogna darghe qualche giozzeta ile 
aqua più spesso che se poi. 

Fazze e panesei. 

Se li tien infazzai tre o quatro mesi conforme la 
slagion — se xe isti basta anca do mesi, e se xe in¬ 
verno ocore i tre o quatro mesi — e questo ghe for¬ 
tifica la vita e le gambe. 

El pisso xe san per i fioi e el li fortifica, però no bi¬ 
sogna minga lassarli tanto sul pisso, se de no i se rosega. 

El proverbio dise penini caldi e peto coverto e el 
culo al fresco, e va ben, perchè co i fioi manco deli¬ 
catezze se ga e più forti i vien. 

I panesei dei bambini no se lava in canal e manco 
po se ghe fa broa : basta aqua calda col saon, se de no 
i putei se scortega luti. 

Co’ i se desfuzza, no se buta i panesei per tera — 
a fiutandoli per tera i ghe fa dolori — e no i se lassa 
po fora su i balconi de note per via del ciaro de luna, 
che xe contrario ai bambini, e per via de le striglie. 

Quel che fa ben e quel che no fa ben. 

Co’ i dorme, dise el proverbio, lassarli star anca 

in boca a un can, e no conta se i se in cativa posizion : 
el dormir li nutrisse e glie fa ben per el spasemo. 

No sta ben che i dorma su i stramazzi de lana che • 
li rescalda, e ghe vorave un pagiazzo de alega, e i sta- 
rave tenari e sani, perchè 1’ alega ghe fa tanto ben. 

Ai bambini sta ben farglie far qualche movimento, 
e infati, quando i se scazza, lori se gode, e co se etra- 
lassa i pianze e i voi ancora, e questo voi dir che o-he 
fa ben. 

I bambini, a lavandoli co 1’ aqua salsa, vien forti 
e no ghe scopia mali e no ghe vien el frescusene, e 
prima se ghe lava el petesin e po luto el corpo. 

El specio move el spasemo, e no se mele pulei al 
spedo. No i se fa saltar per paura dei vermi, e no se 
ghe fa gatorigole e gnanca se li fa rider tropo, perchè 
i poi andar in angossa e restarghe. 

A le putele se ghe sbusa le reco in quarantena, e 
questo fa ben per el spasemo. 

Fin passa 1’ ano no se ghe tagia le ongie perchè no 
i vegna ladri, e se i le ga longhe assae, se ghe le tagia 
co i denti, ma gnenle forte: quando po, passà l’ano, 
se ghe le tagia, se ghe mete in man una monea. 

El sangioto ghe fa cresser el coresin, e el pianzer 
fa bei oci e bele spale, purga el gervelo e fa bona di- 
gestion. 1 maschi bisogna aver l’ avertenza che no i 
pianza tanto perchè i se poi rovinar. 

A basandoli se ghe move el spasemo e se ghe su- 
pega d sangue ; e no se deve po mai basarli sid fronte, 
pei chè xe el baso de Giuda, e no su la copa perchè 
no i dorme altro per quel giorno. 

Onde no i vegna straloci bisogna vardarli sempre 
per el so drilo, no farghe mai bruti oci, no lassarli co 
la lume in parte, e mai metarlial specio, perchè un colpo 
de spasemo poi voltarghe i oci e i poi incanlarse : 
quando po se vede che i fìssa e i sta incantai, alora 
bisogna vardar che i se svaria l’ocio e se ghe fa baiar 

la man verta davanti e se ghe canta la Pìmpinela o el 

Puricinela (*). ........... 

No se lassa gali areni e 1 potei : el Dà dei gati ta 
vegnir l’asmo, e questo xe un mal che se i riva a cia- 
parlo noi ghe va più via in fin che i vive. 

Fin passa l’ano no se ghe tagia cavei: se se ghe 
li tagia, no i ghe eresse più come i dovarave. Dopo 
l’ano invece se varda de tegnirgheli sempre tagiai, per¬ 
chè cussi se fortifica la pianta. 

Volendo che i camma più presto, el Sabo santo, 
quando sona el Gloria, se li fa cam'mar in erose da un 
canton a 1’ altro : se se xe in camara, da un canton a 
l’altro de la camara, e se se xe in strada, se ghe fa 
far un pochi de passi in erose e basta. 

I bambini che tol tanti lati xe difille che i viva, e 
se i vive i vien da gnente. Co tanti lati el sangue vien 
guasto, e se anca i xe sani e che i nassa da genitori 
sani, ghe dà fora bruschi, gnocheti, mal in testa— cussi. 

Bambini che ga mal. 

Co’ i corali, che i bambini porta al colo no xe bei 
rossi e vien bianchi, xe segno che sti bambini no stà ben. 

1 bambini che ga i cavei duri per aria e no stesi, 
che ride soli e i varda strabaci, e che i lassa del verde 
su i panesei, ga spasemo. 

Co’ i ga la spuacia a la boca, i ga peoceti de sicuro 
in testa, e questo xe el segno. 

I bambini che no poi tegnir gnente in corpo e buia 
fora el late, xe deboli de stomego. 

Quando che i ga i oceti incassai, xe rescaldo, e 
quando la orina xe rossa, xe el rescaldo che va abasso. 

(1 ) Le cui parole suonano così: 

« Puricinela gaveva ’na gata # 

Che tuia noie fava la mata. 

La ghe sonava la cainpanela : 

Viva la gata de Puricinela ». 

Co’ no i ga i oci bei ciari e i li ga missiai, e ghe 
spissa el naso, e i fa I orina uiissiada, e, pissando per 
tera, 1’ orina deventa bianca, se segno de vermi. 

Quei che smania sempre de noie e no riposa, i 
xe compienazzi, che voi dir massa pieni, e i eoa ’na 
malatia. 

Co’ i pianze e gnente vai a quietarli, xe late ingropà 
che ghe fa dolori de panza. 

I putei, che xe sgionfi da le costesine a basso, e ga 
la panza dura dura, sti putei ga struzion. 

Co i magna e no i vien mai da gnente, e se ghe 
conta le costesine, e ghe sporze fora 1’ osseto sacro, xe 
segno che i ga el mal del simioto. 

Se inGn i xe grossi ai polsi, ai zenoci e a le caieie, 
e ! ga el péto alto e la testa granila, alora i xe rachitici. 

Putei che no vive. 

In sete e in nove lune i bambini vive, e in oto, 
gnente. 

I bambini che nasse co la zogia su la testa, e quei 
che nasse co qualche dente, no i vive. 

Quei che la presto i denti, mor presto, perchè chi 
presto indenta presto spaventa; e quei che fa prima i 
denti de sora, quei impianta mal la casa, e i ga curta vita. 

I putei che se ghe sera el ^ervelo tropo presto, quei 
no vive; e cussi no vive quei che xe massa boni — 
co’ i xe boni Dio li tol. 

Quei che xe sguardoni — rossi in viso — no i xe 
*ani, e el proverbio dise pomo rosso no xe bon ; co’ i 
xe tropo grassi i xe pieni de umori, e co’ i pesa assae 
no i vive. 

Co i bambini varda in allo, i varda i so anzoleti e 
i mor de sicuro ; e se i voi andar sempre in tera, xe 
segno che i ama la tera e i mor. 

I zemei, se i xe do maschi o do femene, i vive, e 
se i xe maschio e femena, I’ uno o 1' altro dà logo.’ 

Quei che eresse e quei che no eresse. 

I putei che nasse sul cresser de la luna vien su bei, 
grandi come ziganti, e quei che nasse sul cascar de la 
luna, i stenta tanto a cresser e i vien su scarseti ( 1 ). 

I setemini nasse più meschini dei altri, i stenla a 
cresser e xe più difille che i viva. 

I primi de mare. 

I primi de mare ( primogeniti) ga el privilegio de 
segnar perti mali; per esempio, la voladega, el fogo sal- 
vadego, le bote ; e i ga po anca quelo de far el segno 
de Salomon e de far sfantar el tempo cativo ( s ). 

Somegianze. 

1 putei per somegianze e per temperamento trà più 
drio a la mare, e le putele, invece, trà più drio al pare. 

Quaiulo el bambin conosse so mare. 

Quando el bambin riva a conosser so mare, alora 
a sta so mare ghe casca tanti cavei, e cussi se sa quando 
el scominzia a conoscerla. 

El primo peoceto. 

El primo peoceto, che se ghe trova su la testa ai 
bambini, el se ciapa e el se‘copa co 1’ ongia del deo 
grosso solo ’l culo del secio de rame, o solo ’l culo 
de la farzora e alora i vien boni cantarmi. 

Ani cativi. 

Per i putei xe ani cativi 1' ano bisestil e quelo che 

(1 ) « Quando se vede un putelo grondo grando se ghe dise « ob, 
che gp-ando! ti xe nato sul cresser de la luna! » e quando se vede un 
picolt) « Ob, che picelo che ti xe! ti xe nato sul calar de la luna ... 

(2) « Co’ xe tempo cativo i ciapa tre grani de tempesta c i la buia 
solo el leto e po i va al balcon e 1 fa el segno de Salomon, e cl tempo 
se sfauta ». 

in primavera se vede tante ruzole: le ruzole porta tante 
malatie e mortalità nei putei. 

1 bambini penosi a morir. 

I bambini, povareli, pena assae, e più dei grandi, a 
morir: i stà anca giorni e giorni in angonìa, e proprio 
i cava el cuor a vèdarli ! 

I bambini avanti de morir. 

Avanti de morir i bambini issa suzo la manina drita 
e i dà la benedizion ai so genitori e a quei che xe in 
camera. Questa xe la benedizion dei anzoli, e tuti ama 
de trovarse a la cuna dei bambini che mor pei' riceverla. 

A inalai. 

I mali. 

Tanti giorni ghe xe su un ano, e tanti xe i nostri 
malani e tante le erlie bone a guarir (*). 

Ogni malatia ga la so erba (*), basta conosserla. 

Segni de malatia. 

Co’ i cavei resta duri per aria e no i voi star stesi 
e i oci xe turbi e sbatui, e le ongie de le man Irà al 
paonazzo, alora se conosse subito che no se sta ben. 

In quei giorni che le done no sta ben, la vera che 
le ga in deo trà al scuro e la lassa el segno sul deo, 
anca se la xe de oro del più On, e in quei giorni che 
le sta ben, la vera xe bela ciara. 

I condanai che porta i feri a luti do i piè co la 
caena, quando i sta ben i feri xe lustri come un specie, 
e quando el so corpo no xe san, i feri xe turbi e scuri. 

Un amala che sia proprio de mal — el tisico pol¬ 
monarie e quelo che gà una malatia al Ogà — a tocando 
un Gor o un’ erba, la pianta mor de longo ( J ). Le piante 
che se seca a la presta xe el leandro, la salvia, el 
basegò, i garofoli s’cioponi, el giglio de S. Antonio e 
altre ( 1 2 3 4 ). 

(1) Nell' Ecclesiaste sta scritta: Allìssimus prediali de terra medi- 
cinas. 

(2) Infatti un proverbio dice: 

No ghe xe erba che Tarda in su 
Che no gabia la so viriti. 

(3) In altri termini: 

« No ghe xe dubio che l’ amala viva quando, tocando un fior, ta 
pianta vieti a morir ». 

(4) A proposito della salvia un proverbio dice: 

Quando mor la salvia che xe in orto, 

Dior ei paron de casa o l’è za morto. 



— 156 — 

Quando el leandro principia a no butar fiori e a de¬ 
ventar zaleto a le fogie, alora se conosse che qualchedun 
in famegia ga qualche malatia cativa ( l ). El lior de !• an¬ 
drò po fa fermar i corsi e fa cascar i cavei a quele 
che lo porla su la testa, e cussi se dise che el leandro 
xe la pianta de la mala sorte. 

Le done se le riva a tor una rameta de una pianta 
de fiori co le ga i so corsi, la pianta no sta tanto che 
la se seca. 

Per saver se un amalà guarisse o mor, se lo fa ori¬ 
nar su ’na pianta de ortighe : se l’ortiga mor, no glie 
xe più altro per l'amalà, e se la ortiga no mor, sto 
amalà poi guarir. 

Mali che se ciapa. 

El mal de oci xe un mal che se ciapa subito : basta 
vardar fisso in tei oci una persona che lo ga. 

Se uno che ga el scarabuto spua in tera, e che un 
altro sapa sora co le piante suae, questo lo ciapa subito. 

(1) Come nel leandro si ha il termometro della salute , nella ruta 
si ha quello della fortuna : 

a La ruu pili bela che la vien, e più a seconda va la fortuna ne le 
Ialurgie, e quando la vien da gnente, le cose va mal ». 

E cosi: 

a L’erba che se dama rua xe un’erbn che porla fortuna. Le case 
in dove la rua vien ben xe case fortunae, ma bisogna vardar che nissun 
no porta via gnanca ’na fogia, perchè se i glie uc porla via, i porta via 
la fortuna. Quei che no poi 'ver la pianta, se licn do o tre comete su 
un goto co un poca de aqua, e xe istesso ; ma le ramete no dura e xe 
megio la pianta. Le done de mondo per ’vcr fortuna se mete ’na ra¬ 
meta de sta rua ne la calza de la gamba zanca, e quando che xe do 
boti — vesparo in punto — le ciapa tre fogie de sta rua e le le buia 
zo dal baleon, che le gabia da cascar su la porta ». 

Fra le credenze popolari che hanno tratto a t/ueste misteriose iu- 
Iìuenze degli esseri vegetali sulla vita dell* uomo, riporto anche questa: 

» La vida veda de casa no bisogna cavarla gnanca se la xe seca : 
chi cava la pianta de vida veda, perde la vita ». 

La vose del tisico, dise el proverbio, passa sete muri. 
El xe un mal, quelo del tisico, che infeta anca i muri, 
e guai a dormir su ’na camara dove dorme o xe morto 
un tisico, e a portar le so robe da 'torno e le scarpe, 
e magnar e bever col so scugier e col so goto. 

I potei ga el sangue più caldo che no i grandi, e 
cussi i xe più fusili a ciapar ogni sorte de mali. 

Mali cativi. 

1 mali cativi — tumori, demoni, bognoni — no st < 
ben segnarli col deo, e co se parla de uno che ga un mai 
cativo se deve dir « el lo ga in t’ un brazzo, o in t’ una 
gamba », ma no se segna col deo in dove che el lo gà. 

darò de luna. 

El ciaro de luna pesta suzo i ossi, e se la luna po 
bate sul vero, ancora de più, e guai a dormir al ciaro 
de luna, o a ciaparla solo su qualche parte del corpo. 

Sol in leon. 

Co’ el sol xe in leon no va ben andar a nuar, chè 
se poi ciapar lefreve terzane; andando, andar sempre 
dove che no baie el sol. E no va ben gnanca dormir 
de giorno, e chi dorme resta inzucà ('). 

Pianta de uose. 

La pianta de nose ga la calamita, e chi dorme soto 
una pianta de nose, se glie stagna el sangue ne la testa. 

Scarpion. 

La mcrsegaura del scarpion xe sempre cativa, e in 
tei mesi che ga l’r, e quando che el sol xe in scarpion, 
alora la xe cativa ancora de più. 

(1) Vn nultstimo proverbio infatti dice : Chi (torme d’agosto, dorme 
a so costo. 

Ostreghe. 

Le ostreghe, nei mesi che no ghe intra I’ r le xe 
da late, e le fa dolori c colica, e le xe come un veien. 

Verino del fenocio. 

Chi magna fenoci deve badar che el fenocio ga un 
vermo che guai se se lo ingiote : el proverbio, infati, 
dise : « Xe megio cavarse un ocio, che magnar un vermo 
de fenocio » ('). 

El fogo. 

El fogo xe san, e una vampada de fogo apena alzai, 
sia istà o sia inverno, 'fa star san. Chi fa una notolada 
a P aria, andando a la malina a ciaparse una vampada 
de fogo e stando su quel fumo, no deve aver più paura 
de gnente. El fogo del scaldin suga P umidità, e fa ben, 
e guai se le povarele no gavesse sto poco de fogo! 

El spedo. 

El specio fa vista bona e anca vista caliva. Quando 
che se xe sani e che el specio xe naturai e bel schielo, 
alora el fa bona vista, e quando no se stà ben, o che 
el specio no xe de quei boni, el la fa caliva. I inalai 
no deve mai vardarse in specio, e manco po quei che 
ga mal ai oci. 

L'odor de catrame. 

Chi ghe incontra P odor del catrame xe san, e chi 
no ghe incontra xe tochi de péto. 

L’ odor de catrame purga P aria, e quando ghe xe 
malatie in foiose fa ben una bocada de sto fumo avanti 
d'andar fora de casa, perchè la prima aria de matina 
xe quela che porta el mal. 

(1) E un altro p7-overbio: « Dio tc vaniti dal vermo elei fenocio e 
du chi ga un sol odo •». 

La morga de la boiana. 

La morga de la botana ( tela di cotone ) fa tanto ben 
ai nostri corpi : cussi, co’ se ga caniise nove de botana, 
no se le bagna mai avanti de melersele, e manco po 
le se lava, perchè sta morga no vaga via. 

Robe garbe. 

Tute le robe garbe— amoli, gresta, strangolapreti 
— xe bone per i nervi e per le meole e per darghe 
forza al corpo. Le done gravie va mate per ste robe, 
e xe la creatura che le ga in corpo che dimanda el 
garbo. 

Denti. 

Le robe dolze rovina i denti, e i liquori, invece, li 
conserva e li fortifica : quei che beve sempre aquavita 
ga i denti bei sani. 

Ogni dente che se se fa cavar xe do ani de forza 
che se perde. 

Per corer. 

Quei che core se tien in boca un sasseto, o una 
sponzela, o un pinzo de un fazzoleto: el sasseto xe per¬ 
chè i conserva la f. iiva e no se ghe suga i polmoni, 
la sponzeta e el fa-zolelo xe ppr aver più fià a corer 
e che no ghe manca el respiro. 

La orina. 

La orina fa ben per ' ali mali e xe una medesima 
che pochi conosse : la xe bona per le freve, per el mal 
de oci, per la voladega, per le variole (<) e via cussi. 
Bisogna però che sia quela de la matina, perchè quela 
de la sera xe tropo riscaldada. 


(i) • La orina porla via la spizza e la le fa aerar subilo subilu ». 

Vogie de V amala. 

QuHo che 1 amalà desidera se deve darghe, e quelo 
che el desidera fa ben xe la malatia che lo domanda — 
e cussi se e] voi magnar, dargliene, e se no, no! 

Cambiamento de natura. 

Quei che cambia de temperamento, e luto su un 
momento fa robe che no i ga mai fato, i eoa ’na malatia 
da morte, e no passa tanto che i se amala e i mor ('). 

Punti catini. 

El punto più cativo xe queto dei sete ani, e quando 
un pulelo, che ga una malatia de drento che no i glie la 
poi trovar, 'riva ai sete ani, sta malatia ghe scopia, e 
el mor. 

I ani p 0 che casca sul dispar xe sempre calivi fin 
ai vmtiun, e quelo dei tredese ancora de più. 

Giorni catini per ì amalai. 

Per ponta e mal de peto i giorni più pericolosi xe 
el sete, el tredese e el vinti un ; se i scapola el vinti un, 
i xe fora de la malatia ; e in qualunque malatia grave 
po i giorni dispari xe più calivi, e xe più native anca 
le ore dispare. 

Se uno se amala de venare — venare curto ter¬ 
mine — el destriga presto el leto: el solecita a guarir, 
o I solecita a morir; e se el dispar casca po de venare, 
no ghe xe altro per sto amala, e se el ga una miglio- 
ranza, 1’ è la miglioranza de la morte. 

I nove mercori de S. Vicenzo. 

Co’ se vede che uno ga ’na malatia che va per con- 
sumazion, se ghe fa far i nove mercori de S. Vigenzo, 
e se sto amalà xe destina de morir, el mor drento i 

(1) E così il proverbio: Chi cambia de natura, va presto ili sepoltura. 

nove mereori, e se de no, in cao ai nove mercori el 
torna san, perchè 

San Yi<;enzo ghe dà la sorte, 

0 ghe dà la vita, o ghe dà la morte. 

San Vipenzo, infati, no voi infermi. 

Amala che stranita. 

Quando un amalà stranua, el xe fora de la malalia. 
e se el xe un amalà a morte, in quel giorno noi mor. 

Sangioto. 

Quando a un amalà, che xe in pericolo de vita, ghe 
vien el sangioto, no ghe xe altro, e in cao a tre giorni 
el mor. 

Amalà che savària. 

L’ amalà che savària e dise orazion, e minzona i so 
parenti che xe morti (*), noi stà tanto eh’ el mor ; e 
quando l’ingruma le coverte e el fa fagoto, e el se Luta 
per el lelo e el voi andar via, alora el xe su i ultimi. 

Quei che xe dwi a morir. 

Le done xe più stentìe dei omeni (*), e xe po duri 
a morir quei che stenta a nasser, quei che s' à fato 
pesar ( 3 ) e quei che tien tanto el fià. 

Ora che se mor. 

L’ ora che se xe nati, su quel ora istessa anca se 
mor, e se se xe nati sul cresser, o sul colmo de luna, 
se mor sul crescer o sul colmo (*). 

(t) « I parenti lo vien a levar ». 

(2) E cosi un proverbio: Dona, gaio e bisato xe duri a morir. 

(3) « Perché questi no pena tanto, se ghe mete una staliera soto 
el cussin de la lesta, e alora i mor e no i pena altro ». 

(4) « Anca el Signor xe nato sul colmo e xe morto sul colmo de 
la luna ». 


3 

Mali c Rimedi. 

Spasemo. 

Co’ i bambini ga i cavei che stà per aria e no i 
stà stesi, e co’ i ride soli e i varda slraloci, questo xe 
spasemo. 

El spasemo ghe dura do ani e fin quando che i ga 
un poco de capimento, e po el se ghe buta i,n nervin ; 
ma el primo ano el xe più forte. 

Per el spasemo se ghe mete una ramela de ma sul 
pptesin, o se ghe dà de le fogete de menta in boca, o 
qualche giozzeta de siropeto de ficoria co 1’ ogio de 
mandole, o qualche sougiarin de siropeto bianco de 
papavaro. 

El coral belo rosso ghe quieta el spasemo e fa ben 
anca per i vermi. 

Sfogo do spasemo. 

El sfogo de spasemo — che xe quando i putei se 
rosega al colo, o solo le gambe, o soto i brazzi — se 
ghe suga coi carioi de le careghe che sia de legno dolce, 
e no ghe xe de megio che spolvararli co sto carioi. 

Sfredor. 

Se un bambin xe sfredìo se ghe tol un pometo coto 
de quei boni e co un scugiarin el se scarna dal scorzo, 
e tuta quela polpa se mete su un piatelo e se ghe mete 
suzo de 1’ ogio de mandole e se missia ben, e se ghe 
lo dà a scugiarini. 

Late ingropà. 

I bambini che ga late ingropà ga dolori de panza. 
Se mete tre fogie de lavrano {lauro) in tre dei de aqua 
che bogie, se lassa in fusion un quarto de ora, e po 

se ghe dà sta aqna a scugiarini ogni quarto de ora, e 
ghe fa tanto ben. 

Chi no ga el lavrano, dopara la menta e fa istesso. 

Debolezza de stomego. 

1 xe deboli de stomego quando i buta fora el late 
e no i poi tegnir gnente in stomego. 

Se desfrize su un antian del seo co de 1’ ogio de 
mandole e se fa ’na manteca, la se buta su un fogio 
de carta sugara, e la se glie mete caldeta su la boca 
del stomego, e cussi i se fortifica. 

Tanti, invece, per fortificarli, i bagna ’na fetela de 
pan foresto nel vili de ?ipro e i ghe la pusa su la boca 
del stomego e i li infazza cussi. 

Per boca po se ghe dà qualche giozzeta de cipro 
stravedo. 

Debolezza de gambe. 

Per fortificar le gambe dei putei che no poi star in 
piè no ghe xe de megio che i fondaci de fipro stra¬ 
vedo. Se bagna ’na pezza su sii fondàci e la se mete 
suzo dal zenocio a la pupola, e se continua sempre co 
sto bagno e le gambe se fortifica. 

Le povarete tol invece 1’ azeo, e anca T azeo forti¬ 
fica assae. 

Per boca po bisogna darghe robe garbo : le meole 
domanda I’ acido e xe per.questo che i putei ama i fruii 
garbi e che a tanti ghe piase l’aqua che fa i crauti. 

Rafa. . 

Man in man che se ghe fa la rafa, se ghe fa anca 
el c rvclo. e quando che i ga fato el pervelo, la rata 
se scorza e la vien via sola. Cavandogliela, se ghe in¬ 
debolisse el cervelo, e se la so ghe cava prima de sie 
mesi, ì putei subito se amala. Perche no se ghe toim.i 
dei p'eoci, la se ghe onze sempre co 1’ ogio de mandole, 
o se ghe lava la testolina ogni giorno col late de la mare. 

Frescusene. 

El frescusene xe un spurgo del sangue, e lo ga de 

E '/ESSI S t ET- c " 

-- ,ra —» ««*. » 

„ ; Gh ' vol , che f 1 e he va o a via più presto, tol del strato 
V onz, T el . nial e P°> perchè f umor vaga a basso i 
ghe mele ai putei un vissigantin per brazzo. Altri, in- 
vege, dopare 1 ogio de seme de zuca, e questo guarisse 
ancora piu presto, e altri, infin, i lava la testa cfei , ,t ' 
co la rosada de la note de San Zuane. P 

Vermi, 

Per i vermi ghe xe tante robe. 

Se tol tre dei de late e un spigheto de a<no e se 
digiu°m ier : P °’ 8 SCUgÌare,i ’ se S he lo dà ai putei a 

Se fa bogier su de I’aqua un poca de corineina 

KK * M rr- “ sia - r» 

inumi St a à • P ’ 61 Che ga Wrmi ’ e ‘ ^ «e fa a 
Tarma C0Tm ? ma x « un ' erba rizza che nasse da 
I aqua e la xe sui muri dei canali 

Se mele tre dei de late de cavra su un goto e su 

J? ij t “ m<? f e ,re P lodi rossi-broventi: sto late se ghe 
da da bevar a, putei, e ghe fa tanto ben. g 

naleta 6 le "Li”™ f U " P ulel °’ e! se «*‘e su ’na 
paleta del fogher e else fa secar al fogo: co’ el xe 

Sarete o sti P° lvarete ’ ° ll ' e boconi, e se ghe dà ste 
loharete o sti bocom, una per matina a digiun e se 

i putei ga vermi, questi ghe li para fora tuli quanti (<). 

fa cusinar ogio, agio e rua assieme, e po se passa • 

'? 1 1,7” 1 , b “ b :»' •' K“; 

pie, soto el naso e a la gola. 

(t Chiodo scaccia chiodo, dice il proverbio. 

Se lol diese vermi de tera, diese spineti de agio 
e un’ onza de ogio comun e se fa bogier ben luto as¬ 
sieme su un antian: dopo co sio ogio se onze i polsi 
e le mezzarie dei brazzi, soto i scagi, la boca del sto- 
mego, la gola, soto i garitoli de le gambe, e soto le 
piante dei piè. 

Se tol do onze de ogio de lin, diese spighi d’ agio 
e de la rua, e se mete al fogo su una farzora che bogia 
ben. Co’ 1’ ogio xe consumè, se tol una pezzeta de tela 
indiana de color, e se ghe buia sora 1’ agio, la rua e 
luto, come che sta, e se mete cussi su la boca del sto- 
mego. 

El coral xe contro i vermi, e fa anca ben aiorno 
al colo una colana de spighi de agio, come costumava 
i nostri veci. 

L’agio più bon per i vermi xe quelo che xe sta 
cavà el giorno de S. Zuane. 

Mal de Qervelo. 

Bagni de giazzo su la testa e po una sangueta o do, 
secondo 1’ età de la creatura, banda per banda del deo 
polire de tuli do i piè, per soto la pupoleta, dove che 
xe l’inciavadura del deo. 

Rilasso de corpo. 

Se fa bogier dei risi su de 1’ aqua schieta, e se ghe 
dà quel brodo, e el corpo se stagna. 

Per i bambini ancora da late se tol invece ’na ciara 
de vovo e se sbate ben ben che vegna come la pana, 
e alora se ghe mete un fià de zucaro e un goto de 
aqua, e se missia, e sta aqua po se ghe la dà a scu- 
giarini ogni mez’ ora. 

Per i bambini che no ciapa sono. 

Se tol un crocolo de papavaro — uno solo basta per 
un barabba — se cava via le seme e se fa bogier el 

scorzo su tre dei de aqua co un fià de zucaro. Sto 
siropeto se ghe dà a scugiarini e el fa che i dorma i 
so soni e ghe quieta el spasemo. 

Ulzare n vissighetè in baca. 

Le ulzare e vissighete che vien in boca ai bambini 
dipende da un forte rescaldo e da no darghe mai aqua 
da bevar. 

Se tol do soldi — pinque centesimi — de zolfare, 
e se mete a mogie su una scuela de aqua, e se fa che 
ghe beva drento un can barbio, che xe de quei cani 
che ga sempre rescaldo atorno, e dopo che ga bevuo 
sto can barbin se tol una pezzeta de tela e se bagna 
zozo ste ulzare e se continua fin che le va via. 

I Furlani, quando i bambini ga ste ulzare e ste ris¬ 
sigliele, dise che i ga la fongata, e per fargliela andar 
via i ciapa una gata in brazzo e i presenta la pontesina 
de la eoa de sta gata in boca del bambin, e i dise per 
tre volte: 

Va via, va via, fongata, 

Che le segno co la eoa de la gata. 

Struzion. 

I putei che X” sgionli da le costesine a basso e che 
ga le coste tacae, e la panza dura dura, sii putei ga 
le struzion. 

Se tol quatro o pinque crocoli de papavaro, che xe el 
scorzo de la semenza, e se fa bogier su un goto de aqua 
finamente che resta mezo goto, e se passa : dopo se fa 
descolar del seo e se buia sora sto decoto, e a forza 
de missiar e de missiar, se fa una manteca, e alora co 
sta manteca se ghe fa un’ unzion soto le coste e a tuta 
la panza, e se mete suzo un fogio de carta sugara che 
sia ben onta. Se va drio a larghe cussi quatro o pinque 
sere quando i va in lelo, e tuto el giorno po se ghe 
lassa suzo sto fogio de carta. 

E ogni giorno, una o do volte, se li ciapa solo i 
brM ri e se Ti issa suzo e se ghe fa far el biscoto - 
. lin ,| on din-don — e co sto movimento le costesine se 
ghe move e se gbe destaca : infati se varda de hrarh 
m su 7.0 de strassinarli co ì brazzi, e de taighe far 
bisciolo anca co la corda dirada perche se gb c de&lac 
e se ghe mova le coste, che ghe fa tanto ben. 

Afaf del simioto. 

El mal del simioto xe quando _i putei xe dislruti e 
che i maona e no i se nulnsse mai, e se ghe conta l 
oostesineT e ghe sporze fora 1’ osseto sacro per da drio. 

Se tol de 1’ ogio de mandole su la palma de la man 

e se Bcominzio .W a baaM. » '» F"» “ \l 
. oste vardando de parar sempre per da drio verso 1 
schena e po se volta sto bambm col viso in zozo e se 
va via a onzerghe la schena e la spina dorsal dal colo 
fin a 1’ osso sacro, sempre parando ini zoz . 
a.. a p : a e i a raa n — el grosso e el secondo se c n 

r»rfrs*S= 

la vien come una strazza, alora e ■ ' » ^ 

Le doue che guarisse i putei da ^ "al d.se che 
et simioto sta apogià a l’osso sacro, e mfat, avanti de 
strucar sto ossetin, le va via facendo — psz, psz 
come per clamarlo, e po le ghe di,e le so parolete che 
no le poi palesar che la sera de la vinha de Nadal a 
meza note, se de no no le ghe vai piu. 

Per mandar drento el buelo zentil. 

Se onze ben co de 1’ogio comun sto buelo, e co’ 
et xe ben onto, se ciapa le-do culaline e le sp sbuca 
una contro 1’ altra, e cussi el buelo va a so posto. 

Tante volte basta melerghe sora una pezza bagnada, 


t 

o ciapar el putelo e farlo sentar su una pierà viva, e 
el buelo va su senza gnanca tocarlo. 

Dopo po bisogna larghe qualche rinfrescante, perchè 
sto mal vien da rescaldo che i ciapa al dadrio stando 
massa sentai su le careghete. 

Tosse pagana. 

La bava che fa i cavai xe bona per i putei che 
ga la tosse pagana. Se va a rancurarla co un cain in 
Campo Marte, dove ghe xe i cavai dei militari, e se 
speta che i cavai beva, e co’ i ga bevuo, se mete sto 
cain sotto la boca e se rancura la so bava. Se ghe ne 
dà do dei s’ un goto a la matina, e do dei a la sera, 
e ogni tre giorni po se stralassa e se ghe dà invepè 
mez onza de ogio de lin perchè el ghe governa el péto 
che la tosse ghe indebolisse. 

Invepe de la bava de cavalo, tanti, che ga putei co 
sta tosse, fa che i magna ne la scuela indove che ma¬ 
gna el can e i beva de quel’ aqua che beve sto can, 
e se questo xe un can moro, i dise che xe megio. 

Se tol anca dei manegheti de periese o de marinale, 
e se fa bogier ben, e se dà da bever sempre quel’aqua, 
e questa ghe fa tanto ben. 

La tosse pagana ghe dura uno, do e anca tre mesi. 

Vermo solitario. 

El vermo solitario xe longo tientatre brazzi. 

Per sto vermo no ghe xe quanto che el scorzo de 
la raise de pomo ingrana salvadego : i fa bogier sto 
scorzo co de 1’ aqua, e i beve po sta aqua la matina a 
digiun, e i va drio cussi lin eh’ el vermo mor e ’l se 
consuma in corpo. 

Tanti, invepe, tol de le seme de zuca, i le pesta ben 
in t un morter, e i fa ’na lalada, e i la beve la matina 
a digiun : el vermo, che xe ingordo de sta latada, va a 




basso, e alorn 
para fora. 

tol el so bravo ogio de ricino, e i lo 
Malavogia. 


Quando che i putei sta poco ben e no se sa cossa 
che i ga, e i vien da gnente, se ghe dà la gresta per 
trenta matine, e i vien un Cor. Basta un graspo, o el 
sugo de un graspo, la reatina a digiun, e se la fa una 
fame del diavolo, xe segno che la conferisse. 


Mal de la pierà. 

I dise che fa ben bever per quindese matine un cute 
fato co i scorzi brustolai de nosele seche, ma, za, questa 
xe una malalia che ghe voi i medici. 

Mal del molton. 

El mal del molton xe una sgionfezza che vien tuta 
da una parte de le ganazze e del colo, e che no dol 
«mente, e porta freve. 

Se tol del pedàl da canevo, de quel vergine, e sora 
de sto canevo se mete una ciara de vovo ben sbatua 
come una pana, e se scalda ben ben, e dopo se mete 
luto quanto suzo su la ganazza, e se liga. Questo se fa 
a la matina, e la sera po se cambia, e se va via cussi 
fin che la sgionfezza se sl'anta. 


Drag on<;ei. 

I dragonc-ei xe quei gnoeheti che ghe vien ai putei, 
e anca ai grandi, banda per banda soto la gola, in tei 

brazzi e ai polsi. , . .. _ _ 

Invece de romperglieli a la gola, se ghe li rompe 
sui brazzi sora i polsi, che xe mogio : basta bagnar co 
la saliva sora sti polsi e sbrucar ben col deo grosso de 
la man, e. sempre parar su e parar su. Se fa cussi per 
tre matine a digiun, e intanto che se ghe.strucai sii 
polsi, i putei deve melerse w boca el so deo glosse 

piega, famlo la erose Ire volte, e ogni volta ingiotir la 
saliva che ghe vien in boca. 

E sempre po se ghe dà li uto de tamarindo in bi¬ 
bita, o aqua de gramegna, o aqua de nalba col late. 

Furia. 

La f er , z;1 xe un mal che vien a luti, e se no la vien 
da putei la vien da grandi, e xe un sfogo che fa ben. 

er la ferza basta aqua de gramegna, o aqua de 
nalba col laie, che rinfresca, e vardarse da l’aria, per¬ 
che la xe na malatia da gnente, ma guai se se ciapa un 
poca de aria. .. el corpo se sgionfa e se mor de longo ! 

Scarabuto. 

Azeo e sugo de limon e fregarse ben i denti e le 
zenzive fin che vien fora quel sanguazzo, e el scarabuto 
se seca. 

Se questo no vai, se lol tre fete de limon: la prima 
se passa ben in boca e se buta via; la seconda se foibe 
piu ben e se buta via; co la terza se frega ancora de 
piu e po se buta via. A fando cussi do o tre volte el 
scarabuto dà subilo in drio. 


Colo incorda. 

Se va a messa, e quando el prete dise « Sursum 
corda » se volta el colo e se dise « E che el colo se 
me descorda ». 

Se questo no vai, se tol ogio de nervo de bò, se 
scalda ben perchè più caldo di’ el xe megio xe, e se 
onze el colo e po co una pezza se lo liga. Chi no poi 
ver sto ogio e no poi torse ogio de mandole, tol una 
calza sporca da dosso, de coton turchin, e se de no, un 
azzoleto turchin de coton, e se liga ben el colo. 

Vacheta. 

La vacheta xe quando se sgionfa i polsi de le man 
e dipende da gran fadighe e da una gran stanchezza. 

Basta fregarse co 1’ ogio de mandole e ligar streto- 
slreto a torno i polsi co ima pele de curarne, o co una 
cordela rossa, e la vacliela se sfanta. 

Voladega. 

La voladega se guarisse in tante maniere: 

La se bagna per tre inaline a digiun co la saliva e 
sai, o col scolo de pipa. 

Se tol sai, fior de genere e saliva: se mtssm, se ba¬ 
gna, e se ghe lassa suzo la .genere. t 

Se tol un San Marco del siegento e se mete su ’na 
giozzeta de azeo per vintiqualro ore, e per tre matine, 
a digiun, se bagna la voladega co sto azeo. 

Se la fa segnar co un stizzo impizzà per tre matine, 
a digiun, da una che sia prima de mare. 

Se mete ’na pagieta de fomento ne le scoazze e se 
va a messa, e quando el prete dà la benedizion, se dise : 
Voladega, voladega, 

Sul ponte de la Bragola, 

El prete dise messa; 

Voladega se seca. 

E la pagieta va via consumandose, e la voladega va 
via secandose. 

Fogo salvadego. 

El fogo salvadego pringipia co un gran rossor in 
viso e mal a la gola che no se poi ingiotir gnente. 

Per el fogo selvadego ghe voi robe rinfrescanti — 
aqua de gramegna, aqua e late, aqua de nalba col late 
robe che fa orinar, perchè xe tuto rescaldo che se ga 

nel sangue. . 

E po... segni e benedizion, segni e benedizion, e 

no ghe xe altro. . ■. . 

I li segna tre matine, a digiun, co un stizzo impizza 
fando el segno de Salamon, e senza tocarli, o i li segna 
in erose co la vera da matrimonio. 

n ocanole. 

Le bocariole xe quel mal che vien ai cantoni de la 
boca. 

La saliva istessa le fa guarir, e basta bagnarsele a 
la manna a digiun, e se questa no vai, alora se dopara 
anca el sai. v Ia 

le i‘iine lnPagna * bag “ a C ° l aqua ’ in dove che beve 

Paura. 

Guai se una paura ciapa Cài 

I palei se li la subito orinar, e se ghe dà da bevar 
del mistra, o de 1 aqua, o del vin, conforme se poi e 

el giorno dno po se ghe dà un purgantin perchè i’la 
passa fora. r 

Per ì grandi ghe voi do o tre goti de vin, de quel 
bon, e che ì vaga in leto e vardar che i sua. 

Pori. 

Ghe xe pori e poresine : i pori no fruta, e le pore- 
sme ghe ne porta fora una strage. 

El late de figo cruo, el sugo de le legne che pianze 
sul Togo, e el sangue ancora caldo de porcelo xe le 
robe che se dopara per farli andar via : se ghe ne mele 
una giozzeta suzo e se lassa che se seca, e i pori se 
imarzisse e i casca. Le poresine invece, che xe più 
cative, se le hga co una veta de seda vergine, o de seda 
eremese, e le se lassa ligae in fin che le se staca e le 
casca da sole. 

Contai, i pori, da un’ altra persona, i ghe va a que¬ 
sta e ì ghe va via a st’ altra. 

Pane sul viso. 

Le pane sul viso dipende da rescaldo del figà. 

Una bela feta de pan foresto a mogie su un goto 
e aqua meterla la sera per la matina — e apena 

che se se leva da leto, magnar quel pan e bevar que- 
1’ aqua, e andar drio cussi sie o nove matine, le pane 
se smarisse de sicuro. 

Tanti, invepe, se lava el viso co T aqua de semola, 
o col late, e tanti se bagna co la rosada de la note de 
San Zuane, o co 1’aqua de pera che vende i spissien, 
ma el megio rimedio xe el pan mogià su 1 aqua. 

Rusioi.. 

Se varda ne la bozzeta de l’ogio tre matine a digiun, 
e intanto che se varda, se spua in tera e se bate el 
piè -tre volte. 

Se i rusioi spizza, bisogna fregarli co la man roversa, 
parando sempre in drio verso la recia perchè i vaga via. 

Per i peoci e le gendene. 

Se tol un rosso de vovo cusinà soto la penare e 
del struto, e se missia e se fa ’na manteca. Se onze 
la testa co sta manteca e po se coverze co un fazzoleto 
quando se va in leto, e la matina se trova peoci e gen¬ 
dene tuli morti. Sta onzion basta farla ’na volta sola. 

E anca : 

Se mete ne l’azeo forte un poche de semenze de 
speronele ben pestae e se lassa in fusion vintiquatro 
ore, e po se passa. Co sto azeo se bagna la testa 
quando se va in leto, e la matina, petenandose col pe- 
tene fisso, vien zo i peoci e le gendene tuli incantai e 
senza fià. Invepe de speronele, se poi meter ne 1’ azeo 
un poche de semenze de maravegie, o un poco de tabaco, 
ma el tabaco per i putci no va ben, e xe megio spe¬ 
ronele o maravegie, che xe fiori che ga tuli. 

Rogna 

Grata, gratoria, 

Gratando se va in gloria. 

La rogna infati purga el sangue e la xe salute, e 

cussi questo xo un mal che no xe mal averlo almanco 
un poco de tempo (<). Chi xe tochi no la ghe vien. 

Per i putei basta tor de 1’ erba menta fresca e me- 
terla in fusimi ne la lissia ben forte vintiquatro ore, e 
lavarli po co sta lissia sera e matina. Le fogie de lean¬ 
dro maschio, in fusion ne l’nzeo, fa islesso. 

Per i grandi, invece, se tol raise de schiavo (elaboro 
bianco) e se mete in fusion ne l’aquavila greza vintiqua¬ 
tro ore, e se fa istesso. Dopo do volle, nissun la poi eia- 
par, e dopo quela de le tre la va via. 

In campagna, de magio, i va la matina bonora su un 
prà de erba e i se lava co la rosada, e i dise che fa 
tanto ben. 

Iimpiglia. 

La risipiglia nove giorni la eresse e nove la cala. 

Avarili che la daga fora, andando co la testa sora el 
buso del condoto e standoghe più che se poi, la risi¬ 
piglia dà in drio. 

Per la risipiglia bisogna star ben riguardai da l’aria 
e spolverarse sempre el viso e la testa co la farina de 
fava, e tor un sacheto de sta farina, scaldarlo ben, che 
vaga fora tuta 1’ umidità, e meterselo suzo e cambiar 
ogni tanto. 

La risipiglia se fa benedir da un prete, o se fi se¬ 
gnar da una prima de mare. I la segna co la vera da 
matrimonio, o co una medagia, tre matine a drioman, 
a digiun e a scuro, e co ste parole : 

« Gesù, Giuseppe, Maria, 

Liberèla da sta rnalatia ». 

I ghe mele po in scarsela una panocia de formen- 
lon rosso, e de la canfora, e i deve tegnirsele. 

(1) Questa opinione trova piena conferma nel seguente canto ■ 
ali go la rogna — c me la legno, 

Questo xe un regno — che in’ 6 aquislì. 

E se me grato - grato sul mio ; 

Corpo ile bio — me vói gralar! 

El Gor de sambugo xe contro la risipiglia, e quei 
che xe sogeti a sta malalia dovario sempre avergliene 
atomo, e bever ogni mese, sul calar de la luna, per 
tre matine, un bel goto de aqua de sto sambugo. 

Tegna. 

La tegna xe un sfogo de sangue, e la fiorisse co 
fiorisse i albori, e la va via co casca le fogie, e la va 
(Il io sempre cussi ('). 

La tegna se cura in tante maniere : 

Se onze la testa co l’ogio comun e po se la infa¬ 
rina suzo co la farina de fava, e questa la ghe suga 
tutù. 

Se tol del scorzo de pomo ingrana e se lassa nel 
vin vintiquatro ore, po se fa bogier in sto vin, e alora 
se pesta ben ben e se mele sora la testa. 

Se tol de la polvere de raise de giglio spada, del 
calisene ben pesta — parte eguali — e de l’ogio comun. 
e se missia e se fa come un unguento, c co sto un¬ 
guento se onze la testa quando se va in lelo. 

El proverbio però dise : « La tegna chi la ga se la 
tegna », e xe vero, perchè la tegna va e torna. 

Mal de San Valentin. 

El mal de San Valentin chi lo ga lo porta fin che 
vive, el ghe ciapa senza che i se n’ incorza. 

El sangue de manzo apena trato glie fa ben e c| 
li fortifica, e cussi noi glie vien tanto spesso, perchè più 
deboli che i xe e più sto mal ghe ciapa. 

I ghe ne beve un goto d’ un quintili a la malina a 
digiun co del sugo de limon, e i continua cussi trenta 
matine. 

A quei che ga sto mal se glie mele al colo la ciave 

(1) « F.l pisso ite la notola pipistrello) fa vegnir la legna ; e culli, 
dove ghe ve uololc, inai slur co gncule in lesia ». 

d’ argento de San Valentin, che costa 33 soldi e bisogna 
i sia fati de carità da 33 done maridae, un soldo a testa. 

E quando a uno ghe ciapa el mal, se ghe va a la 
recia e se dise: « Te recordistu de quei tre re magi 
Gasparo, Marciò e Baldissera? » e alora questo se sve- 
gia subito. Ste parole no le se poi dir a nissun che la 
note de la vizilia de Nad-d a meza note, se de no le 
vai gnente. 

Mal caduto. 

El mal caduto dipende da una paura e anca da una 
gran passion, e tanti i lo ciapa in corpo de so mare. 

Quei che lo porta da la nassita, i lo porta fin a la 
morte e no ghe xe altro per lori; e quei che el ghe 
scopia dopo per qualche paura che i ciapa, a botandoli 
in aqua, o co qualche altra paura, i poi anca guarir. 

Xe più facile che guarissa le done, co le xe sul so 
svilupo, che no fa i omeni, ma- la guarigion xe sempre 
imparfeta e no passa tanto che ghe scopia qualche altra 
matatia. 

Avanti che el mal ghe capita, i se sente una stan¬ 
chezza, una malavogia, un mal star, una inquietudine, 
e cussi lori s’incorze quando el ghe vien. 

A le becarie, la malina bonora, se vede tanti che 
beve un goto de sangue de porcelo apena trato. Questi 
xe quei povareti che ga el mal caduto, e i beve sto 
sangue percbò el mal no ghe ciapa tanto spesso e no 
tanto forte. 

Mal de gola. 

Se mastega un poche de fogie de erba recèla (car¬ 
ciofo selvatici )), e se ingiote el sugo e se spua fora el 
resto : sta recèla fa guarir subito e megio de ogni me- 
desina. 

Solatia. 

Per la solana gran bagni de aqua e azeo su la testa 
e gran uso de cafè, magari a scugiarini. 








Invece «le aqua e azeo, tanti lol ogio de quel fm e 

fa g Gbe xe de n ie done che la cava. Lore tol un gotesin 
i e a C : h ua .1 de quei de rosolio - e le lo mete sora la 
festa m mezo al cervelo e le lo lassa là mfinamen e 
che le vede che 1’ aqua bogie dal gran sfogor, e m an o 
le varda el sol e le sta sempre vardandolo — questo 
dura tre o quatro minuti e gnente piu — e co 1 aqua 
bogfe, le leva via el gotesin, e la solana xe cavada. 

Per fortificar i nervi. 

Dopo copà un bò,i ghe fa un tagio a la burela del 
yenociJ, e saha fora quela roba che se c.ama bava de bo 

Quei che xe deboli de nervi fa gran unzion co sta 

bav.1, 6 i s6 fortifica. 

Morsegaura de sccirpion. 

Subito se ghe mete sora una pezza bagnada, e se 
se vede che resta negro, se ghe mete una giozza de 
ogio de scarpion, o una giozza de late de Ego croo, 
un poca de triaca, ma fa megio el so stesso ogio. 

Man in man che se cata scarpiom, ì se rancura i 
se mete su una bozzeta de ogio comun « 
se strepa. Drente che i xe, i vien rab.ost e i buia fora 
la bava P e questo xe el velen che ì ga in corpo, 
ùuelo che dà a sto ogio la virtù de guarir qualunque 
la, rio e qualunque morsegaura, per quanto c.ahva la si. 
s ìi scarpioni se li lassa sempre su la bozzeta e no se 
,„c “Z e più vedo che « rto 0 8 i. e p.S hon el «. 

Morsegaura de can rabioso. 

Prima se lava ben la morsegaura co aqua e azeo 
e p0 se tol del pelo de quel can .stesso che a morsegà 
e se ghe mete suzo e se liga, e ogni tanto se latri 

“ *« ho», perchè no le (riebbe* 

un velen che vai contro le morsegaure dei cani labios . 


4 

Ponzue de vespe. 

Se lol ile la nalba tresca, e se pesta lien ben e so 
mete suzo, e questa leva la inflamazion. 

0 anca se tol una clave, che sia maschia, e se fraca 
sora la ponzua in erose, e basta. 

Tanti, invece, se bagna co la saliva, o co 1’ aqua e 
sai, e fa istesso. 

Ponzile de ago o de piron soto le onge. 

Subito baterle e stremarle ben ben, che vegna fora 
el sangue calivo, po tor del sporco de recia e meter- 
ghelo suzo, o brusar un toco de pezza de filo e meler- 
ghe suzo sta pezza onta co 1’ ogio de la lume, e questo 
impedisse che vegna mal al deo. 

Per le ponzue che vien a suparazion se tol fogie de 
piantasene — maschio e no femena — se cava le coste 
e se mete sora la ponzua, e subito la vien a suparazion. 

Ponzue e tagi fondi che fa i dodi e el vero. 

Co’ se fa una ponzua grossa in tei piè, o in te le 
man, co un vero o co un chiodo, se cava roba da la 
recia e se cerca maniera de Bearla drento su la carue 
viva. 

No ghe xe gnente che fazza tanto ben come la roba 
de recia. 

Per cavar le schienze. 

Per cavar le schienze no ghe xe do megio de la 
resina che xe su le tole de legno — quela de legno 
de sariesa xe ancora più bona. 

La se mete su un toco de tela, se distende ben e se 
mete sora el mal, e questa cava fora subito la schienza. 

Panarizzi. 

Co’ dol un deo, perchè no vegna un mal calivo se 
scola su I’ aqua de semola do o tre volte al giorno. 

Se sta a mogie col deo un quarto de ora e anca 
più, e se varda de tolerar più che se poi la caldezza 
de i’aqua, perchè più la scota e megio xe. 

Scolando, se el xe un mal da vegnir a suparazion 
el vien a suparazion co manco forza e più presto, e se 
de no, el dà in drio e el se sfanta. 

Vedendo che no se sfanta, se tol una capela dopia 
de scola, e se impenisse de ogio comun, e se mete a 
bogier su le bronze, e co la s’ à ben consuma, se mele 
sora el deo e no se cambia più d’ una volta al giorno, 
e questa lira subito a suparazion. Tanti dopara l’erba 
recela co una giozzeta de butiro granzio, o 1’ erba de 
la Madona, e tanti del levà col formagio, o una pasta 
fata co farina bianca, butiro e savon ; ma megio de tuto 
xe la seda. 

Bruschi. 

I dise « roba a la pele, salute a le buele » e i bru¬ 
schi salva da una malatia. 

L’ erba de la Madona li tira a suparazion e ghe cava 
fora el pavero che ghe xe in mezo. 

Chi no poi aver erba de la Madona meta suzo uua 
fetela de lardo maschio, e questa fa che i schiopa presto. 

Scotaure. 

Se la xe ’na picola cosa, come per un dato, se se 
scota un deo de la man, se frega ben ben sto deo in tei 
cavei, e basta. 

Se la xe cussi e cussi, se ghe mete sera fogie de 
verza o de caorli, o patate crue gratae, e se cambia 
sempre, o se tol ogio, aqua, ingioslro, e se sbate ben, 
e se fa gran bagni. 

Se invege la xe forte e la fa piaga, alora se parecia 
subito el so unguento, e se fa gran uuzion co una pe¬ 
nda, e se infazza. 

Sto unguento, chi lo fa in t’un modo e chi in t'un altro. 

I lol ogio comun e aqua schieta e i sbate ben ben, 
e questo xe uno. 

I lol ogio comun, aqua e lardo maschio e i fa bogier 
tuto assieme, e questo xe un altro. 

I tol de le scorze de olmo e aqua, e i fa bogier 
linamente che sta aqua fila come un ogio, e questo xe 
un altro ancora. 

Dopo la prima unzion se coverze la piaga co del 
velo de burato, e questo no se leva via mai, e se onze 
sempre sora sto velo. 

Per le scotaure, po, no ghe xe quanto eh’ el sporco 
che ghe xe atorno el buso del condoto {latrina)- se 
rancura sto sporco e se lo mete subito sora el mal e 
se infazza, e dopo vintiquatro ore no se vede gnanca 
el segno de la scotaura. 

Bota e macaùra. 

Se la bota o la macaùra xe su la testa, ghe voi 
subito gran bagni de aqua e azeo co del sai drento • 
se la xe sul corpo, ghe voi subito mèola vecia de por- 
pelo, che la tira fora la bota, e onzer ben, e se la xe 
a un piè, se mete sto piè ne la boazza, apena fata e an¬ 
cora calda, de una manza. 

Per i putei che cascando pela el fronte, se tol un 
poco de mistrà e un poca de cola de amido, e se fa una 
pastela e se mete sora la bota, e no ghe vien el negro ; 
se po la bota à fato sangue, alora se ghe mete sora una 
logia de velo de palèo (*), o un toco de scarpia bagnada 
ne 1 ogio de la lume, che ghe seca subito. Tanti, invece, 
perchè la bota no fazza sana, tol una vera da matrimo¬ 
nio e i ghe la fraca suzo ben ben, fando tre erose. 

Tagi. 

Per i tagi se tol fogie de piantàsene, che sia mu¬ 
di « El velo de palùo xe un’erba che nasse in tei paini, e la xe 
'turla che i mete sora el pesce in pescaria ». 

schio e nò fernetta, e i le bete ben ben, e i ghe le 
mete sora. 

Chi no ga piantasene flopara la roba de recia, che 
fa istesso, o dopara 1’ ogio de scarpion, o un toco de 
scarpia ( ragnatela ) bagnada ne 1’ogio de la lume. 
L’ ogio de la lume, che xe ben consuma, xe bon per 
tanti mali, e el proverbio dise : Ogio de la luse ogni 
mal destruse. 

Mal al naso. 

Fora o drento che el sia, se lo onze co 1’ ogio de 
la lume, e el guarisse subito. 

Stranuo. 

Co’ uno stranua, no se deve mai vardarlo in viso : 
a vardandolo, el poi stralassar, e questo ghe podaria far 
mal ; gnanca po se deve dir felicità, salute, per no im¬ 
pedir che el stranua un’ altra volta. 

L’ amala che stranua, quel giorno noi mor. 

Sbadagio. 

El sbadagio xe convulso, e dipende anca da sono, 
o da fame, e in quel giorno che se sbadagia no se 
mor. 

Co’ se sbadagia, se deve vardar de verzer manco 
che se poi la boca, e de no voltar mai la testa, perchè 
Dio salva dal restar co la boca 'verta, e che le gràmole 
vaga fora de logo! 

Uso vecio, quando se sbadagia se fa tre erose col 
deo grosso de la man dreta: la prima se la fa in tei 
busi del naso, la seconda in te la boca, e la terza in 
te la boca del stomego. Uso d’ ancuo, se se ne fa una 
sola su la boca, e basta, e tanti gnente. 

Sangioto. 

Se beve sete sorsi de aqua senza tirar el fià, e se 

presenta a la boca un limon intiero, e el sangioto 
stralassa. 

Tanti, invece, perchè el ghe stralassa, i se fa suzo 
’na manega e i dise per tre volte, tuto su un fià: 

Sangioto, va in pozzo, va in pièla, 

Va in boca de to sorela. 

El stralassa anca quando un’ altra persona fa irabiar 
quela che lo ga, o ghe fa qualche paura. 

Tre giorni avanti che uno mora ghe vien el sangioto, 
e se dise che ghe schiopa el cuor. 

Bile. 

Per la bile no ghe xe de megio del limon. Se no 
la xe tanto forte, basta un’ aqua de limon ben calda ; 
e se la xe forte, alora ghe voi el sugo schieto de uno 
o do limoni, e sto sugo la scioglie subito (*). 

Chi no ghe incontra el limon, beve do goti de vin 
de quel bon, e la bile se distende per tuto el corpo, 
e la passa ; e ghe xe anca chi beve un goto de late che 
serve de contravelen. 

Se i se fa trar sangue, i ghe resta. 

Postiema. 

Se la xe in boca, ghe voi aqua de nalba, o un ligo 
de resta coto sul late, o una fetela de pan foresto ba- 
gnada sul late, e se tien sora la postiema. 

Se invece la xe ne la recia, alora se va da una 
dona che lata un pulelo — no una pulela — e se fa 
schizzar drento de la recia un poco de late, o se se fa 
dar un poco de quel late e se missia assieme co un 
poco de ogio de la lume consumè, e se mete drento 
de la recia co un tanlin de bombaso vergine, e ogni 
tanto se cambi^. 

Anca el lardo maschio fa ben per le postieme che 

(t) « A quei che se Irabia, per torli via, se ghe dise : Va Ih, pova- 
relo, che te portarù i limooi ! • 

vien ne le recie : se glie ne mete una tetina, e se cam¬ 
bia do o tre volte al giorno, perchè più fresco che el 
xe e megio xe. 

Coture. 

Le coture dipende da sangue riscalda, e le xe quei 
brufoleti che vien tra carne e pele, e fa spizza e smania. 

El brodo del radicio — col late o schieto — per 
disdoto matine, basta. 

No se deve lavar el corpo, perchè le poi andar 
drento, e invece se se spolvara ben co la farina de fava, 
o co la poivare de pipro. 

Terizia. 

Da l’ orina se conosse se a uno ghe voi dar fora la 
terizia : basta tor ’na pezzeta bianca e meterla ne la orina, 
e se la vien suzo zala, la terizia ghe dà fora de sicuro. 

La terizia dipende da una umidità ciapada, da un 
colpo de aria cativa, e anca da una gran bile. 

Prima se ghe purga ben el corpo, e po se ghe dà 
da bever robe che li fazza suar e orinar — aqua de 
gramegna col nitro, o aqua de raise de ruste ( j ), o aqua 
de fiori de barbasco — e, se i stà in leto, ghe vien 
fora la terizia anca se i la ga in tei ossi. 

A quei che ga la terizia, ghe fa ben anca i peoci : 
se ghe ne dà tre in t’ un vovo per tre matine, o se fa 
bogier in mez’ onza de ogio comun disdoto de sti peoci, 
e se ghe dà po sto ogio a la matina a digiun, un scu- 
giarin per matina. 

Ghe xe infin chi ghe fa ben la orina d’un putelo 
maschio: i ghe ne beve un goto da quintin ogni matina 
a digiun. 

Mal de figà. 

Se mete quatro o pinque fogie de salvia, che sia bele 

(1) « Le ruste (rusco) xe quela pianta che dopara i spazzacamini 
per spaziar el camin ». 


fresche, su un mezo goto de aqua de bogio, e se lassa 
là in fusion mez’ ora. Se beve sta aqua la matina a di- 
giun, e se continua cussi fin che se xe guarii. 

Per el mal de figà xe bon anca el pan foresto a 
mogie su l’aqua schieta. Una fetela su un goto de aqua, 
basta — se la mete la sera per la matina — e la ma¬ 
tina, a digiun, se magna quel pan e se beve quel’aqua, 
e se va drio cussi fin che se sente de star ben. 

Ma el megio rimedio xe quelo de la salvia, e questa 
fa proprio miracoli. 

Mal de smilza. 

Per el mal de smilza ghe voi savon. Se fa dodese 
boconi, e se ghe ne tol do a la matina, do a mezogiorno 
e do a la sera; e se el mal no va via, se ghe ne tol 
altri dodese. 

In dove po xe el dolor, se mete fogie de cren col 
butiro — se mete la sera e se lassa fin la matina — 
e queste tira fora tuta la infiamazion. 

Erpete (‘). 

L aqua salsa, se la conferisse, neta fora tuto : basta 
mezo goto la matina e mezo la sera, e seguitar cussi 
trenta o quaranta giorni. Sora l’erpete po se mete fogie 
de sambugo, roverse, bagnae co la saliva. 

Se no incontra 1’ aqua salsa, ghe voi aqua de radi- 
ciò, o aqua de lueamara, o aqua de raise de ruste. 

Quei che ga 1’ erpete no deve magnar de ogio, e 
gnanca po pesse frito. 

Per rinfrescar e purgar el sangue. 

Per rinfrescar el sangue ghe voi robe da orinar, e 
el proverbio dise : « Chi voi star san, pissa spesso come 
un can ». 

L’ aqua de sparesi — schieta, o co un poco de miei, 

(t) «No xe l’erpete che dipende da peste. » 

o col late — rinfresca e purga. Se ghe ne beve un bel 
goto o do ogni malina a digiun, e se va drio cussi trenta 
matine. Sta aqua porta via el cativo e la lassa el bon ; 
infati 1’ orina spuzza, e el corpo odora. 

L’ aqua de radicio e quela de ortighe fa istesso, e 
se ghe ne beve uno o do goti, a digiun, per trenta ma¬ 
tine. Quei che xe rescaldai ai polmoni, o al fìgà, ghe 
la megio el radicio co un poca de salvia. 

Anca 1’ aqua de raise de ruste (msco) xe bona per 
rinfrescar el sangue: se ghe ne fa dei bozzoni, e se 
beve fra el giorno, e questo fa orinar come che fusse 
creinor e nitro. 

A le putele che xe su i quatordese o quindese ani 
fa tanto ben i coresini de ortighe: se li fa cusinar, e 
le li deve magnar, uso salata, la sera. 

L aqua salsa rinova el sangue : un mese de sta aqua 
basto; e el mese bon xe quelo de aprii. Prima se se 
purga, perchè sta ben che la trova el stomego ben neto 
e prepara, e aiorase scominzia la purga. El primo giorno, 
a la matina a digiun se ghe ne tol una meza cicara: 
el secondo giorno, una cicara; el terzo, una cicara e 
meza; el quarto, do, e se ariva fin a un goto; e co’ se 
xe a un goto, se va drio sempre cussi. Una volta i 
vardava se pioveva, e co’ pioveva i stralassava ; adesso 
no se ghe bada, e se continua sempre. L’ aqua salsa a 
tanti la ghe incontra e a tanti no la ghe incontra : co' 
la fa peso sul stomego e la move el corpo, e co’ la fa 
tanta se’ e la cava la fame, xe segno che no la con¬ 
ferisse, e alora bisogna stralassar. 

Quei che no ghe incontra l’aqua' salsa, tol 1’ aqua 
de radicio, o 1’ aqua de sparesi, o quela de ruste, o de 
ortighe. 

Seramento de naso. 

Co’ se ga el sfredor, e se ga un seramento de naso 
che no se poi tirar el fià, se buta una preseta de zu- 

caro sul scalditi, e co la testa se sta sora quel fumo, 
e el naso se destropa subito. 

Sangue da naso. 

Se tol do pagiete e se le mele in erose su la testa 
senza che i se n’ incorza. 

Se el sangue no stralassa, se ghe fa tirar suzo aqua 
fresca, e se ghe fa bagni sul pervelo. 

E se ghe seguita ancora, intanto ch’el stà co la testa 
sul cain, se ghe buia un mezo goto de aqua fresca sul 
copin perchè la vaga zozo per la schena. 

Quando po che no se ghe lo poi stagnar in nissuna 
maniera, se mete un poco de sto sangue su una paleta, 
e el se fa hen secar al fogo, che el vegna in poivare, 
e se ghe dà sta poivare da tabacar. 

Vene vericose. 

Per boca aqua salsa, e a le gambe aqua de semola 
bianca. Bisogna vardar che no le se rompa, e cussi se 
deve tegnir sempre ste gambe infassae: se po leschiopa, 
se ghe mete fili suti de tela de lin, chè se seca. 

Per i corsi. 

Per le done, o tose, che no ghe capita i so corsi, 
i rimedi xe questi: 

Se cava dal muro tre ciodi che sia bei ruseni, se 
li buta in fogo, e co’ i xe bei rossi, se li mele in t’ una 
scuela su tre dei de aqua. Se ghe fa bever sta aqua 
per nove matine a digiuu. 

Se tol un mazzo de persemolo co la so raise e luto, 
e apena despiantà, e el se fa bogier in t’ un bocal de 
aqua finamente che se reduse a tre quarti. Sta aqua se 
ghe la dà in quatro matine. 

Se tol del zafaran, del' vin bianco e del sugo de ua 
bianca, e se lassa in fusion vintiquatro ore. Se va drio 
a darghe sta bibita tre o sie matine. 

Le done che vede poco, tol semola de farina bianca 

e le buta sta semola su un cain de aqua de bogio, e 
le va po sora sto fumo co le cotole, e le vede che mai. 

E1 fior de leandro fa fermar i corsi, e cussi le done 
no deve mai portarlo atorno. 

Pienezza de sangue. 

Xe pienezza de sangue quando se ga quei giri de 
testa che par de cascar, e se ga mancanza de respiro 
e le vene grosse su le man. 

Invece de farse cavar sangue — el sangue, dise el 
proverbio, sia ben su le so vene — se mete piè e man 
a mogie su 1’ aqua salsa ben calda, per tre sere, avanti 
de andar in leto. Chi no ghe incontra l’aqua salsa, tol 
un secio de aqua bona e do palete de penare, e fa una 
lissieta, e i mete piè e man a mogie su sta lissieta 
ben calda. 

In campagna co’ i ga un gran peso a la testa, i tol 
do fogete de un’ erba che se ciama ducaeto, e i se ne 
mete una per buso del naso, e i dise per tre volte : 
« Erba ducaeto, tirimene fora un bocalelo », e cussi vien 
zo sangue fin che i voi, e el peso de testa ghe va via. 

Mal de testa. 

Se el mal de testa vien da rescaldo, o da reuma, 
se onze la testa co 1’ ogio comun, e po se tol ciare de 
vovo ben sbatue e se mete sora un poca de stopa ver¬ 
gine, e se liga soto le piante quando che se va in leto : 
queste tira abasso el sangue e el calor, e se slà subito 
megio. Invepe de ciare de vovo tanti se mete soto le 
piante dei bovoli pestai, e fa islesso : e ghe se anca chi 
se mete — una per parte de le tempie — do feline 
fine fine de limon, spolvarae prima sul cafè brustolà, 
che vien a esser come un vessi gante, e se onze el per- 
velo co 1’ ogio comun. 

Quando po noi vien da rescaldo, nè da reuma, alora 
basta magnar ben, e, infati el proverbio dise : a Mal de 

testa voi minestra », e cussi: « Mal de testa voi magnar, 
mal de panza voi c.... » ; e se el mal no xe tanto forte, 
no ocore altro che bever un cafè co la testa coverta, 
e tirar suzo quel fumo tirando el fià, e sto fumo lo fa 
passar subito. 

Debolezza de stomego. 

Rua, rua, e gnente altro che rua. La rua rinforza 
el stomego, fa apetito e fa anca bona vista. Torghene 
un coresin, o qualche fogieta, a la matina a digiun, e 
seguitar cussi, basta. Un gotesin de aquavita co la rua 
fa istesso, e serve anca per romper 1’ aria. 

Fa apetito e rinforza el stomego anca el scorzo verde 
de le nose su 1’ aquavita, co qualche gran de zinepro, 
e cussi el cren col miei, che se tol a scugiarini fra ’1 
giorno. 

Sfredor. 

Andar in leto e vardar de suar. 

Per suar ghe xe chi se fa dei sugoli de polenta ciari 
ciari, co drento un poco de ogio comun, e i li magna 
ben caldi ; ghe xe dei altri, invepe, che tol una sèola 
e i la cusina nel vin bianco, co un fià de zucaro, e i beve 
po quel vin e i magna quela sèola apena che i xe in leto, 
e ghe xe, iufln, chi se cusina un pomo, co drento disdoto 
o vinti broche de garofolo, e i lo magna co’ i va in leto, 
e i sua che mai, e la matina i xe guarii. 

Tosse che vien da rescaldo. 

Per la tosse che vien da rescaldo no ghe xe de me- 
gio del seme de lin. 

Se tol mezo scugiarin de sto seme e se fa bogier 
su un goto de aqua, e se reduse mezo goto : sta aqua 
se beve tepideta, e se seguita sera e matina, e se no 
la se poi bever cussi, se la missia col late. Più che se 
ghe ne beve, megio xe, e per invecià che sia el re¬ 
scaldo, questa lo fa andar via. 

Se la tosse xe forte assae, se fa in st’ altra maniera : 
se tol un onza de sto lin e un’ onza de miei, e se fa 
bogier ben ben su sie goti de aqua, e se riduse a quatro 
goti. al ora se la passa, e se beve fra el giorno un mezo 
goto ogni volta. 

Tanti, per no 'ver da deventar mati, tol adretura 
1 ogio de hn — do onze — e i lo beve la sera avanti 
de andar in leto, e per tre volte, una sera sì e una no. 

Tosse che vieti da mal de peto. 

L’aqua de seme de lin — schieta o col late — xe 
bona anca per la tosse che vien da mal de peto : la rin¬ 
fresca e la governa el stomego, e la mola el cataro. 
Anca 1 ogio de lin fa tanto ben. 

Mal dei polmoni. 

Lno che ga tosse e buia fora cataro, se el voi saver 
se el xe tisico, che el spua in canal, e se el cataro resta 
sora aqua, el xe san, e se el va a fondi, el xe toco. 

Per el tisico polmonari no gh’è che la salvia, e 
sta salvia neta i polmoni e la ferma el mal. 

Se ghe ne mete sie fogie in fusion in tre dei de 
aqua de bogio, e se lassa là mez’ ora, e po se beve a 
digiun, e se continua sempre cussi. Invece de arma se 
poi doparar el late. 

Se tol tre coresini de sta salvia co la rosada suzo, 
e tre letele de lardo de quel belo bianco, e se magna 
tuto assieme ogni matina a digiun. 

A un tempo, qua a Venezia, ghe gera ’na dona che 
governava ì tisichi co le naranze cusinae solo la penare : 
la le meteva soto la penare la sera per la matina, onde 
no restava squasi gnente, e la ghe le dava da magnar 
a digiun col scorzo e tulo. I drse che ste naranze xe 
cative che mai, ma che le fa tanto ben. 

Sbochi de sangue. 

Per quei che spua sangue no ghe xe quanto che el 





— 190 — 


sugo de ortighe e de piantàsene. Se ghe ne tol metà 
per sorte, se pesta ben in t’ un morter, po se struca, 
e se beve quel sugo tre o quatro matine. 

Quando i sbochi de sangue xe grandi, se tol un mezo 
goto de aqua, e se ghe mete drento do o tre dei de sai 
pesta, e se missia, e se beve, e sta bevanda ghe stagna 
subito el sangue. 

Sangue ingrumà sul péto. 

Se tol quatro seole e se fa bogier su un pocheta de 
aqua, e co’ le xe ben cote, se mete per soto el bonigolo 
de 1’ amala, che ghe ciapa tuto el basso ventre, e se 
cambia una volta al giorno. 

Ste seole fa 1’ efeto de un gran orinar e de tirar 
zozo tuto el sangue che xe ferma sul péto. 

Per boca po se ghe dà aqua de stropete fresche de 
salgher, che xe quele che i dopara per ligar i fassi. 

Pienezza de stomego. 

Per la pienezza de stomego ghe voi rum co la rua 
e gnente altro. Un gotesin basta a parar zozo tuto. 

Moto de stomego. 

El moto de stomego, che xe quando se ga urto da 
restituir, dipende da robe, che no incontra, che se ga 
sul stomego. 

Se beve un goto de aqua calda col limon, e sta aqua 
fa che se buta fora le robe che se ga sul stomego, opur 
la le fa andar a basso. 

Quando eh’ el moto seguita, anca dopo gomità, se 
magna un tocheto de butiro fresco, e el moto stralassa. 

Frove. 

Per la freve chi fa una roba e chi fa un’altra. 

I tol pevare intiero, e la prima matina, a digiun, i 
ghe ne para abasso sete grani, la seconda matina nove, 
e la terza matina, sempre a digiun, undese. 

1 tol calè e sete grani de pevare intiero, e i fa una 
cicara de cafè, e i la beve, cussi senza altro drenlo, la 
'•ialina a digiun, e per tre inaline. 

J para zozo cinque o sie spighi de agio, uno drio 
I altro, la inalina a digiun. • 

I tol uiezo bocal (un litro) de vin bianco che sia 
vecio, un onza de china in poivare, un poco de assenzio 
e do limoni tagiai ognun in quatro tochi, e i lassa in 
tusion luto quanto vintiquatro ore, e po i passa: ogni 
matina, a digiun, i ghe ne beve ’na cicara da calè, e 
i va ano lin che ghe ne xe. 

I lol pomele de lavrano e i fa un decoto, e i lo beve 
a matiua, a digiun ; e i continua cussi qualche giorno. 

t la un sachetin, i ghe mele drenlo un poca de erba 
che se ciama piantasene, e i lo tien su la boca del slo- 
mego, e man in man che sio piantasene se seca, va via 
secandole anca la freve : bisogna peraltro che sto pian¬ 
tasene sia maschio e no feraena. 

I pesta assiefric un poco de calizene e cinque bei 
spighi de agio, e i se liga sta pastela atorno el deo ile 
anelo, e ì se la tien suzo vintiquatro o quarantaot’ ore 

I tol una rana viva e i la mete in t’un sachetin, e 
i l'ga sto sachetin atorno el corpo de I* amala senza che 
el sapia: sta rana sorbe el mal, e la mor siedila. 

1 va s un orto, e i liga un ligambo a un alboro fando 
sete gropi, e ogni gropo che i fa i d.se: « Qua te melo 
qua te lasso, e me ne vago a spasso ». No i deve andar 
pm dove che i ga ligà sto ligambo, e quel’ alboro po 
no la piu fruti. 1 

Per la freve xe bona anca l’orina: i ghe ne beve 
un goto la matina a digiun, e i va drio sempre cussi ; 
e bisogna che sia quela de 1’ amala istesso, e perchè 
no la ghe fassa stomego, i ghe mete drenlo un poca 
de aqua de menta. 

Quando la freve caga sui lavri, xe segno che no la 
vien altro. 


: 

Slracolo de vitti. 

El stracolo rie vita dipende dal levar qualche peso 
co’ se xe in cali va posizion, o da alzarse e sbassarse 
inalamenle. 

Se tol cenare ))en calda e se la suzo, su un tovagiol 
che sia sporco, e se mete sora la dogia; e sempre se 
cambia penare e tovagiol, vardando che la penare sia 
calda e che el tovagiol sia de quei più sporchi. 

Per el stracolo de vita fa tanto ben anca una papa 
de ogio comun e fior de penare, che xe penare tami- 
sada. Prima se fa bogier P ogio su un antian, o su una 
pignata, e po se ghe buia drento sto fior e se missia, 
e se la sta papa, e se mele sora la dogia ancora calda. 

Dogia a la vita. 

La dogia de vita vien da rescaldo e da un colpo d aria. 

Per el dolor de vita, o dogia, ghe xe tanti rimedi. 

Se tol de la slopa, de quela dei squerarioi, che ga 
el catrame suzo, la se scalda ben ben sul fogo, che la 
sia de bogio, e la se mete sora la dogia : se xe de sera 
la se ghe lassa fin la matina, e se xe de matina, no se 
loca fin la sera. Sta stopa ghe fa dolor più che no prima, 
ma in quarantaot’ ore la dogia ghe va via. 

Se tol del pedàl de canevo de quel vergine, se ghe 
buta sora una ciara de vovo ben sbatua e se fa scaldar 
ben ben al fogo, e po se mete sora la dogia, e se cambia 
do volte al giorno. 

Se mete penare calda in t’un tovagiol che sia sporco, 
e se pela su la dogia, sempre cambiando, perché la ce¬ 
nare no vegna froda. 

Per la dogia de vita, che dipende solamente da un 
gran riscaldo, ghe voi, invepe, fogie de tagieri (ninfea). 
che xe quel' erba tonda che vien in tei fossi de aqua 
morta e che vende le contadine : sii tagieri se mete 
coversi su la dogia, e se cambia do o tre volte al giorno, 
e basta una fogia sola ogni volto. 

Dolori in tei brazzi, o in le le gambe. 

El fango de rio fa tanto ben per i dolori articolari. 
Se lo fa scaldar ben, e se mete sul brazzo, o su la 
gamba, e se tien un’ ora, un’ ora e meza, conforme ; e 
se continua cussi fin che se stà m£gio. 

Chi no ghe incontra el fango, ricore a la boazza de 
bo. La boazza bisogna che la sia calda, apena fata, e 
bisogna starghe drento col brazzo, o co la gamba un’ora 
e più, e seguitar. 

Se se inverno, alora ghe voi gran unzion. Se tol ogio 
de la lume e osmarin, e se fa bogier assieme, e quando 
che sto ogio e sto osmarin s’ à ben cusinà, se onze ben 
forte co la palma de la man dove che se ga el dolor, 
e dopo se infazza co una pezza de fanela. Se fa do o 
tre volte al giorno, e bisogna vardav che l’ogio sia ben 
caldo quando eh’ el se dopara. 

Dolori interni dei zenoci. 

Se cusina assieme azeo e osmarin, fin che 1’ azeo se 
riduse a mezo, e po co una pezza se fa gran bagni caldi 
dove che dol. Sti bagni bisogna che i dura un’ ora, e 
ogni do ore se torna, e bisogna vardar de resister più 
che se poi a la caldezza de 1’ azeo, perchè più caldo 
eli’ el xe, megio xe. 

Tanti, invece, dopara la bava de bo — quela che 
i ghe cava dal zenocio apena mazzai — e i fa gran un¬ 
zion co sta bava ben calda. 

Se el dolor no xe tanto forte, alora basta infazzarse 
el zenocio co de la stopa vergine, o co una pele de 
agnelin, e vardar de star in leto, perchè el proverbio 
dise « Brazzo al colo, e gamba in leto ». 

Cali e peoci poiini. 

L’erba recèla (carciofo sei.) xe l’erba per i cali : se 
ghe ne tol una fogia, la se pela de soto e de sora, e 
se la mete sul calo, e questo vien via. L’ erba de San 

5 


Zuane (salvia sclarea) fa istesso, e bisogna prima lassarla 
in fusion ne 1’ azeo per vintiquatro ore; e tanti po ghe 
tien suzo una fetina de limon, e cussi el calo se rnolifica 
e el casca apena che se ghe va a drio co 1’ ongia. 

I dise che el remedio per i cali xe la hrilola o ’l 
rasador, e che le erbe xe una sempiada, ma a tagiarli 
se se poi rovinar, e s’à visto più de uno che per un 
calo ga lassù la pele. 

Per i peoci poiini, che vien fra i dei, basta carta 
da risi suta messa fra i dei: i peoci se suga e se seca, 
e alora i se cava. Se no fa ben la carta da risi, se mete 
sul peocio polin un poco de bomhaso vergine hagnà ne 
1’ ogio de mandole, e cussi el se mola e el vien via co 
la raise. 

Brustolini. 

I brustolini xe quel mal che vien su le gambe co’ 
se tien el scaldin soto le cotole. 

Per farli andar via basta lavarse le gambe co l’aqua 
de fasioi. 

Suor ai piè. 

Un fogio, piega, de carta da risi, o un poca de se¬ 
mola de farina bianca, soto le piante dei piè, fa andar 
via el suor. 

Ma fermar el suor se se rovina, e poi far che vegna 
un’ altra malatia. 

Gota. 

La gota ghe vien a quei che magna massa polaslri 
e tropo boni boconi. 

Ghe i magna manco, e i magna scopetoni, o renghe, 
come che i voi, e la gota ghe andarà via. 

E el proverbio po dise « Per la gota scarpa larga 
e goto pien, e zigar co la vien ». 

Podagra. 

Per la podagra ghe voi vermi de tera, che se cala 

vi?in ai leameri, e tanti. Se tol sti vermi e se li bru¬ 
stola su ’na paleta da Coglier, e se li fa in poivare, e 
po co de 1’ ogio comun se fa una manteca: alora se tol 
sta manteca e se onze do volte al giorno tute le arti- 
colazion che dol, e se infazza. Bisogna po no magnar 
robe che fa peso sul stomego, e bisogna vardar de bever 
ogni tanto aqua, fata uso thè, de cavei che ga le panocie 
de formenton. 

Maroide. 

Le vien a star senlai su le careghe de pagia, e quei 
che sta sentai sul legno no le patisse. 

Chi ga le maroide tol aqua salsa, e i la fa scaldar 
ben ben, e po i la buta su la comoda, e i se ghe senta 
suzo e i sta là : quel fumo le moliiìca e le fa infiapir. 

Ghe xe anca chi tol erba recèla (carcio/fo selvatico), 
e i la pesta ben, e i la tien sora le maròide; e anca 
questa le fa infiapir. 

Ghe xe chi le onze co la spuacia che fa le legne 
verde sul fogo. 

Tanti, infin, se tien in scarsela uno o do maroni sel- 
vadeghi : man in man che sti maroni se scorza, va via 
secandose anca le maroide, perchè i maroni porta via 
quel riscaldo. 

E1 proverbio peraltro dise « Omo maroidario, omo 
otagenario », e cussi no va ben farle andar via, perchè 
le maroide xe un sfogo de sangue che fa tanto ben. 

Per quei che perde tanto sangue, o che ga le ma¬ 
roide per de drento, no ghe xe quanto che le sede 
bianche^ cusinae soto la penare. Basta che i ghe ne ma¬ 
gna do o tre al giorno, e seguitar quindese o vinti giorni ; 
e queste rinfresca, tien neto e! corpo e fa tanto ben. 
Un goto de aqua de sede, la matina, a digiun, la 
istesso. 

Sciatica. 

La sciatica xe umidità e umori che xe in tei nervi, 


— 196 — 

e la scominzia co un inforinigolamento de la gamba e 
co dei dolori che se fa sempre più grandi. 

Per la sciatica no ghe voi sanguete — le sanguete 
epa la creatura — e bisogna governarla co de le^erbe 
e no co altro. I medifi no xe boni da gnente, e glie 
voi botaniche ('), e lore conosse le erbe che ocore. Se 
po le botaniche no riesse, alora no ghe xe altro che 
farla segnar co la corona da la più vecia de casa o 
farla benedir da un prete. 

Ghe xe chi tol spirito de vin e savon de quel de 
Candia, i fa un unguento e i se onze ben ben la gamba ; 
e se el mal xe ancora fresco sta unzion ghe po' far ben. 

Bugnnze. 

Perchè no le schiopa, chi le onze col grasso de gato, 
chi ghe tien suzo una pezza bagnada ne l’aquavita e 
sai, chi le lava matina e sera col pisso, e chi, infin, le 
bagna col sugo de limon e sai. 

Se po le fa piaghe, alora i tol una pezza de Un, e 
1 la onze col grasso de cnstradina e i la frega ben co 
la semola bianca, e i la mete sora le piaghe: sta pezza 
le la spurgar, e, co’ xe terminà el spurgo, la le fa secar. 

Piaghe. 

El can ga el balsemo su la lengua, e chi ga piaghe, 
el can ghe le guarisse. San Roco xe stà guario da un 
can che andava a licarghe le piaghe. 

Anca 1’ aqua salsa xe bona per le piaghe — la le 
seca — ma ghe xe chi la ghe incontra, e chi no. 

Tanti invece tol una ciara de vovo, un’ onza de ogio 
comun e un poco de fior de farina bianca — prima i 
sbate ben la ciara, e po i ghe mete l’ogio e i torna 
a sbaler, e po i ghe mete la farina — e i fa una man¬ 
teca, e i mele sta manteca sora le piaghe co una pez- 

(I) Sono cosi chiamate le donne che ohmicamente professano 1‘ arte 
medita. 

zeta de lin, e ogni tanto i cambia; e questa ghe cava 
r infiamazion e le seca. 

Infiamazion dei testicoli. 

Se tot una mazza de filo cruo, se bagna su la lissia 
tivieta, apena fata e che gabia ancora la so penare, e 
se mele per soto el bonigolo de la panza, proprio abasso, 
e se cambia sempre, e questa porla via la infiamazion 
dei testicoli senza farghe altro. 

Debolezza de vissiga. 

Questo xe quando i putei pissa sempre in leto. 

Se tol tre sorzeti piehenini, se li cusina in sguaz- 
zeto, uso colombin, e se ghe li dà da magnar la matina, 
a digiun, senza che i se n’ incorza. 

Invece de darghe i sorzeti da magnar, tanti ghe dà 
da bever solamente el brodo, e alora i tre no basta, e 
bisogna che sti sorzeti sia sete. 

Mal de orina. 

No ghe xe quanto la seola bianca per rinfrescar e 
far orinar. Chi ga el stomego de magnarle crue, le ma¬ 
gna crue, e chi no poi, le magna cote soto la penare 
e conze co 1’ ogio, pevare e sai, ma senza azeo. 

Per el mal de orina xe bona anca P aqua de seme 
de canevo. 

Colica de dolori. 

Mezo goto de vin, mezo de ogio de Luca de quel 
fin, del bon pevare e do fetele de pan, e se cusina as¬ 
sieme : alora se magna e se beve, e i dolori stralassa. 
E questo xe uno. 

Mezo goto de ogio de quel fin, un scugier de pevare, 
e el sugo de do limoni : se missia e se beve. E questo 
xe un altro. 

Un vovo suà e un scugier de pevare drento, e bever. 
E questo xe un altro ancora. 

Fregoleta de qualcossa in tei oci. 

Quando che va una fregoleta de qualcossa in t’ un 
ocio, no se frega mai ; se verze ben 1’ oeio col deo 
grosso e el secondo de la man, e se spua in tera tre 
volte, e ogni volta se dise: 

Nel nome de Gesù e de Maria, 

Che quel che xe drento vaga via. 

Riscaldo intestinal. 

ìse tol variol, de quelo che vien su per i muri, e 
“alba — una parte de variol e do parte de nalba — se 
fa bogier, e se fa dei bozzoni de aqua, che se beve 
sempre fra ’l giorno. Questa fa megio de tute le mede- 
sme che vende i spissieri, e la xe bona anca per 1’ abas- 
samento de utero de le done. 

Flussion de demi. 

Se pesta quatro o <?inque spighi de agio, e se liga 
sto agio a un brazzo tra el polso e la mezzaria, dove 
ghe xe più polpa — se la flussion xe da la parte zanca, 
se mete 1’ agio al brazzo dreto, e se la xe da la parte 
dreta, se mete al brazzo zanco — e se lassa per vin- 
tiquatro ore. 

Per la flussion ghe xe anca l’erba petarina, che xe 
quel erba che, se la se pela, no la se despeta altro; i 
ghe ne tol una brancada, e i la pesta ben ben, e i la 
mete sora la ganazza, a questa leva l’infiamazion subito. 

L’ erba recèla {carciofo selvatico ) e le patate crue, 
gratae, fa istesso. 

Dolor de denti. 

Se tol de tuto — azeo, sai, azeo e sai assieme, scolo 
de pipa, lume de roca, vetriol, calisene — ma za no 
se fa mai gnente, e per i denti no ghe xe proprio altro 
che sugo de tanagia, e, infati, el proverbio dise « I cali 
tagiarli, i denti cavarli ». 


■— 

Ganfo. 

I mete una eiave in tera e i ghe pusa sora la pianta 
nua. 

I se liga la gamba, su la pupola, co una cordela 
rossa de lana. 

I tien in scarsela tre maroni selvadeghi. 

I se mete una ciave drento in calza. 

I mete, se i xe in leto, le gambe in erose, e i le 
tien cussi ben ferme. 

E chi frega e fa erose, frega e fa erose. 

Quei che va a nuar, perchè no ghe ciapa el ganfo, 
tol un toco de spago e i se liga i finimenti dei hrazzi 
e de le gambe. 

Debolezza de vista. 

Se tol rua, scorzo de tronchi de eaorli e vin bianco 
de quel hon, e se lassa in fusion quarantaot’ ore, e po se 
passa: bagnandose i oci la matina, a digiun, co sio vin, 
se rinforza la vista. 

Se lava i oci la matina co la orina calda, apena pas- 
sada, e sta orina rinforza e schiarisse la vista. La lagrema 
de vida fa istesso. 

Fa vista bona el crestal bel schieto e darò, el spe¬ 
do, quando ch’el xe de quei boni, e l’aqua bela ciara. 

Anca el fumo del cafè xe bon per i oci, e chi ga 
i oci strachi, vaga sora sto fumo co la testa coverta. 

Per far cressar e fortificar la pianta dei cavei. 

Se tol raise de radicio e se fa bogier ne l’ogio co- 
mun, de quel fin, e se passa : co sto ogio se onze la 
testa, e la pianta dei cavei se fortifica. 

Se fa bogier de la meola de manzo, e se passa, e 
po se tol del vin vecio, negro, e se torna a far bogier 
assieme, sempre missiando; sta manteca fortifica la pianta 
e fa che no vegna peoci. 

Le drezze fate a tre cai fa cresser i cavei, e fate 
a più cai, i cavei se striga e no i vien da gnente. 

El fior de leandro no se deve mai meter in testa : 
metendolo, mor la pianta dei cavei, e no i vien più su. 

1 cavei po voi esser sempre petenai, e el proverbio 
•lise « Chi bela voi parer, la pele de la testa ga da doler». 

Disenteria de corpo. 

Quei che ga sla malatia, va sangue, e i continua a 
andai fin che i ga sangue in corpo, e cussi i se de¬ 
struse. In campagna ghe xe un’ erba che la fa fermar 
e basta tre decoti. 

Nata. 

Ghe voi una prima de mare, e bisogna che sta prima 
de mare gabia el stomego de andarghe atomo atorno 
co 1 denti, tre matine a drio man, e targhe restar el 
segno dei denti, in erose; e se la nata no ga gnancora 
un ano, a poco a poco la casca. 

Malavogia per robe sul stomego. 

Se tol un pizzegheto de santonico e ’l se mete in 
fusion su un goto de aqua de bogio — se fa la sera 
per la matina — e la matina, a digiun, se beve sta aqua, 
e questa para abasso tu lo. Se va drio cussi quatro ma¬ 
tine, e se el la fame, xe segno che el conferisse, e se 
no, se stralassa. 

Mal de oci. 

Apena che la gaiina à tato ’l vovo, i tol sto vovo an¬ 
cora caldo e i so frega subito luti i do oci, e po i ghe 
lo tien suzo un pocheto; e questo forlifica la vista e 
fa tanto ben a quei che ga i oci rescaldai per de fora. 

I so buta drento in tei oci do o tre giozzete de la- 
grerna de vida de ua bianca, e ghe vien fora tuta una 
lagrema che brusa, e el giorno drio i stà subito megio. 
Questo xe quando i ga i oci infiamai e la vista lurbia. 

Dopo fata la polenta, i liuta un goto de aqua su la 
caldiera, e i glie la lassa fin che la vien tivieta, e po 
co una pezzeta i se bagna i oci, e questa fa passar el 
rescaldo. 

Matina e sera i se bagna i oci co la so orina apena 
passada e ancora calda — quela de la matina fa megio 
perchè la xe manco riscaldada — ; la orina schiarisse 
e fortifica la vista e cava fora el rescaldo de drento. 

I tol del cascame de fien — de quel che ’vanza ai 
bo ne la grepia e che ga de la bava — e i ghe buta 
sora de 1’ aqua de bogio, e quando che sta aqua xe un 
pocheto tivia, i fa bagni ai oci. Sii bagni i li fa do o tre 
volte al giorno, e i serve a cavar el rescaldo grando 
che xe drento. 

In campagna i va a la vasca in dove che beve i bo, 
e i spela che sti bo beva, e i se bagna i oci co l’aqua 
che vanza, e questa fa tanto ben a quei che ga i oci 
rossi. 

1 tol su ’na cicara un poca de aqua salsa, quando 
che la xe in calar — co la xe in cresser, gnente, perchè 
eresse el mal — e i buta sta aqua in tei oci, che le 
giozze vaga drento, e i va drio cussi do o tre volte al 
giorno. L’ aqua che vanza in te la cicara i la buta in 
fogo, chè la se consuma, e cussi se consuma anca el 
mal. Anca per i oci 1’ aqua salsa no incontra a tuti, e 
no se deve ’doperar che quando el mal xe dipendente 
da mal scrofoloso. 

I tol dei bovoli grandi, e i li bate ben ben, e i fa 
come do vissiganti, e i se li mete uno per parte de le 
tempie, e questi cava l’infiamazion che xe in tei oci. 

Ghe xe chi tol do meze ciare de vovo coto, e i ghe 
mele drento un poca de rassaura de rama de olivo, e 
se infazza sle ciare su i oci co’ i va in leto ; tanti, in¬ 
vece, ghe mete sora do felele de carne de vedelo, o de 
le patate crue, gratae ; chi ghe mete de la polpa de pomi 
coti, e chi de le ciare de vovo co de la stopa vergine, 

chi, infin, ghe mete dei bovoli ben pestai, co una pezzeta 
rossa per sora. Le ciare de vovo sbatue no va tanto ben, 
perchè la ciara ciama tropo sangue, e gnanca no va ben 
le patate gratae, perchè le se seca presto e le lassa roba 
in tei oci, e el megio rimedio xe quelo dei bovoli, che 
ga l' abilità de cavar fora un’ aqua dai oci e de portarghe 
via tufo el rescaldo. 

Per i oci no ghe voi sanguete e gnanca vissiganli 
— le sanguete e i vissiganti rovina la vista — basta 
bagni e robe che no brasa, perchè el mal de oci xe 
un mal che bisogna eh’ el gabia el so sfogo ( <). 

Quei che ga mal de oci no deve mai vardarse in 
specio, nn deve mai fregarli anca se i ghe spizza ( 4 ), e i 
deve vardar de ’doparar sempre aqua calda, o tivia, per 
i bagni, e mai aqua freda, perchè l’aqua freda ghe ciama 
de più el calor. 

.Asmo. 

L’ asmo xe la pezo raalatia che ghe sia, e se se riva 
a ciaparlo, noi va più via in fin che se vive. 

I voi che 1’ asmo se ciapa dai gali, e i nostri veci 
no voleva che se tegnisse gali sui zenoci, e guai po a 
dormir co un gato darente, o a bever de 1’ aqua e a ma¬ 
gnar de quela roba che xe stà tocada da un gato! 

Cataro. 

Se tol finque spighi de agio, se li cusina soto la 
penare e se li bate ben ben, e po se li mete sul sto- 
mego che no toca la boca. 

El cataro, per i veci, xe salute, e cussi xe megio 
no farghe gnente. 

Rosegaure e scortegaure. 

Quando che un’ amalà scominzia a deventar rosso su 

(1) E così un proverbio: Gnente xe bon per i oci. 

(2) Infatti un proverbio dice: I oci va fregai col conilo. 

1’ osso sacro, se bagna ’na pezzeta su I’ aqua fresca, e 
se passa sora in dove che xe el rosso, senza fregar, e 
subito se ghe suga e se ispolvara co la poivare de $ipro. 
Se fa cussi do volte al giorno, e in sta maniera xe di¬ 
rigile che l’amalà se scortega. 

Se po el se scortega, alora se lol una ciara de vovo 
fresco e un’ onza de ogio comun de quel fin, e se sbate 
ben assieme, e se mele sora el mal co una pezzeta de 
lin; e questo fa tanto ben. 

PROVERBI IGIENICI. 


La salute. 

La salute xe cara, e chi poi la ripara. 

Se conosse el ben quando el mal vien. 

Animo. 

Contentezza de cuor fa bela pele in viso. 

Soto la sbiaca sta la grassa. 

- Quele che se sbiacbizza no ga pensieri, e cussi le vien grasse 
Chi dà 1' ocio a la rabia, presto va soto la salvia. 

Aria. 

L’ aria fresca de matina vai più d’ una medesina. 

Fresco d'istà, dolori d’inverno. 

Chi sta a 1' ombra l’istà, stà a 1* ombra anca l'inverno. 
Sol de vero e aria de fessura porta 1’ omo in sepoltura. 

Casa. 

Dove no bate el sol ghe stà el medico. 

Erba crua e camara terena al sepolcro 1' omo mena. 

Vestire. 

Piè caldi, peto coverto, e tuto resto al fresco. 

Caldi i piè, suta la testa, e nel resto vivi da bestia. 
Inverno pan, istà gaban. 

Da marzo, mato chi va descalzo. 

Quel che ripara el fredo, ripara anca el caldo. 

Megio suar che tòsscr. 

Marzo e aprii — no te scoprir; 

Magio — va adagio; 

Giugno — cavite el codegugno, 

Ma no Io stà a impegnar, 

Per quel che poi capitar. 

Dai Santi se veste i grandi; 

Da S. Martin se veste el grando e el pichenin. 

Veste de lana tien la pele sana. 

Scarpa streta fa bel piè, ma presto o tardi el calo gh’ è. 
Moto. 

Piera ferma la fa muschio. 

Dopo pranzo sta, dopo cena va. 

Riposo. 

Chi lavora e no riposa, no fa mai ben nissuna cosa. 

El lavoro continuo mazza l’orno. 

Dopo sie giorni anca el Signor s’ à riposa. 

In leto a bonora, suzo a bonora, e manda el medico in malora. 
Panza piena voi riposo. 

Tavola. 

E a ben quel che piase. 

Chi magna presto, mor tardi. 

Do dei de vin prima de la menestra, xe per el medico una 
tempesta. 

Un pasto magro e uno bon mantien 1’ omo in ton. 

Pesse in mar, carne in tera. 

« In mar xe megio magnar pesse, e in tera xe megiu carne ». 

Late e vin mazza el bambin. 

El vin ai veci, el late ai bambini. 

Lana su la pele, erba in orto, brodo in corpo. 

Bisogna vegnir via de tola co fame. 

Matrimonio, Gravidanza e Parto. 

El matrimonio no xe per tuti: chi vien bei, e chi vien bruti. 

Chi se marida da zovene, no porta braghezze da vecio. 
Giugno, lugio e agosto — dona mia, no te conosso. 

Chi se marida in parenti, 

Curta vita, o longa infermità. 

Sto ano bognosa, sto ano che vien, sposa. 

« Quando che a le tose ghe vien dei bruschi sul viso, se dise che 
le ga bisogno de marlo ». 

Da bruta manza bel vedelo. 

Da una bruta zoca se cava bele stele. 

Bela vida, poca ua. 

Tera mora fa boni frati, 

Tera bianca tuti bruti. 

Tera mora fa bon pan, 

Tera bianca gnanca un gran. 

L’ alboro alto fa più ombra che fruti. 

Gaiina naneta fa tanti vovi. 

La pianta che fa tanti fruti no li maura tuti. 

Se ti voi un bon vedelo, dise la manza, dame un toro belo. 
Panza a pontelo, un bel putelo; 

Panza impontia, ’na bela ha. 

Co' dol ’na gamba, la ha no manca. 

Sangue da naso, ho maschio. 

Tre mesi in sangue, tre mesi in ossi, tre mesi in carne. 
Le primariole fa quando le vote. 

E1 mal del partorir xe un mal desmenteghin. 

Dogia passada, comare desmentegada. 

Quel che vien da parto, no se desparte. 

La dona da parto ga per quaranta giorni el caileto su la porta. 
Fora un putelo, drento un vedelo. 

La putela, come che la trova la lassa. 

La putela fa la marna bela. 

I maschi matriza, le femene patriza. 

In casa dei galantomeni 

Nasse prima le femene e po i omeni; 

Ma no i xe veri galantomeni, 

Co’ no nasse prima i omeni. 

Dal beco vien el vovo. 

Co’ i denti no sbate, gnanca i péti no fa late. 

Ano bizestil, o mor la mare, o el fantolin. 

Temperanza e moderazione in ogni cosa. 

Chi va pian, va san; 

Chi va forte se rompe le coste. 

Chi più dorme, manco dorme. 

Chi più magna, manco magna. 

No xe la qualità ma la quantità che fa mal. 

No vieti la tosse el giorno che se magna le nose. 

Quando la barba trà al bianchin, lassa la dona e tiente al vin. 
Dopo i cinquanta, tien el sugo per la pianta. 

Campo pesta no produse erba. 

Bravure de gioventù, dogie da veci. 

Medici. 

Mediai e guera spopola la tera. 

Chi voi star san, dai medisi staga lontan. 

Intanto eh’ el dotor pensa, V amali crepa. 

El medico dei putei no xe gnancora nato. 

Falò de medico, volontà del Signor. 

Malattie. 

Le malatie vien a cavalo, e le va via a piè. 

Mal fresco guarisse presto. 

Malatia longa, morte sicura. 

Mal che no dol, guarir no poi. 

Chi ga ani, ga inalani. 

Mal de testa, mal da bestia. 

Chi piu capisse, più patisse. 

La ricadua xe pexo de la cadua. 

Chi se amala de agosto, se amala a so costo. 

Quando vien sera, 1’ amalà se despera. 

Chi vede le so vene, vede le so pene. 

Dopo la quarantla, ogni osso ga la so dolia. 

Intaco de cassa, delito capitai. 

La vose del tisico passa sete muri. 

Mal a la pele, salute a le buele. 

Polita e mal de péto presto destriga el leto. 

Tosse d’inverno ciama governo, tosse d’istà ciama sagra. 
Freve perniciosa, freve pericolosa. 

Freve quartana no fa sonar campana. 

La freve terzana i zoveni risana, e i veci ghe fa sonar la 
campana. 

Chi ga la tosse e la rogna altro mal no ghe bisogna. 

Dolor de comio, dolor de mario. 

Dolor de denti, dolor de parenti. 

Tosseta ciama casseta. 

La tosse xe el tamburo de la morte. 

Freve nervina, la morte se avifina. 

Dura più una pignata sfesa che no una bona. 

Un mal descazza 1’ altro. 

Un sfredor salva da una raalatia. 

Chi voi presto morir, se lava la testa e po vaga a dormir. 

Cura dei mali e rimedi. 

Chi ga fede lassa le crossole. 

Ogni malatia ga el so remedio. 

El leto xe la prima medesina. 

Chi tol medesina senza mal, intaca el capitai. 

La tegna, chi la ga se la tegna. 

Fora el dente, fora el dolor. 

Gnente xe bon per i oci. 

Chi voi star san, pissa spesso come un can. 

Per la tosse ghe voi Baco, 

Per le bote tacomaco. 

E per el dolor de testa 
Ghe voi bona manestra. 

Gamba a leto, brezzo al colo. 

El can ga el balsemo su la lcngua. 

No ghe xe erba che varda in su, che no gabia la so virtù 
El sangue, sta ben su le so vene. 

1 bognoni voi esser schizzai. 

1 denti cavarli, i cali tagiarli. 

Nè oci, né ongie voi roba che ponze. 

Fin ch'el sol xe in leon, chi se fa cavar sangue xe un cogion 
Aqua, dieta e servizial guarisse ogni mal. 

Ogio de la lume ogni mal destruse. 

El tre xe contro ogni mal. 

(Àlltirie alle benedizioni e teijnl). 

C 

Fora marzo, che vien aprii! 

Un diavolo descazza 1’ altro. 

Dolori: ogio drento c ogio fori. 

La dieta mazza el medico. 

I oci va fregai col còmio. 

Salvia, salva. 

A caliva piaga, cativa erba. 

Per la gota — scarpa larga e goto pien, e rigar co' la vien. 
Omo maroidario, omo otagenario. 

Per la freve nervina, no ghe xe nè medico, nè medesina. 
Unguento per i cali: siola grossa e larghi stivai. 

Morte. 

Dona, gaio e bisato xe duri a morir. 

Ogni morte ga la so scusa. 

Se mor per darghe logo a dei altri. 


PROVERBI FISIONOMICI. 


Rosso de mal pelo, $ento diavoli per cavelo. 

Gnanca i caponi rossi no xe boni. 

Cavei e barbe rosse, poche ghe n’ è, e manco ghe ne fosse. 
Dio te varda da la tosse, 

Dai cavei e barbe rosse 
E dal verno del fenocio, 

E da quei che ga un sol ocio. 

Longo cavelo, curto fervelo. 

Fronte a scagnelo, fronte de asenelo. 

Ocio pietoso, ocio malizioso. 


Oci da gata ( chiari ), coti in pignala, 
Coti in butiro, oci da sbiro. 

Oci gori ( castagni) fa bel vardar, 

Oci mori fa inainorar, 

Oci da gala fa ispiritar. 

E1 sguerzo l’è maledeto per ogni verso. 

Sordo, sospeloso; orbo, geloso; sguerzo, malizioso. 

Xe megio aver da far co una giti, 

Che co una dona col naso rebecà. 

Quei che ga el naso che varda la lesta, 

Xe più maledeti de la tempesta. 

Naso rosso, omo rabioso. 

Vardite dai cani e dai gati, e da le done che ga i mustaci. 


Gaio senza cresta xe un capon, 
Omo senza barba 1’ è un cogion. 


Dio te varda da V omo de poca barba. 

Recie da mastelo, recie da porcelo. 

- Voi dir che quei che ga le recie grande, in tuli i so uti xe come 
i porrei ». 


Sbessolon, sproton. 

Xe megio una mora co tuti i so ati, 
Che no una bianca co mile ducati. 


Teston, zucon; testa pichenina, testa fina. 
Bela testa, bruta bestia. 

Dona bela, o mata o vanarela. 

La bela dona xe come la castagna: 
Bela de fora e drento la magagna. 


Belo come el sol, cogion come la luna. 


Bela in vista, drento trista. 

Omo peloso, o mato o virtuoso. 

Granda, viziosa; picola, dispetosa. 

Picolo, furbo; grando, aseno; grosso, porco. 
In te la bota picola ghe sta el bon vin. 
Carne grassa, sempre giazza. 

La man picola xe da comare, 

La man granda xe da robare. 

El zoto e 1' orbo ga el diavolo in corpo. 

Dai segnai da Dio — staghe tre passi in drio, 
Da un gobo — stagliene oto, 

E da un zoto — vintioto. 


L’ erba cativa eresse presto. 

Da picolo vedel se vede che bo ga da vegnir. 

Bela in fazza, bruta in piazza ; 

Bruta in fazza, bela in piazza. 

Da ginque, bambina; da diese, fantolina; 

Da quindese, putela: da vinti dona bela; 

Da trenta, dona fata; da quaranta, veeia mata; 

Da ginquanta, torso duro; da sessanta va a. 

E1 neo fa la bela dona. 

Recia granda, vita longa. 

Rosso, rossin, belo lontan e bruto da vigin. 

Ocio moro e cavelo biondo, gran belezza .de sto mondo. 
Una bela napa no desconza camin. 

Xe megio una schizza de vin che no una napa de camin. 
A dona bianca belezza no ghe manca. 

Gaiina nanina par sempre zovenina. 

Dona granda, se no la xe bela poco ghe manca. 

Bruta de viso, soto un paradiso. 

Una bela scarpa fa una bela savata. 

« Quele che xe bele da zovene, xe bete anta da vecie ». 


FINE. 

